ഇതിപ്പം പ്രശംസിക്കണോ അതോ പേടിക്കണോ ?; കേരളത്തിലെ ഓട്ടോ ഡ്രൈവറുടെ വേറിട്ട ഡ്രൈവിംഗ് വൈറൽ ആകുന്നു; വീഡിയോ കാണാം – Media Mangalam\nഇതിപ്പം പ്രശംസിക്കണോ അതോ പേടിക്കണോ ?; കേരളത്തിലെ ഓട്ടോ ഡ്രൈവറുടെ വേറിട്ട ഡ്രൈവിംഗ് വൈറൽ ആകുന്നു; വീഡിയോ കാണാം\nറോഡിൽ ഇറങ്ങിയാൽ ഓട്ടോറിക്ഷാ ഡ്രൈവർമാർ പുലികളാണ്. അവരുടെ ഡ്രൈവിങ്ങിലെ പരുക്കൻ സ്വഭാവം എങ്ങും ചർച്ച വിഷയം തന്നെയാണ്. ഇത് തെളിയിക്കുന്ന നിരവധി വീഡിയോകൾ യൂട്യൂബിലും സോഷ്യല് മീഡിയ പ്ലാറ്റ് ഫോമിലുമൊക്കെ വൈറലുമാണ്. മിക്ക മെട്രോ നഗരങ്ങളിലും അമിതവേഗത്തിൽ ഓടുന്ന ഓട്ടോറിക്ഷകള് വളരെ സാധാരണമായ കാഴ്‍ചയാണ്. സിഗ്നല് നല്‍കാതെ പെട്ടെന്ന് വെട്ടിത്തിരിച്ച് യു-ടേൺ എടുക്കൽ, സഡൻ ബ്രേക്കിംഗ് തുടങ്ങിയവ പോലുള്ള പ്രവചനാതീതമായ നീക്കങ്ങൾക്ക് കുപ്രസിദ്ധരാണ് വിരലില് എണ്ണാവുന്നവരാണെങ്കിലും പല ഓട്ടോക്കാരും.\nഇപ്പോൾ സോഷ്യൽ മീഡിയ കീഴടക്കിയിരിക്കുന്ന ആ വീഡിയോ കണ്ടാൽ അറിയാം ഓട്ടോ ഡ്രൈവർമാരുടെ അമാനുഷിക കഴിവ്. കേരളത്തിലെ ഏതോ റോഡില് നിന്നും അടുത്തിടെ ക്യാമറയില് പതിഞ്ഞ ദൃശ്യങ്ങളാണ് വൈറലാകുന്നത്. ‘ആൾ ഡ്രൈവേഴ്‍സ് ചങ്ക് ബ്രദേഴ്‍സ്’ എന്ന് ഫേസ്ബുക്ക് പേജാണ് ഈ വീഡിയോ പങ്കിട്ടത്. ബസിനെ ഇടിക്കാതിരിക്കാന് വെട്ടിച്ച ഒരു ഓട്ടോറിക്ഷ ഇരുചക്രത്തിൽ ഉയർന്ന് ബസിൽ മുട്ടാതെ റോഡിലേക്ക് ലാൻഡ് ചെയ്‍ത് ഒന്നും സംഭവിക്കാത്തതുപോലെ ഓടിച്ചു പോകുന്ന സിസിടിവി ദൃശ്യങ്ങളാണ് വൈറലാകുന്നത്.\nഈ വീഡിയോയിലെ ഇടുങ്ങിയ റോഡിൽ ഒരു സ്വകാര്യ ബസിനെ കാണാം. പിന്നാലെ ഒരു ഓട്ടോറിക്ഷ ഉള്‍പ്പെടെ ചില വാഹനങ്ങളും കാണാം. റോഡിൽ അത്യാവശ്യം വാഹനങ്ങളുമുണ്ട്. എതിർവശത്ത് നിന്ന് മോട്ടോർ സൈക്കിളുകളും മറ്റും വരുന്നുണ്ട്. ബസ് മുന്നോട്ട് നീങ്ങി ഒരു ബസ് സ്റ്റോപ്പിന് അടുത്തെത്തിയപ്പോൾ ആകണം ഡ്രൈവർ ബ്രേക്ക് ഇട്ടു.\nഒന്നുകിൽ ബസ് ഡ്രൈവർ പെട്ടെന്ന് ബ്രേക്ക് ഇടുകയോ ഓട്ടോറിക്ഷാ ഡ്രൈവറുടെ ശ്രദ്ധ തെറ്റുകയോ ചെയ്‍തു. എന്തായാലും അപ്പോഴേക്കും ബസ് നിർത്തിയതായി ഓട്ടോ ഡ്രൈവർക്ക് മനസിലായി, സമയം വളരെ വൈകി. ഓട്ടോ ബസിന് പിന്നിലേക്ക് ഇടിച്ചു കയറുമെന്ന് ഉറപ്പായ നിമിഷങ്ങള്. അതിശയകരമെന്നു പറയട്ടെ, ഓട്ടോ ഡ്രൈവർ സങ്കൽപ്പിക്കാൻ കഴിയാത്ത ഒരു കാര്യം ചെയ്‍തു. അതെന്താണ് എന്നല്ലേ?\nഡ്രൈവര് കൂട്ടിയിടി ഒഴിവാക്കാൻ ഓട്ടോയുടെ ഹാൻഡിൽ വലതുവശത്തേക്ക് വെട്ടിത്തിരിച്ചു. അതോടെ പെട്ടെന്നുള്ള ചലനം മൂലം ബാലൻസ് നഷ്‍ടപ്പെട്ട ഓട്ടോയുടെ പിൻചക്രങ്ങള് വായുവിൽ ഉയർന്നുപൊങ്ങി. പക്ഷേ ഓട്ടോ ഡ്രൈവറുടെ ഭാഗ്യമാകാം വാഹനം മറിയാതെ വായുവിൽ ഉയര്‍ന്നുപൊങ്ങിയ ശേഷം ബസിനെ മറികടന്ന് റോഡിലേക്ക് ലാന്‍ഡ് ചെയ്‍തു. ബസിൽ ഇടിക്കാതെ തല നാരിഴ്യക്ക് ഒരു രക്ഷപ്പെടല്. അതിനു ശേഷം ഡ്രൈവർ ഓട്ടോ മുന്നോട്ടെടുത്ത് ഓടിച്ചുപോയി.\nസംഭവത്തെ ചൊല്ലി ഓട്ടോ റിക്ഷാ ഡ്രൈവറും ബസ് ഡ്രൈവറും തമ്മിൽ പിന്നീട് തർക്കമുണ്ടായോ ഇല്ലയോ എന്ന് വീഡിയോ കാണിക്കുന്നില്ല. ഓട്ടോ ഡ്രൈവറുടെ ഭാഗ്യത്തിനാവണം ഇത്രയും സംഭവിച്ച് കൊണ്ടിരിക്കുന്ന ആ സമയത്ത് എതിര് ദിശയിൽ ഒരു വാഹനം പോലും വന്നില്ല. എതിർവശത്ത് നിന്ന് ഒരു വാഹനം വന്നിരുന്നെങ്കിൽ സ്ഥിതി മറ്റൊന്നാകുമായിരുന്നു.\nഅല്‍പ്പം ദൂരെ നിന്നും പകര്‍ത്തിയ ദൃശ്യങ്ങളായതിനാല് ഇക്കാര്യത്തില് ആരുടെ ഭാഗത്താണ് തെറ്റെന്ന് വ്യക്തമല്ല. ബസ് ഡ്രൈവര്‍ക്കും ഓട്ടോ ഡ്രൈവർക്കും തെറ്റ് പറ്റിയതാകാനും സാധ്യതയുണ്ട്. ബസ് നിർത്തുന്നതിന് മുമ്പ് ടേൺ ഇൻഡിക്കേറ്റർ ഇട്ടതായി വീഡിയോയില് കാണുന്നില്ല. ബസിന്‍റെ ടെയിൽ ലാമ്പുകൾ തിളങ്ങുന്നതും കാണാൻ കഴിയുന്നില്ല. എന്തായാലും സിസിടിവി ദൃശ്യങ്ങള് തെളിയിക്കുന്നത്, ഇടുങ്ങിയ റോഡിൽ ഓട്ടോ റിക്ഷാ ഡ്രൈവർ അമിതവേഗതയില് ആയിരിക്കാം എന്നാണ്.\nഓട്ടോ ഡ്രൈവര് റോഡിലൂടെ അല്‍പ്പം മെല്ലെ വാഹനം ഓടിച്ചിരുന്നെങ്കിൽ, ബ്രേക്ക് ചെയ്യാൻ മതിയായ സമയം ലഭിക്കുകയും ഈ സാഹചര്യം ഒഴിവാക്കുകയും ചെയ്യാമായിരുന്നു. സംഭവസമയത്ത് ഓട്ടോയിൽ യാത്രക്കാരുണ്ടായിരുന്നില്ല എന്നു വേണം കരുതാന്. എന്തായാലും സംഭവം നടന്ന സ്ഥലം വ്യക്തമല്ലെങ്കിലും വിഡിയോ സൂപ്പർ ഹിറ്റാണ്. കൂട്ടിയിടി ഒഴിവാക്കാൻ ഓട്ടോ ഡ്രൈവർ പ്രതികരിച്ച രീതി യഥാർത്ഥത്തിൽ പ്രശംസനീയമാണെന്നും അത് ഒരു അമാനുഷിക പ്രവൃത്തിയിൽ കുറവല്ല എന്നുമാണ് വീഡിയോ കണ്ടവര് പറയുന്നത്.\nauto driver trending Viral\nകര്‍ഷകര് ഉന്നയിച്ച ആവശ്യങ്ങള് കേന്ദ്ര സര്‍ക്കാര് അംഗീകരിച്ചു; വിജയപ്രഖ്യാപനം ഉടന്\nകേശ സംരക്ഷണം ഭക്ഷണ ക്രമത്തിലൂടെ; ശീലമാക്കാം ഇതെല്ലാം...!


നടി മൃദുല മുരളി വിവാഹിതയായി | Artsit Mrudula Murali marriage\nKochi, First Published 29, Oct 2020, 12:59 PM\nകൊവിഡ് മാനദണ്ഡങ്ങള് പാലിച്ചായിരുന്നു വിവാഹം.\nനടിയും അവതാരകയുമായ മൃദുല മുരളി വിവാഹിതയായി. നിതിൻ വിജയനാണ് വരൻ. അടുത്ത ബന്ധുക്കളും സുഹൃത്തുക്കളും മാത്രമാണ് വിവാഹ ചടങ്ങില് പങ്കെടുത്തത്. കൊവിഡ് മാനദണ്ഡങ്ങള് പാലിച്ചായിരുന്നു വിവാഹം. അടുത്ത സുഹൃത്തുക്കള് മൃദുല മുരളിക്ക് ആശംസകള് നേര്‍ന്ന് എത്തി. കഴിഞ്ഞ വര്‍ഷമായിരുന്നു മൃദുലയുടെ വിവാഹ നിശ്ചയം നടന്നത്.\nആഘോഷമായിട്ടായിരുന്നു മൃദുല മുരളിയുടെ വിവാഹ നിശ്ചയം നടന്നത്. സുഹൃത്തുക്കളായ ഭാവന, രമ്യാ നമ്പീശൻ, ഫഫ്‍ന, സയനോര തുടങ്ങിയവര് വിവാഹ നിശ്ചയത്തില് പങ്കെടുത്തിരുന്നു. രമ്യാ നമ്പീശൻ ഗാനം ആലപിക്കുകയും ചെയ്‍തിരുന്നു. നൃത്തവുമൊക്കെയായി ആഘോഷമായിരുന്നു വിവാഹ നിശ്ചയം. മൃദുലയുടെ വരൻ നിതിൻ പരസ്യ മേഖലയില് പ്രവര്‍ത്തിക്കുന്നയാളാണ്. 2009ല് മോഹൻലാല് നായകനായ റെഡ് ചില്ലീസ് എന്ന ചിത്രത്തിലൂടെയാണ് മൃദുല മുരളി സിനിമയിലെത്തുന്നത്.\nഎല്‍സമ്മ എന്ന ആണ്‍കുട്ടി, 10.30 എഎം ലോക്കല് കോള് തുടങ്ങിയ ചിത്രങ്ങളിലും മൃദുല മുരളി അഭിനയിച്ചിട്ടുണ്ട്.\nഫഹദ് നായകനായി വിനീത് കുമാര് സംവിധാനം ചെയ്‍ത അയാള് ഞാനല്ല എന്ന സിനിമയാണ് മൃദുല മുരളി അഭിനയിച്ച് ഏറ്റവും ഒടുവില് റിലീസ് ചെയ്‍തത്.\nLast Updated 29, Oct 2020, 12:59 PM\nMrudula Murali film\nMrudula Murali marriage\nമൃദുല മുരളിയുടെ വിവാഹം\nമൃദുല മുരളിയുടെ സിനിമ


Vishnu Narayanan Namboodiri, Vayalar Award, Malayalam, Literature, Charulatha, വിഷ്ണു നാരായണന് നമ്പൂതിരി, സാഹിത്യം, വയലാര് അവാര്‍ഡ്, ചാരുലത | വയലാര് അവാര്‍ഡ് വിഷ്ണു നാരായണന് നമ്പൂതിരിക്ക് - Malayalam Oneindia\n4 min ago മുല്ലപ്പള്ളിയെ തള്ളി കല്ലാമല കോണ്‍ഗ്രസ് സ്ഥാനാര്‍ത്ഥി, സ്ഥാനാര്‍ത്ഥിത്വം പിന്‍വലിക്കാന് ആവശ്യപ്പെട്ടിട്ടില്ല\n7 min ago ബുറേവി ചുഴലിക്കാറ്റ്: ആശുപത്രികളും മെഡിക്കല് കോളേജുകളും മുന്നൊരുക്കങ്ങള് നടത്താന് നിര്‍ദ്ദേശം\n37 min ago തുടക്കം 1500 രൂപയിൽ: 2000 കോടി വിറ്റുവരവുള്ള കമ്പനി ഉടമ, സുഗന്ധ വ്യഞ്ജനങ്ങളുടെ പിതാവ് ധരംപാൽ ഗുലാത്തി അന്തരിച്ചു\nPublished: October92010, 16:24 [IST]\nതിരുവനന്തപുരം: ഈ വര്‍ഷത്തെ വയലാര് അവാര്‍ഡ് പ്രൊഫസര് വിഷ്ണു നാരായണന് നമ്പൂതിരിക്ക്. 'ചാരുലത' എന്ന കവിതാ സമാഹാരത്തിനാണു പുരസ്‌കാരം. 25,000 രൂപയും കാനായി കുഞ്ഞിരാമന്റെ വെങ്കലശില്‍പവും ആണ് അവാര്‍ഡ്. എം തോമസ് മാത്യു, കെഎസ് രവികുമാര് വേണുഗോപാലന് നായര് എന്നിവരടങ്ങുന്ന ജൂറിയാണ് അവാര്‍ഡ് ജേതാവിനെ തിരഞ്ഞെടുത്തത്. മലയാളത്തിലെ ഏറ്റവും വലിയ സാഹിത്യപുരസ്‌കാരങ്ങളില് ഒന്നായ വയലാര് അവാര്‍ഡ് 1977 ലാണ് ഏര്‍പ്പെടുത്തിയത്.\n1939 ജൂണ് 2ന് തിരുവല്ലയില് ജനിച്ചു. കോളജ് പ്രൊഫസറായിരുന്നു. കേന്ദ്ര, കേരള സാഹിത്യ അക്കാദമി അവാര്‍ഡുകള് ലഭിച്ചിട്ടുണ്ട്. വളളത്തോള് സാഹിത്യ സമിതിയുടെ വള്ളത്തോള് സമ്മാനത്തിന് വിഷ്ണു നാരായണന് നമ്പൂതിരി കഴിഞ്ഞദിവസം തിരഞ്ഞെടുക്കപ്പെട്ടിരുന്നു.\nപ്രണയഗീതങ്ങള്, ഇന്ത്യയെന്ന വികാരം, സ്വാതന്ത്യ്രത്തെക്കുറിച്ച് ഒരു ഗീതം, അതിര്‍ത്തിയിലേക്ക് ഒരു യാത്ര, അരണ്യകം, ഉജ്ജയിനിയിലെ രാപകലുകള്, മുഖമെവിടെ, ഭൂമിഗീതങ്ങള് തുടങ്ങിയവയാണ് മറ്റു പ്രധാന കവിതാ സമാഹാരങ്ങള്. 'കവിതയുടെ ഡി.എന്.എ, അസാഹിതീയം എന്നിവ ലേഖന സമാഹാരങ്ങളാണ്. കാളിദാസന്റെ ഋതുസംഹാരം മലയാളത്തിലേക്കു വിവര്‍ത്തനം ചെയ്തു. കേരള സാഹിത്യ അക്കാദമി വിശിഷ്ട അംഗത്വം നല്കി ആദരിച്ചിട്ടുണ്ട്.\nvayalar award malayalam literature സാഹിത്യം


ഏകദിന ശൈലിയില് അടിച്ചു തകര്‍ത്തു! ഹിമാചലിനെതിരെ കേരളത്തിന് അമ്പരപ്പിക്കുന്ന വിജയം; രഞ്ജിയില് നോക്കൗട്ട് റൗണ്ടില് - BIGNEWSLIVE | Latest Malayalam News\n97 റണ്‍സ് വിജയലക്ഷ്യം പിന്തുടര്‍ന്ന കേരളം ടെസ്റ്റാണെന്ന് മറന്ന് എകദിന ശൈലിയിലാണ് ബാറ്റ് വീശിയത്.\nഅംതാര്: രഞ്ജി ട്രോഫിയില് കേരളത്തിന് ഹിമാചലിനെതിരെ തകര്‍പ്പന്‍ജയം. 297 റണ്‍സ് വിജയലക്ഷ്യം പിന്തുടര്‍ന്ന കേരളം ടെസ്റ്റാണെന്ന് മറന്ന് എകദിന ശൈലിയിലാണ് ബാറ്റ് വീശിയത്. കേരളത്തിന് കഴിഞ്ഞ കളിയിലെ സെഞ്ച്വറി വീരന് രാഹുല് 14 റണ്‍സ് എടുത്തപ്പോഴേക്കും നഷ്ടമായി. എന്നാല് ക്രീസില് ഉറച്ചു നിന്ന വിനൂപ് മനോഹരനും സച്ചിന് ബേബിയും ആഞ്ഞ് ബാറ്റ് വീശിയതോടെ വിജയം അതിവേഗം കൈകളിലെത്തക്കുമെന്ന് തോന്നിപ്പിച്ചു.\nപക്ഷെ, സ്‌കോര് 206 ല് എത്തിയപ്പോള് സെഞ്ച്വറിക്ക് നാല് റണ്‍സ് അകലെ വിനൂപ് പുറത്തായി. പിന്നാലെ എത്തിയ മുഹമ്മദ് അസ്ഹറുദ്ദീന് പൂജ്യനായി മടങ്ങിയപ്പോള് ആരാധകര് തോല്‍വി ഉറപ്പിച്ചു. എന്നാല്, പിന്നാലെ എത്തിയ ഇന്ത്യന് താരം സഞ്ജു സാംസണ് നടത്തിയ വെടിക്കെട്ട് ബാറ്റിങ് കേരളത്തിന്റെ പ്രതീക്ഷകള്‍ക്ക് ചിറകു മുളപ്പിച്ചു. സച്ചിന് ബേബിക്ക് മികച്ച പിന്തുണ നല്‍കിയ താരം 53 പന്തില് 61 റണ്‍സ് നേടി. വിജയത്തിന് രണ്ട് റണ്‍സ് അകലെ വെച്ച് 92 റണ്‍സിലാണ് സച്ചിന് ബേബി പുറത്തായത്.\nകേരളത്തിനെതിരെ ഒന്നാം ഇന്നിങ്‌സില് 11 റണ്‍സിന്റെ ലീഡ് നേടിയ ഹിമാചല്, രണ്ടാം ഇന്നിങ്‌സില് എട്ടു വിക്കറ്റ് നഷ്ടത്തില് 285 റണ്‍സ് എന്ന നിലയിലായിരുന്നു.\nഇരു ടീമുകള്‍ക്കും മുന്നോട്ടു പോകാന് മത്സരത്തിന് ഫലം അനിവാര്യമായ സാഹചര്യത്തില് ഇതേ സ്‌കോറില് ഇന്നിങ്‌സ് ഡിക്ലയര് ചെയ്യാനുള്ള ഹിമാചല് ക്യാപ്റ്റന്റെ തീരുമാനമാണ് നാലാം ദിനം പോരാട്ടം ആവേശകരമാക്കിയത്.\nഇതോടെ ഹിമാചല് അവസാന ദിനം കേരളത്തിന് മുന്നിലുയര്‍ത്തിയത് 297 റണ്‍സിന്റെ വിജയലക്ഷ്യം. തുടര്‍ന്ന് അംതാറില് ജീവന്മരണ പോരാട്ടത്തില് ഏകദിന ശൈലിയില് ബാറ്റ് വീശിയാണ് കേരളം 67 ഓവറില് വിജയം അടിച്ചെടുത്തത്. 4.46 റണ്‍നിരക്കിലാണ് കേരളം വിജയം കണ്ടത്.ജയത്തോടെ കേരളം നോക്കൗട്ട് റൗണ്ടില് സ്ഥാനം ഉറപ്പിച്ചു.


കൊച്ചി: ബ്രസീല് ജഴ്‌സിയും പിടിച്ച് നില്‍ക്കുന്ന ശ്രീനാരായണ ഗുരുവിന്റെ ചിത്രം സോഷ്യല് മീഡിയയില് വൈറലായതിന് പിന്നാലെ പരാതിയുമായി എസ്.എന്.ഡി.പി രംഗത്ത്.\nഎസ്.എന്.ഡി.പിയുടെ പോഷക സംഘടനായ സൈബര് സേനയാണ് വിഷയത്തില് പൊലീസില് പരാതി നല്‍കിയത്. ശ്രീനാരായണ ഗുരുവിനെ സമൂഹമാധ്യമങ്ങളില് വികലമായി ചിത്രീകരിച്ചുവെന്നാരോപിച്ചാണ് പരാതി നല്‍കിയിരിക്കുന്നത്.\nആര്‍ട് ഓഫ് പവിശങ്കര് എന്ന പേരിലുള്ള ഫേസ്ബുക്ക് പേജിലാണ് ശ്രീനാരായണ ഗുരുവിനെ അപകീര്‍ത്തിപ്പെടുത്തും വിധത്തില് ചിത്രീകരിച്ചിരിക്കുന്നത്. ദക്ഷിണേന്ത്യയില് ബ്രസീല് ആരാധനയ്ക്ക് തുടക്കമിട്ടത് ‘നാരായണന്‍കുട്ടി’യാണെന്ന് പറഞ്ഞായിരുന്നു പോസ്റ്റ്. ഇതിനെതിരെയാണ് ജില്ലാ പൊലീസ് മേധാവിക്ക് സൈബര് സേന പരാതി നല്‍കിയത്.\nഒരു ജനത ഈശ്വരനായി കാണുന്ന ഗുരുവിനെ വികലമായി ചിത്രീകരിച്ചവര്‍ക്കെതിരെ കര്‍ശന നടപടിയെടുക്കണമെന്ന് ഇവര് പരാതിയില് പറയുന്നു.\nശ്രീനാരായണ ഗുരുവിന്റെ ദര്‍ശനങ്ങള്‍ക്ക് പ്രാധാന്യം ഏറിവരുന്ന കാലത്ത് സമൂഹമാധ്യമങ്ങളിലൂടെ ചിലര് നടത്തുന്ന പ്രവര്‍ത്തനങ്ങള് സമൂഹത്തിന് ആകെ അപമാനകരമാണെന്നും ഇവര് പരാതിയില് പറയുന്നുണ്ട്.\nമുന്നാക്ക സാമ്പത്തിക സംവരണ ബില്ലിനെതിരെ എസ്.എന്.ഡി.പി സുപ്രീംകോടതിയിലേക്ക്; ബില്ലിനെതിരെ നാവ് പൊങ്ങിയത് ലീഗിന് മാത്രമെന്ന് വെള്ളാപ്പള്ളി\nSunday 13th January 2019 7:36pm\nപിണറായി വിജയനല്ല, മുഖ്യമന്ത്രിയാണ് യോഗം വിളിച്ചത്; ശബരിമല യോഗത്തില് പങ്കെടുക്കുമെന്ന് എസ്.എന്.ഡി.പി\nSaturday 1st December 2018 1:03pm


ദുരന്ത കാരണം ഇനിയും മനസിലാക്കാത്തത് ജനപ്രതിനിധികൾ; ആഞ്ഞടിച്ച് വിഎസ്\nThiruvananthapuram, First Published 15, Aug 2019, 3:03 PM\nപരിസ്ഥിതിലോല മേഖലകളിലെ നിര്‍മ്മാണപ്രവര്‍ത്തനങ്ങള് വിലക്കണം. കുന്നിൻമുകളിലെ തടയണകൾ പൊളിച്ചുനീക്കണമെന്നും വി എസ് അച്യുതാന്ദന്\nതിരുവനന്തപുരം: മാധവ് ഗാഡ്ഗിൽ റിപ്പോർട്ട് നടപ്പാക്കണമെന്ന് ജനകീയാവശ്യം ഉയർന്നുകഴിഞ്ഞതായ് വി എസ് അച്യുതാനന്ദന് പറഞ്ഞു. റിപ്പോര്‍ട്ടിലെ കാര്യങ്ങള് നടപ്പാക്കാന് അടുത്ത പ്രളയം വരെ കാത്തിരിക്കേണ്ട കാര്യമില്ലെന്നും അദ്ദേഹം അഭിപ്രായപ്പെട്ടു.\nപരിസ്ഥിതിലോല മേഖലകളിലെ നിര്‍മ്മാണപ്രവര്‍ത്തനങ്ങള് വിലക്കണം. കുന്നിൻമുകളിലെ തടയണകൾ പൊളിച്ചുനീക്കണമെന്നും വി എസ് അച്യുതാന്ദന് ഫേസ്ബുക്കിലൂടെ ആവശ്യപ്പെട്ടു.\nഗാഡ്ഗില് റിപ്പോര്‍ട്ട് നടപ്പാക്കേണ്ടതിന്‍റെ ആവശ്യകതയെക്കുറിച്ച് കഴിഞ്ഞവര്‍ഷത്തെ പ്രളയത്തിനു ശേഷവും വിഎസ് അച്യുതാനന്ദന് പറഞ്ഞിരുന്നു. പരിസ്ഥിതിലോല പ്രദേശം എന്നതിന്‍റെ അര്‍ത്ഥം പ്രകൃതി തന്നെ പഠിപ്പിക്കാന് ഇനിയും ഇട വരുത്തരുതെന്നാണ് അന്ന് നിയമസഭാ സമ്മേളനത്തില് വിഎസ് പറഞ്ഞത്. കേരളം ഗാഡ്ഗില് റിപ്പോര്‍ട്ടിലെ പരിഗണിച്ചത് ശാസ്ത്രീയമായല്ല രാഷ്ട്രീയമായി ആണെന്നും അദ്ദേഹം അഭിപ്രായപ്പെട്ടിരുന്നു.\nLast Updated 15, Aug 2019, 3:18 PM


ആര് കണ്ടാലും ചോദിക്കുന്നത്, എനിക്ക് ഇത് കേള്‍ക്കുമ്പോഴെ ദേഷ്യം വരും എന്ന് ഹണി റോസ് | Actress Honey Rose about her marriage - Malayalam Filmibeat\n» ആര് കണ്ടാലും ചോദിക്കുന്നത്, എനിക്ക് ഇത് കേള്‍ക്കുമ്പോഴെ ദേഷ്യം വരും എന്ന് ഹണി റോസ്\nആര് കണ്ടാലും ചോദിക്കുന്നത്, എനിക്ക് ഇത് കേള്‍ക്കുമ്പോഴെ ദേഷ്യം വരും എന്ന് ഹണി റോസ്\nUpdated: Thursday, December 1, 2016, 17:51 [IST]\nനടി ഹണി റോസിന്റെ വിവാഹ വാര്‍ത്ത വീണ്ടും ചര്‍ച്ചയാകുന്നു. അടുത്തിടെയാണ് ഹണി റോസ് യുവനടനുമായി പ്രണയത്തിലാണെന്നും വിവാഹം ഉടന് ഉണ്ടാകുമെന്നും വാര്‍ത്തകള് പ്രചരിച്ചിരുന്നു. എന്നാല് വിവാഹ വാര്‍ത്തകള് തെറ്റാണെന്ന് നടി തൊട്ടടുത്ത ദിവസം പറഞ്ഞിരുന്നു.\nഇപ്പോഴിതാ നടി വീണ്ടും തന്റെ വിവാഹത്തെ കുറിച്ച് തുറന്ന് പറയുന്നു. ആര് കണ്ടാലും എപ്പോഴും ചോദിക്കുന്ന ഒരേ ഒരു ചോദ്യമാണ്. വിവാഹം. പക്ഷേ അക്കാര്യം കേള്‍ക്കുമ്പോഴേ എനിക്ക് ദേഷ്യം വരുമെന്ന് ഹണി റോസ് പറയുന്നു.\nഎല്ലാവര്‍ക്കും ഈ അവസരം കിട്ടില്ല\nസിനിമ എന്നത് എല്ലാവര്‍ക്കും കിട്ടുന്ന അവസരമല്ല. കല്യാണം കഴിക്കുകെയും കുടുംബമായി ജീവിക്കാനുമെല്ലാത്തിനും ഇനിയും സമയമുണ്ടെന്ന് ഹണി റോസ് പറയുന്നു.\nവിവാഹത്തിന് ഇത്തിരി ക്ഷമയും സമയവുമൊക്കെ വേണം. താന് ആരുമായും പൊരുത്തപ്പെട്ട് പോകുമെന്ന് ഹണി റോസ് പറയുന്നു.\nവിവാഹം കഴിഞ്ഞാല് സിനിമയിലേക്ക് വരാനാകുമെന്ന് തോന്നുന്നില്ല. സിനിമയും കുടുംബ ജീവിതവും ഒരുമിച്ച് കൊണ്ടുപോകാന് പ്രയാസമാണെന്ന് ഹണി റോസ് പറയുന്നു.\n2005ല് വിനയന് സംവിധാനം ചെയ്ത ബോയ് ഫ്രണ്ട് എന്ന ചിത്രത്തിലൂടെയാണ് ഹണി റോസ് സിനിമയില് എത്തുന്നത്. മണിക്കുട്ടന് ലക്ഷ്മി ഗോപാലസ്വാമി എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്.\nഷാനില് മുഹമ്മദ് സംവിധാനം ചെയ്ത അവളുടെ രാവുകള് എന്ന ചിത്രത്തിലാണ് ഹണി റോസ് ഒടുവിലായി അഭിനയിച്ചത്. ചിത്രത്തിന്റെ ഷൂട്ടിങ് പൂര്‍ത്തിയായെങ്കിലും റിലീസ് ഡേറ്റ് തീരുമാനിച്ചിട്ടില്ല.\nഹണി റോസിന്റെ പുത്തന് പുതിയ ഫോട്ടോസിനായി\nRead more about: honey rose marriage malayalam film malayalam cinema malayalam movie news മലയാളം സിനിമ ഹണി റോസ് വിവാഹം\nActress Honey Rose about her marriage.


മരടില് ഫ്‌ളാറ്റുകള് ഒഴിയാനുള്ള കാലാവധി നാളെ അവസാനിക്കും: ഫ്‌ളാറ്റുടമകള് സമരത്തിലേക്ക് - Samakalika Malayalam\nമരടില് ഫ്‌ളാറ്റുകള് ഒഴിയാനുള്ള കാലാവധി നാളെ അവസാനിക്കും: ഫ്‌ളാറ്റുടമകള് സമരത്തിലേക്ക്\nBy സമകാലികമലയാളം ഡെസ്‌ക് | Published: 13th September 2019 07:36 AM |\nLast Updated: 13th September 2019 07:36 AM | A+A A- |\nകൊച്ചി: മരടിലെ ഫ്‌ലാറ്റ് സമുച്ചയങ്ങള് പൊളിച്ചുനീക്കണമെന്ന സുപ്രീംകോടതി വിധിയുടെ അടിസ്ഥാനത്തില് ഫ്‌ളാറ്റുകള് ഒഴിയാന് നഗരസഭ നല്‍കിയ കാലാവധി നാളെ അവസാനിക്കും. ഇതേതുടര്‍ന്ന് കുടുംബങ്ങള് വീണ്ടും സമരത്തിനെത്തുന്നു. ശനിയാഴ്ച മുതല് അനിശ്ചിതകാല സമരം തുടങ്ങാനാണ് ഫ്‌ലാറ്റ് ഉടമകളുടെ തീരുമാനം.\nഇതിന് മുന്നോടിയായി ഇന്ന് വിവിധ ഫ്‌ളാറ്റുകളിലെ ഉടമകള് യോഗം ചേര്‍ന്ന് സമരപരിപാടികള് തീരുമാനിക്കും. അഞ്ച് ഫ്‌ളാറ്റുകളിലെ 357 കുടുംബങ്ങളോടും അഞ്ച് ദിവസത്തിനകം ഒഴിഞ്ഞുകൊടുക്കണമെന്നാണ് നഗരസഭയുടെ നിര്‍ദ്ദേശം. ഈ മാസം പത്തിനാണ് ഇതുസംബന്ധിച്ച നഗരസഭ സെക്രട്ടറിയുടെ ഉത്തരവിറങ്ങിയത്.\nഈ നോട്ടീസ് കുടുംബങ്ങള് കൈപ്പറ്റിയിട്ടില്ലെങ്കിലും ചുവരുകളില് പതിപ്പിച്ച് നഗരസഭ സെക്രട്ടറി മടങ്ങുകയായിരുന്നു. എന്നാല്, ഫ്‌ളാറ്റുകള് ഒഴിയില്ല എന്ന നിലപാടില് തന്നെ ഉറച്ച് നില്‍ക്കുകയാണ് കുടുംബങ്ങള്. താമസക്കാരെ ബലം പ്രയോഗിച്ച് ഇറക്കിവിടില്ലെങ്കിലും ഫ്‌ളാറ്റ് പൊളിക്കാനുള്ള നടപടിക്രമങ്ങളുമായി മുന്നോട്ട് പോവുകയാണ് നഗരസഭ. കെട്ടിടം പൊളിക്കാന് വിദഗ്ധരായ ഏജന്‍സികളെ കണ്ടെത്തുന്നതിനുള്ള നടപടികള് പുരോഗമിക്കുന്നുണ്ട്.\nഅതേസമയം, ഫ്‌ളാറ്റുകള് പൊളിക്കാനുള്ള ഉത്തരവിനെതിരെ ഫ്‌ളാറ്റുടമകള് നല്‍കിയ തിരുത്തല് ഹര്‍ജി സുപ്രീംകോടതിയുടെ പരിഗണനയിലുണ്ട്. ഇതോടൊപ്പം ഓണാവധി കഴിയുന്നതോടെ ഫഌറ്റുടമകള് ഹൈക്കോടതിയെയയും സമീപിക്കും. ചൊവ്വാഴ്ചയോടെ ഈ ഹര്‍ജിയും ഫയല് ചെയ്യുന്നതിനാണ് തീരുമാനം. ഈ ഹര്‍ജികളില് തീര്‍പ്പുണ്ടാകുന്നത് വരെ സമരം തുടരുമെന്ന് ഫഌറ്റ് ഉടമകള് അറിയിച്ചു.\nതീരദേശ പരിപാലന നിയമങ്ങള് ലംഘിച്ച് നിര്‍മ്മിച്ച മരടിലെ ഫ്‌ളാറ്റ് സമുച്ചയം ഈ മാസം ഇരുപതിനകം പൊളിച്ച് നീക്കണമെന്നാണ് സുപ്രീംകോടതിയുടെ അന്ത്യശാസനം. കോടതി വിധി പ്രകാരം ഫ്‌ളാറ്റുകള് സന്ദര്‍ശിച്ച ചീഫ് സെക്രട്ടറി പൊളിച്ചുമാറ്റാന് നഗരസഭയ്ക്ക് നിര്‍ദ്ദേശം നല്‍കുകയും ചെയ്തു. തുടര്‍ന്ന് നഗരസഭാ കൗണ്‍സില് യോഗം ചേര്‍ന്ന് ഫ്‌ളാറ്റുകളില് നിന്ന് ഒഴിയണമെന്ന് കാണിച്ച് ഉടമകള്‍ക്ക് നോട്ടീസ് നല്‍കുകയായിരുന്നു.\nമരട് ഫ്ലാറ്റ്: മുഖ്യമന്ത്രി ഉടൻ സർവകക്ഷി യോഗം വിളിക്കണം; ഉമ്മൻചാണ്ടി\nഫ്‌ലാറ്റ് സമുച്ചയങ്ങള് കൊച്ചി നഗരസഭ സെക്രട്ടറി അനിശ്ചിതകാല സമരം


കുട്ടിയെ ചികിത്സിക്കാനും നോക്കാനോ കഴിയുന്നില്ല ഉപേക്ഷിക്കുക അല്ലാതെ വേറെ വഴിയില്ല. പക്ഷേ പിന്നീട് സംഭവിച്ചത് ഫിലിം ഫിലിപ്പീൻസിൽ ആണ് ഏഞ്ചൽ എന്ന കുട്ടി ജനിച്ചത്. കുട്ടിയെ കണ്ട ഉടനെ ഡോക്ടർമാരും നഴ്സുമാരും ഒന്നു ഞെട്ടി ഉടൻതന്നെ മാതാപിതാക്കളോട് കിട്ടിയ സൗകര്യങ്ങളുള്ള വേറെ ഹോസ്പിറ്റലിലേക്ക് മാറ്റാൻ ആവശ്യപ്പെട്ടു. ഒട്ടനവധി ടെസ്റ്റുകൾക്ക് ശേഷം കുട്ടിക്ക് ബ്രെയിൻ ഹെർണിയ ആണ് ഡോക്ടർമാർ മാതാപിതാക്കളെ അറിയിച്ചു .\nഉടനെ തന്നെ സർജറി ചെയ്തു 25 ലക്ഷം രൂപയോളമാണ് അമ്മ ചിലവായത്. എന്നാൽ കുട്ടിയുടെ ജീവൻ രക്ഷിക്കാൻ കഴിഞ്ഞെന്ന് അല്ലാതെ രൂപ മറ്റു കുട്ടികളെപ്പോലെ ആകാൻ ഇനിയും പണം വേണ്ടിവരും. എന്ന് ഡോക്ടർമാർ അറിയിച്ചു പാവപ്പെട്ടവരായ ആ മാതാപിതാക്കൾ പണമില്ലാത്തതിനാൽ കുട്ടിയുമായി വീട്ടിലേക്ക് മടങ്ങി. എന്നാൽ കുട്ടിയുടെ മുഖത്ത് ആ വളർച്ച കുട്ടിയുടെ കാഴ്ചയും ശ്വാസം എടുക്കുന്നതിനും എല്ലാം ബാധിച്ചിരുന്നു.\nഈ പലരിൽ നിന്നും കളിയാക്കലുകൾ നേരിടേണ്ടി വന്നിട്ടുണ്ടെന്നും മാതാപിതാക്കൾ പറഞ്ഞു. എന്നും കുട്ടിക്ക് അസുഖങ്ങളാണ് ഇനി ഇവിടെ നോക്കാൻ കഴിയില്ല ഉപേക്ഷിക്കുക അല്ലാതെ വേറെ വഴിയില്ല. ആ മാതാപിതാക്കളുടെ അവസ്ഥ കണ്ട ഡോക്ടർമാർ ചെയ്തതെന്ന് കണ്ടു. ഡോക്ടർമാരുടെ സംഘടന ഈ വിഷയത്തിൽ ഇടപെട്ട് കുട്ടി ചികിത്സാ സഹായം നൽകാമെന്ന് സമ്മതിച്ചു.\nഒടുവിൽ സർജറി കഴിഞ്ഞ് കുഞ്ഞിന് ഇപ്പോൾ നന്നായി കാണാൻ ശ്വസിക്കാനും കഴിയും പതിയെപ്പതിയെ അവൾ മറ്റു കുട്ടികളെ പോലെ ആകും. അവളുടെ ആ ചിരിയാണ് ഞങ്ങളുടെ പ്രതിഫലം എന്ന് പറഞ്ഞ് ഡോക്ടർമാർ. തുടർന്ന് അറിയാൻ വീഡിയോ മുഴുവനായി കാണുക.


പ്രതീക്ഷയോടെ തുടരാൻ പ്രയാസപ്പെടുന്നുണ്ടോ ? | islamonlive.in\nby തഫ് സീല സി.കെ\nശുഭാപ്തി വിശ്വാസം കൈവെടിയാതെ പ്രത്യാശയോടെ ജീവിക്കാന് നമുക്ക് ചിലപ്പോള് പ്രയാസം തോന്നിയേക്കാം. ആവേശവും ആഹ്ലാദത്തിനുമുപരി ജീവിതത്തില് നഷ്ടം,ഉത്കണ്ഠ,ഭയം തുടങ്ങിയ മാനസികമായി തളര്‍ത്തുന്ന വികാരങ്ങള് നീണ്ടു നില്‍ക്കുന്നതായി തോന്നും. ഇതൊരു അസാധാരണ സംഭവമല്ല. ഗവേഷകര് അഗാധമായി പഠിച്ച് ‘നിഷേധാത്മക പക്ഷപാതം’ എന്ന് പേര് നല്‍കിയ പ്രതിഭാസമാണിത്.\nനമ്മെ സുരക്ഷിതമാക്കാന് നിഷേധാത്മക പക്ഷപാതം പ്രധാനപങ്ക് വഹിക്കുന്നുണ്ടെങ്കിലും, അത് വ്യാപകവും ആത്മവിനാശകരവുമാണ്. ശക്തമായ ഒരു നിഷേധാത്മക പക്ഷപാതത്തിന് ‘എനിക്ക് നല്ലതിന് അര്‍ഹതയില്ല’ , ‘എനിക്ക് ഒന്നും ശരിയാവില്ല’ തുടങ്ങിയ പൈശാചികചിന്തകളുള്ള ഒരു നിഷേധാത്മക ആത്മരൂപം സൃഷ്ടിക്കാന് കഴിയും. ഇതിനെല്ലാമുപരി, നിങ്ങളെ മാനസികമായും ശാരീരികമായും തളര്‍ത്തി പൂര്‍ണ്ണമായി ഇല്ലാതാക്കാനും ഇതിന് കഴിയും.\nജോലി, വീട്, ബന്ധം അല്ലെങ്കില് സാമൂഹിക ജീവിതം എന്നിവയെക്കുറിച്ചുള്ള നിങ്ങളുടെ ചിന്തകളില് ശക്തമായ നിഷേധാത്മക പക്ഷപാതം ഇല്ലാതായാല് നിങ്ങള്‍ക്കെന്തുസംഭവിക്കും ?\nഅല്ലാഹുവിനെക്കുറിച്ചുള്ള ചിന്തകളില് അവ പ്രത്യക്ഷപ്പെടുകയാണെങ്കില് എന്തായിരിക്കും അതിന്റെ ആഘാതം ? അത് അവിശ്വസനീയമാംവിധം അപകടകരമാണെന്ന് മാത്രമല്ല നമ്മുടെ ദൃഢവിശ്വാസം നഷ്ടപ്പെടുത്തുന്നതുള്‍പ്പെടെയുള്ള അതിനികൃഷ്ടമയ പരിണാമത്തിലേക്ക് നയിക്കുകയും ചെയ്യും.\nഇതിനൊരു പരിഹാരം കാണാന് നമുക്ക് കഴിയണം. നിഷേധാത്മക ചിന്താശീലം നമുക്കുണ്ടെങ്കില് അതിന്റെ സാന്ദ്രത നാം എങ്ങനെ ലഘൂകരിക്കും ? ലളിതമായി പറഞ്ഞാല്, ആവശ്യസമയങ്ങളില് മാത്രമേ നമ്മുടെ ചിന്തകളില് നിഷേധാത്മക പക്ഷപാതം കടന്നുവരാന് അനുവദിക്കാവൂ. അല്ലാത്തപ്പോഴെല്ലാം നമ്മുടെ ചിന്തകളെ ശുഭകാര്യങ്ങളാല് സമൃദ്ധമാക്കണം. നമ്മുടെ ആത്മാവതിനെ വിശ്വസിച്ച് സ്വീകരിക്കുംവരെ ഇത് ആവര്‍ത്തിക്കണം. അവബോധ ചികിത്സയുടെ അടിസ്ഥാനമിതാണ്.\nശാസ്ത്രലോക പഠനങ്ങള്‍ക്ക് മുമ്പേതന്നെ ഇസ്ലാമില് നിഷേധാത്മക പക്ഷപാത ചെറുത്തുനില്‍പ്പിനെപ്പറ്റി പ്രതിപാദിച്ചിട്ടുണ്ട്. ഒരു ഖുദ്‌സിയായ ഹദീസില് നമുക്കിത് കാണാം. അല്ലാഹുവിന്റെ ആശയങ്ങളെ പ്രവാചകരുടെ ഭാഷയില് അവതരിപ്പിച്ചുകൊണ്ട് നിവേദനം ചെയ്യപ്പെട്ടവയെയാണ് ‘ഹദീസ് ഖുദ്‌സീ’ എന്ന് പറയുന്നത്.\nനബി (സ) പറഞ്ഞതായി അബു ഹുറൈറ ഉദ്ധരിച്ച ഹദീസില് ഇപ്രകാരം കാണാം:\nഅല്ലാഹു പറയുന്നു : ‘ എന്നെക്കുറിച്ച് എന്റെ അടിമക്കുള്ള ധാരണ എവിടെയാണോ അവിടെയായിരിക്കും ഞാന്. എന്നെ അവന് സ്മരിക്കുമ്പോള് ഞാനവനോടൊപ്പമുണ്ടായിരിക്കും. എന്നെ സ്മരിച്ചതു അവന്റെ മനസ്സുകൊണ്ടാണെങ്കില് എന്റെ മനസ്സുകൊണ്ട് ഞാനവനെയും സ്മരിക്കും. ഒരു സദസ്സില് വെച്ച് അവന് എന്നെ സ്മരിച്ചെങ്കില് അവരേക്കാളുന്നതരായ ഒരു സമൂഹത്തില്‍വെച്ച് ഞാനവനെയും സ്മരിക്കും. അവന് എന്നിലേക്ക് ഒരു ചാണ് അടുത്താല് ഒരു മുഴം ഞാനങ്ങോട്ടടുക്കും. ഒരു മുഴം അവന് എന്നിലേക്കടുത്താല് ഒരുകൈ ഞാനങ്ങോട്ടടുക്കും. അവന് എന്റെയടുക്കലേക്ക് നടന്നു വന്നാല് ഞാന് അവന്റെയടുക്കലേക്ക് ഓടിച്ചെല്ലും. (ബുഖാരി മുസ്ലിം) ‘\nമേല്‍പറഞ്ഞ ഹദീസില് ‘സ്ഥിരീകരണ പക്ഷപാതം’ എന്ന മറ്റൊരു ശാസ്ത്രീയ ആശയത്തെ കൂടി സൂചിപ്പിക്കുന്നു. നിങ്ങളുടെ വിശ്വാസം ദൃഢപ്പെടുത്തുന്നതും പിന്തുണയ്ക്കുന്നതുമായ കാര്യങ്ങള്‍ക്ക് നിങ്ങള് പ്രാധാന്യം നല്‍കുമ്പോള് സംഭവിക്കുന്ന ഒന്നാണിത്. പരസ്പരം പോഷിപ്പിക്കുന്ന അപകടകരമായ സുഹൃത്തുക്കളാണ് നിഷേധാത്മകത സ്ഥിരീകരണ പക്ഷപാതങ്ങള്. ഇവ ഒരു വ്യക്തിയെ വിഷാദത്തിലേക്കും അലംഭാവത്തിലേക്കും നയിക്കുന്നുവെന്ന് മാത്രമല്ല ഈ പക്ഷപാതങ്ങള് ശക്തമാണെങ്കില് അല്ലാഹുവുമായുള്ള ആ വ്യക്തിയുടെ ബന്ധം വരെ മുറിപ്പെടുത്താന് ഇവക്ക് സാധ്യമാകും.\nഅതിനാല് നാം ചിന്തിക്കുമ്പോഴെല്ലാം റബ്ബ് നമ്മോടൊപ്പമുണ്ടെന്ന് അല്ലാഹു പറയുന്നു. പരമകാരുണികനും,നീതിമാനും,പരിപാലകനും, സ്‌നേഹനിധിയും,മറ്റെല്ലാ മനോഹര സ്വഭാവ സവിശേഷതകളുമുള്ളവനാണ് നമ്മുടെ സൃഷ്ടാവ്. എന്നാല്, ഈ ഗുണങ്ങളെല്ലാം മനസ്സിലാക്കി പൂര്‍ണഹൃദയത്തോടെ നമുക്കെപ്പോഴുമവനെ കീഴ്‌വണങ്ങാന് സാധിക്കുന്നില്ല. അല്ലാഹുവിലുള്ള വിശ്വാസം ചിലപ്പോഴെല്ലാം നമ്മുടെ വ്യക്തിപരമായ നിഷേധാത്മകതയ്ക്കും സ്ഥിരീകരണ പക്ഷപാതത്തിനും വിധേയമാകാം. ഇത് തീര്‍ച്ചയായും നമ്മുടെ വന്‍പരാജയമാണ്, ഒരിക്കലും അല്ലാഹുവിന്റെ തെറ്റല്ല.\nഅല്ലാഹുവിലുള്ള വിശ്വാസം ദൃഢമാക്കാന് നമ്മള് അതിയായി ആഗ്രഹിച്ചാല് തീര്‍ച്ചയായും സ്ഥിരീകരണ പക്ഷപാതം നമുക്കനുകൂലമായി പ്രവര്‍ത്തിച്ച് നമ്മെ നല്ലതിലേക്ക് നയിക്കും. ഒപ്പംതന്നെ നിഷേധാത്മക പക്ഷപാതത്തിന്റെ ശക്തി ദുര്‍ബലമാക്കുകയും ചെയ്യും.\nഎന്നാല്, ഈ വിശ്വാസത്തില് ഉറച്ചു നില്‍ക്കാന് നമുക്ക് സാധിക്കുന്നില്ലെങ്കില് നാം\nപൂര്‍ണ്ണമായും നിഷേധാത്മക പക്ഷപാതത്തിന്റെ അധീനതയില് അകപ്പെടും. ഇത്തരം നിഷേധാത്മകതയെ ഉള്‍കൊള്ളാന് നമ്മുടെ ആത്മാവിന് സാധിക്കില്ലെന്ന് മാത്രമല്ല ഇത് പൂര്‍ണ്ണമായും നമ്മെ തളര്‍ത്തി ഇല്ലാതാക്കും.\nഅല്ലാഹുവിനെ കൂടുതലായി സ്മരിക്കാന് ഖുര്‍ആന് നമ്മെ ഓര്‍മിപ്പിക്കുന്നു.\n‘പറയുക: സ്വന്തം ആത്മാക്കളോട് അതിക്രമം പ്രവര്‍ത്തിച്ച് പോയ എന്റെ ദാസന്‍മാരേ, അല്ലാഹുവിന്റെ കാരുണ്യത്തെപ്പറ്റി നിങ്ങള് നിരാശപ്പെടരുത്. തീര്‍ച്ചയായും അല്ലാഹു പാപങ്ങളെല്ലാം പൊറുക്കുന്നതാണ്. തീര്‍ച്ചയായും അവന് തന്നെയാകുന്നു ഏറെ പൊറുക്കുന്നവനും കരുണാനിധിയും.(ഖുര്‍ആന് 39:53) ‘.\nഇബ്‌നു ഖയ്യിം തന്റെ തഹ്ദീബ് മദാരിജ് അസ്‌സലികീന് എന്ന ഗ്രന്ഥത്തില് പരാമര്‍ശിക്കുന്നത് ഇപ്രകാരമാണ്: ‘അല്ലാഹുവില് നിങ്ങള്‍ക്ക് എത്രത്തോളം നല്ല പ്രതീക്ഷകളും പ്രത്യാശയും ഉണ്ടോ അത്രത്തോളം നിങ്ങള് അവനില് ആശ്രയിക്കുകയും വിശ്വസിക്കുകയും ചെയ്യും. യഥാര്‍ത്ഥത്തില്, അല്ലാഹുവിലുള്ള നല്ല പ്രതീക്ഷകളാണ് അവനില് ആശ്രയിക്കുന്നതിനും വിശ്വസിക്കുന്നതിനും പ്രേരിപ്പിക്കുന്നത്. കാരണം പ്രത്യാശയും പ്രതീക്ഷകളും ഇല്ലാത്ത ഒന്നിനെ വിശ്വസിക്കുക എന്നത് അസംഭവ്യമാണ്. അത് അല്ലാഹുവിന് നന്നായി അറിയാം. ‘ അല്ലാഹുവിലുള്ള വിശ്വാസം ദൃഢമല്ലാത്തവര് തങ്ങള്‍ക്ക് അല്ലാഹുവെപ്പോഴും മോശസമയങ്ങള് മാത്രം നിശ്ചയിക്കുന്നുവെന്നും, തങ്ങള്‍ക്ക് അര്‍ഹിക്കുന്നതെല്ലാം അവന് തടയുന്നുവെന്നും തെറ്റായി ധരിക്കുമെന്ന് ഇബ്‌നു ഖയ്യിം തന്റെ മറ്റു ലേഖനങ്ങളില് കൂട്ടിച്ചേര്‍ത്തിട്ടുണ്ട്.\nഈ വികാരങ്ങളുടെ പ്രഭാവം നിങ്ങളില് പ്രതിജ്വലിക്കുന്നുണ്ടെങ്കില്, നിഷേധാത്മക പക്ഷപാതത്തെ ചെറുക്കാനുള്ള സമയമാണിത്. നമ്മുടെ സൃഷ്ടാവ് നമ്മോടൊപ്പമുണ്ടെന്ന് ഓര്‍ക്കണം. തന്റെ വിശ്വാസികള്‍ക്കായി ചെയ്യുന്നതെന്തെന്ന് ഇതിനകം അവന് നമ്മോട് പറഞ്ഞുകഴിഞ്ഞു.അല്ലാഹുവിന് സര്‍വ്വസ്തുതിയും.\nഇവയെ ചെറുക്കാനുള്ള എല്ലാ കരുക്കളും ഖുര്‍ആനിലും സുന്നത്തിലും ഉണ്ട്. സംഭവിക്കുന്നതെല്ലാം എന്തിനെന്ന് മനസ്സിലാക്കുന്നതിലാണ് കാര്യം.\nക്ഷമിക്കുന്നതിലൂടെ നേടാന് കഴിയുന്നതെന്തൊക്കെയെന്ന് അറിയുകയാണ് വേണ്ടത്. അല്ലാഹുവിലുള്ള വിശ്വാസം പ്രകാശിപ്പിക്കുകയും അത് നബി(സ്വ) എങ്ങനെയാണ് ചെയ്തിരുന്നതെന്ന് പഠിക്കുകയുമാണ് വേണ്ടത്.\nപ്രവാചകന്(സ്വ) പറഞ്ഞു : ‘ഒരു ക്ഷീണമോ രോഗമോ സങ്കടമോ ഉപദ്രവമോ ദുരിതമോ ഒരു മുസ്‌ലിമിന് സംഭവിക്കുന്നില്ല, ഒരു മുള്ളില് നിന്ന് സ്വീകരിക്കുന്ന പോറലാണെങ്കില് പോലും. അതിനായി അല്ലാഹു അവന്റെ പാപങ്ങളില് ചിലത് മോചിപ്പിക്കും(ബുഖാരി)’\nപ്രതീക്ഷയോടെ തുടരുക! പരലോകമുണ്ട്\nഇഹലോകം സ്വര്‍ഗ്ഗതുല്യമായി കണ്ടാസ്വദിക്കേണ്ട ഒന്നല്ലെന്ന് നാം ഓര്‍ക്കണം. അതിനായി മറ്റൊരു ലോകം ഉണ്ട് : പരലോകം. സംഭവിക്കുന്നതെല്ലാം വിശ്വാസിയുടെ നാളെകള് ഭദ്രമാക്കാനാണെന്ന കാര്യം എത്ര മനോഹരമാണ്. നമ്മളെയും മറ്റുള്ളവരെയും വേദനിപ്പിക്കുന്നവരെ നാളെ പരലോകത്ത് നിയമത്തിന് മുന്നില് കൊണ്ടുവരുമെന്നുള്ളത് വാസ്തവമാണ്. ഈ ലോകത്ത് നാം നേരിട്ട പ്രയാസങ്ങളെല്ലാം പരലോകത്ത് നമ്മുടെ പാപങ്ങള് ഇല്ലാതാക്കി സ്വര്‍ഗ്ഗത്തില് നമുക്ക് സ്ഥാനമൊരുക്കുമെന്നുള്ളത് എത്ര ആനന്ദകരമായ കാര്യമാണ്.\nധാര്‍ഷ്ട്യമുള്ള ധനികനെന്നോ നീചനായ ദരിദ്രനെന്നോ നിങ്ങളെ വേര്‍തിരിക്കാതെ അല്ലാഹു അവന്റെ കാരുണ്യം കൊണ്ട് നിങ്ങള്‍ക്കേത്രത്തോളം നല്‍കിയെന്നുള്ള വസ്തുത പറഞ്ഞറിയിക്കേണ്ട ഒന്നല്ല. അതിനാല് നമ്മുടെ നേട്ടത്തിനായി സ്ഥിരീകരണ പക്ഷപാതത്തെ ഉപയോഗിക്കുകയും നിഷേധാത്മക പക്ഷപാതത്തിനെതിരെ പോരാടുന്നതിന് ഖുര്‍ആനും സുന്നത്തും ഉപയോഗിക്കുകയും വേണം. അവസാനം, അല്ലാഹുവിന്റെ അനുഗ്രഹത്തിന്റെ സത്യം നാം കാണുക തന്നെ ചെയ്യും!\n( കടപ്പാട്- aboutislam.net)\nതഫ് സീല സി.കെ


കൂറുമാറി ബിജെപിയിലെത്തിയ യൂത്ത് കോണ്‍ഗ്രസ് നേതാവ് മണിക്കൂറുകള്‍ക്കകം പാര്‍ട്ടിയില് തിരിച്ചെത്തി : വിശദീകരണം വിചിത്രം | vv rajesh|Youth congress leader|Joint bJP|Midhun|youth congress district secretary\nമലദ്വാരത്തിൽ ഒളിപ്പിച്ച് കടത്താൻ ശ്രമിച്ചത് 28 ലക്ഷം രൂപ വില വരുന്ന സ്വർണ്ണം ; യുവാവ് അറസ്റ്റിൽ\nകോവിഡ് വ്യാപനം : പുതിയ മാർഗനിർദ്ദേശങ്ങൾ പുറത്തിറക്കി വ്യോമയാന മന്ത്രാലയം\nപ്രവാസി യുവതിയെ കെട്ടിടത്തിന് മുകളില് നിന്ന് വീണ് മരിച്ച നിലയില് കണ്ടെത്തി\nബന്ധുനിയമനം: കെ.ടി. ജലീലിനെതിരായ കണ്ടെത്തലുകളും തെളിവുകളുടെ പകർപ്പും ലോകായുക്ത സർക്കാരിന് കൈമാറി\nഗുരുവായൂർ ക്ഷേത്രത്തിലെ വിഷുക്കണി ദർശനം ; ഒടുവിൽ തീരുമാനമായി\nകൂറുമാറി ബിജെപിയിലെത്തിയ യൂത്ത് കോണ്‍ഗ്രസ് നേതാവ് മണിക്കൂറുകള്‍ക്കകം പാര്‍ട്ടിയില് തിരിച്ചെത്തി : വിശദീകരണം വിചിത്രം\nബിജെപി ജില്ലാ ആസ്ഥാനത്തെത്തി ഷാള് അണിഞ്ഞ് സ്വീകരണമൊക്കെ ഏറ്റുവാങ്ങിയെങ്കിലും 24 മണിക്കൂര് തികയും മുന്‍പ് നേതാവ് യൂത്ത് കോണ്‍ഗ്രസിലേക്ക് തിരിച്ചെത്തി.\nOct 18, 2020, 08:54 am IST\nതിരുവനന്തപുരം: തദ്ദേശ തെരഞ്ഞെടുപ്പ് അടുത്തതോടെ നേതാക്കളുടെ കൂറുമാറ്റം തുടര്‍ക്കഥയാവുകയാണ്. തിരുവനന്തപുരത്ത് കഴിഞ്ഞ ദിവസം അത്തരമൊരു സംഭവം നടന്നു. യൂത്ത് കോണ്‍ഗ്രസ് തിരുവനന്തപുരം ജില്ലാ സെക്രട്ടറി ബിജെപിയില് ചേര്‍ന്നു. ബിജെപി ജില്ലാ ആസ്ഥാനത്തെത്തി ഷാള് അണിഞ്ഞ് സ്വീകരണമൊക്കെ ഏറ്റുവാങ്ങിയെങ്കിലും 24 മണിക്കൂര് തികയും മുന്‍പ് നേതാവ് യൂത്ത് കോണ്‍ഗ്രസിലേക്ക് തിരിച്ചെത്തി.\nകഴിഞ്ഞ ദിവസമാണ് പ്രദേശിക കോണ്‍ഗ്രസ് നേതൃത്വത്തിനോട് പ്രതിഷേധിച്ച് യൂത്ത് കോണ്‍ഗ്രസ് തിരുവനന്തപുരം ജില്ലാ ജനറല് സെക്രട്ടറി മിഥുന് ബിജെപിക്കൊപ്പം പ്രവര്‍ത്തിക്കാന് തീരുമാനിച്ചത്. ബിജെപി ജില്ലാ പ്രസിഡണ്ട് വി.വി രാജേഷ് മിഥുനെ ഷാള് അണിയിച്ച് പാര്‍ട്ടിയിലേക്ക് സ്വീകരിക്കുകയും ചെയ്തു. ചിറയിന്‍കീഴ് നിയോജകമണ്ഡലത്തിലെ മുദാക്കല് സ്വദേശിയായ എം. മിഥുനാണ് യൂത്ത് കോണ്‍ഗ്രസില് നിന്ന് ബിജെപിയില് എത്തിയത്.\nബിജെപി തിരുവനന്തപുരം ജില്ലാ ആസ്ഥാനത്ത് നടന്ന ചടങ്ങില് അധ്യക്ഷന് വി. വി രാജേഷാണ് മിഥുനെ പാര്‍ട്ടിയിലേക്ക് സ്വീകരിച്ചത്. കോണ്‍ഗ്രസിന്റെ അവസാര വാദ രാഷ്ട്രീയത്തിലും സ്വജന പക്ഷപാതിത്വത്തിലും പ്രതിഷേധിച്ചാണ് മിഥുന് ബിജെപിയില് ചേര്‍ന്നതെന്ന് വി.വി രാജേഷ് പറഞ്ഞു. എന്നാല് 24 മണിക്കൂറിനുള്ളില് തീരുമാനം പിന്‍വലിച്ച് മിഥുന് പാര്‍ട്ടിയില് തിരിച്ചെത്തി.\nഅതിനിടെ നേതാവ് സ്ത്രീ വിഷയമായ കേസിൽ ഇയാൾ ഉൾപ്പെട്ടതായും സദാചാര വിരുദ്ധ പ്രവര്‍ത്തനം നടത്തിയതായും പരാതി വന്നെന്നും തുടര്‍ന്ന് ഇയാളെ സസ്‌പെന്‍ഡ് ചെയ്തതായും യൂത്ത് കോണ്‍ഗ്രസ് നേതൃത്വം അറിയിച്ചു. ഇതിന് പിന്നാലെയാണ് പാര്‍ട്ടി മാറിയതില് വിശദീകരണവുമായി മിഥുന് രംഗത്തെത്തി. പെട്ടെന്നുണ്ടായ മാനസിക സമ്മര്‍ദത്തിന്റെ പേരിലാണ് ആ സംഭവം ഉണ്ടായതെന്ന് മിഥുന് പറഞ്ഞു.\nread also: വീട്ടില് നിന്ന് ട്യൂഷന് സെന്ററിലേയ്‌ക്ക് പോകുകയായിരുന്ന പതിമൂന്നുകാരിയെ തട്ടിക്കൊണ്ടുപോകാൻ ശ്രമം, അതിഥി തൊഴിലാളി അറസ്റ്റിൽ\nതനിക്ക് ഉറങ്ങാനോ ഭക്ഷണം കഴിക്കാനോ സാധിച്ചില്ല. തദ്ദേശ തെരഞ്ഞെടുപ്പില് മത്സരിക്കാന് ആഗ്രഹമുണ്ട്. നേതാക്കളെ കണ്ട് കാര്യങ്ങള് ബോധിപ്പിക്കണം. മാനസിക സമ്മര്‍ദം ചെലുത്തിയാണ് ബിജെപി തന്നെ ക്ഷണിച്ചതെന്നും സംസാരിക്കാന് പോലും അവസരം നല്‍കിയില്ലെന്നും മിഥുന് വിശദീകരിച്ചു.\nvv rajesh Youth congress leader Joint bJP Midhun youth congress district secretary\nകോവിഡ് പ്രതിരോധം ; വീണ്ടും അവകാശവാദവുമായി ഡോക്ടര്, തെളിവുകള് പകരം വയോധികന് ആണെന്നും അനുഭവപരിചയം ഉണ്ടെന്നും വാദം ; അശാസ്ത്രീയ സന്ദേശത്തെ കുറിച്ച് ഡോ.ജിനേഷ് പിഎസ്\nഇനി പണം നഷ്ടമാകില്ല; നിങ്ങൾക്കും എഴുതാം ആധാരം\nനേമത്ത് നടന്ന സംഘര്‍ഷം ആസൂത്രിത നാടകം:കുമ്മനം രാജശേഖരന് വന് ഭൂരിപക്ഷത്തില് ജയിക്കുമെന്ന് വിവി രാജേഷ്\nApr 6, 2021, 11:31 am IST\nകൃഷ്ണകുമാറിന്റെ ഇടപെടൽ, തിരുവനന്തപുരത്ത് വിവിധ പാർട്ടികളിൽ നിന്ന് അൻപതോളം പേർ ബിജെപിയിൽ\nApr 5, 2021, 08:45 am IST\nതിരുവനന്തപുരത്ത് നാലിടത്ത് ശക്തമായ ത്രികോണ പോരാട്ടം : താര പരിവേഷവുമായി എൻഡിഎ സ്ഥാനാർത്ഥികൾ\nMar 19, 2021, 09:10 am IST\nഅടൂരില് പരിഗണിച്ച യുഡിഎഫ് സ്ഥാനാര്‍ത്ഥി പാർട്ടി വിട്ടു : ബിജെപിയിൽ ചേർന്നത് മുൻ മന്ത്രിയുടെ സഹോദരന്\nMar 8, 2021, 06:55 am IST\nApr 12, 2021, 07:15 pm IST\nApr 12, 2021, 07:01 pm IST\nApr 12, 2021, 06:57 pm IST\nApr 12, 2021, 06:56 pm IST\nApr 12, 2021, 06:39 pm IST


ഇസ്‌ലാമിക് ബുള്ളറ്റിൻ / Islamic Bulletin: ബുള്ളറ്റിൻ-57-അല്ലാഹുവിന്റെ പ്രവാചകര്-2\nاَلسَّلامُ عَلَيْكَ أَيُّهَا النَّبِيُّ وَرَحْمَةُ اللهِ وَبَرَكاتُه\nنَشْهَدُ أَنَّكَ قَدْ بَلَّغْتَ الرِّسَالَةَ وَأَدَّيْتَ الْأَمَانَةَ وَنَصَحْتَ الْأُمَّةَ وَجَاهَدتَّ فِي سَبِيلِ اللهِ حَتَّى أَتَاكَ الْيَقِينْ\nഅല്ലാഹുവിന്റെ പ്രവാചകര് - صلى الله عليه وسلم (ഭാഗം-2)\nമനുഷ്യര്‍ക്ക് മാത്രമല്ല, ജിന്നുകള്‍ക്ക് കൂടി നേതാവാകുന്നു മുഹമ്മദ് നബി (സ). ഈ ലോകത്ത് മാത്രമല്ല, പരലോകത്തും അവിടന്ന് നേതാവാണ്. സകല ഗോളങ്ങളും മലക്കുകളും ഉള്‍പ്പെടെ ബ്രഹ്മാണ്ഡ കടാഹത്തിന്റെയാകെ സൃഷ്ടിക്ക് കാരണഭൂതരാണവിടന്ന്. ഇഹലോകത്തും പരലോകത്തും മഹത്തുക്കളുടെ പട്ടികയില് ഒന്നാം സ്ഥാനത്ത് അവിടന്നാണ്. ജീവിതത്തിന്റെ മുഴുവന് മണ്ഡലങ്ങളിലും ലോകത്തിനാകെ മാതൃകയായതിന്റെ കൂടെ, അലൌകികമായ അധ്യാത്മിക മണ്ഡലങ്ങളിലും അവിടത്തെ വ്യക്തിത്വം അതുല്യമായി നിലകൊള്ളുന്നു. ഇത്തരമൊരു വ്യക്തിത്വത്തിന്റെ അപദാനങ്ങള് എണ്ണിത്തീര്‍ക്കാന് ആര്‍ക്കു കഴിയും? എല്ലാ വാക്കുകള്‍ക്കും അതീതനായി അവിടന്ന് ഉയര്‍ന്ന് നില്‍ക്കുകയേ ഉള്ളൂ. ബുര്‍ദയുടെ കര്‍ത്താവ് ഇമാം ബൂസ്വൂരി (റ) പറയുന്നത് ശ്രദ്ധേയമാണ്.\nفَإِنَّ فَضْلَ رَسـُولِ اللهِ لَيْـَس لَهُ === حَـدٌّ فَيُعْـرِبَ عَنْهُ نٰاطِـقٌ بِفَـمِ\n‘ദൈവദൂതരുടെ മഹത്വത്തിന് അതിരില്ലാത്തത് കൊണ്ടത്രേ ആര്‍ക്കും വായ കൊണ്ടത് പറഞ്ഞ് തീര്‍ക്കാനാവാത്തത് ‘.\nനബി (സ) പറയുന്നത് കാണുക. ‘നിങ്ങളിലൊരാള്‍ക്ക് സ്വന്തം ജീവനോടും മാതാപിതാക്കളോടും മക്കളോടും എല്ലാ മനുഷ്യ രാശിയോടുമുള്ളതിനേക്കാള് സ്നേഹം എന്നോടായിരിക്കുന്നത് വരെ അയാള് യഥാര്‍ത്ഥ വിശ്വാസി ആകുന്നില്ലെന്ന് ഞാന് എന്റെ ജീവന്റെ ഉടമസ്ഥന്റെ പേരില് ആണയിട്ട് പ്രസ്താവിക്കുന്നു’.\nഇവിടെ ഒരു കാര്യം ആലോചനക്ക് വക നല്‍കുന്നു. നബി (സ) തന്നെ സ്‌നേഹിക്കാന് തന്റെ അനുയായികളെ നിര്‍ബന്ധിച്ചിരിക്കുന്നതെന്താണ് ? സ്‌നേഹം നിര്‍ബന്ധിച്ച് വാങ്ങാന് കഴിയുന്ന ഒന്നാണോ ? എന്താണീ തിരുവാക്യത്തിന്റെ പൊരുള് ? ഓരോ മുസ്‌ലിമിനും താന് എത്രത്തോളം സത്യവ്രതന് ആയിരിക്കുന്നുവെന്ന് അളന്നറിയാനുള്ള ഒരു മാപകം നല്‍കിയിരിക്കുകയാണ് വാസ്തവത്തില് നബി (സ) ഇത്തരമൊരു പ്രസ്ഥാവന നടത്തുക വഴി ചെയ്തിരിക്കുന്നത്. ഒരാള്‍ക്ക് നബി (സ) തന്റെ ഏറ്റവും വലിയ പ്രേമാധാരം ആകുന്നതിന്റെ മുമ്പിലുള്ള പ്രതിബന്ധം എന്താണ് ? ദൈവിക ദര്‍ശനങ്ങളുടെ ദൈവാകൃതിയായ നബി (സ) യെ തന്റെ ഹൃദയസിം‌ഹാസനത്തിലേയ്ക്ക് സ്വീകരിക്കുന്നതിന് തടസ്സമാകുന്ന സ്വാര്‍തഥ ബന്ധത്തെ അയാള് പോറ്റുന്നുവെന്നതാണത്.\nസ്നേഹവലയത്തിലായിരിക്കുമ്പോഴാണ് നബി (സ) ക്ക് അനുയായികളെ ഏതാജ്ഞയും സഹര്‍ഷം സ്വീകരിക്കാനുള്ള സന്നദ്ധതയോടെ സം‌ലഭ്യരാകുന്നത്. സ്വാര്‍ത്ഥ ബന്ധങ്ങള് നീങ്ങിപ്പോകുന്നതോട് കൂടി സദ്‌ഗുണങ്ങളുടെ പൂര്‍ണ്ണിമയായ നബി (സ) മനസ്സിലേയ്ക്ക് സ്വതന്ത്രമായി കടന്നുവരികയായി. അതല്ലാതെ, നബി (സ) യെ സ്‌നേഹിച്ച് കൊള്ളണം ഏതൊരു മുസ്‌ലിമും എന്ന ശാഠ്യം കൊണ്ടോ അല്ലാത്ത പക്ഷം നരകത്തില് എരിയേണ്ടിവരുമെന്ന് ഭീഷണികൊണ്ടോ എന്തു പ്രയോജനമുണ്ടാകാനാണ് ? അത്തരത്തിലുള്ള നിര്‍ബന്ധിത സ്‌നേഹത്തിന് എന്തു മൂല്യമാണുണ്ടാവുക ?\nഒരാള്‍ക്ക് മറ്റൊരാളുടെ ആത്മാവിലേക്ക് പ്രവേശം കിട്ടുന്നത് സ്വതന്ത്രമായ സ്നേഹം വഴിയാണ്. അതോടെ സ്‌നേഹിക്കപ്പെടുന്നവന്റെ ഏതൊരു വാക്കും സ്നേഹിക്കുന്നവന് നിരുപാധികം സ്വീകരിക്കുകയും നിസ്വാര്‍ത്ഥമായി അതിന്റെ പുലര്‍ച്ചയെ കാം‌ക്ഷിക്കുകയും ചെയ്യും. അവിടെയാണ് നബി (സ) ക്കും അനുയായികള്‍ക്കുമിടയില് ഏകീഭാവമുണ്ടാകുന്നത്.\nആ പുന്നാര നബി (സ) യുടെ മേല് നമുക്കൊരുമിച്ച് ചെല്ലാം.\nصَـلَوٰاتِي عَلَى النَّبِي وَسَلاٰمِي == وَهُوَ خَيْرُ الْأَنٰـامِ بَـدْرُ التَّمٰامِ\nاَلسَّـلاٰمُ عَلَيْكَ يٰا خَيْـرَ الْأَنٰامِ == اَلسَّـلاٰمُ عَلَيْكَ يٰا بَـدْرَ التَّمٰامِ\nIslamic Bulletin # 57\nPosted by Bulletin/ബുള്ളറ്റിൻ at 4:06 PM\nLabels: മുഹമ്മദ് നബി(സ)\nBulletin/ബുള്ളറ്റിൻ August 2, 2009 at 4:11 PM\nറമളാൻ ബുള്ളറ്റിനുകൾ ആരംഭിക്കുന്നു


Wednesday 19 October 2011 1:37 am IST\nകൊച്ചി: നവംബര് 19 ന് എറണാകുളത്ത് നടത്തുന്ന മുഖ്യമന്ത്രി ഉമ്മന്‍ചാണ്ടിയുടെ പൊതുജനസമ്പര്‍ക്ക പരിപാടിക്കുളള ഒരുക്കങ്ങള് തുടങ്ങി. വിവിധ ഓഫീസുകളുമായി ബന്ധപ്പെട്ട പരാതികള് ഇന്ന് മുതല് നവംബര് 10 വരെ കളക്ട്രേറ്റില് സ്വീകരിക്കും താലൂക്ക് ഓഫീസുകളിലും പരാതി നല്‍കാന് സൗകര്യമുണ്ടായിരിക്കുമെന്ന് ജില്ലാ കളക്ടര് പി.ഐ.ഷെയ്ക്ക് പരീത് പറഞ്ഞു. പരാതിക്കും ഉളളടക്കം ചെയ്ത കവറിനും മുകളില് മുഖ്യമന്ത്രിയുടെ ജനസമ്പര്‍ക്ക പരിപാടി എന്ന് വ്യക്തമായി എഴുതണം. പരാതിക്കാരന്റെ പൂര്‍ണവിലാസവും ഫോണ് നമ്പരും രേഖപ്പെടുത്തണം. കളക്ട്രേറ്റിലും താലൂക്ക് ഓഫീസിലും ലഭിക്കുന്ന പരാതികള് രജിസ്റ്റര് ചെയ്ത ശേഷം ബന്ധപ്പെട്ട വകുപ്പിന് കൈമാറും. നവംബര് 10 വരെ ലഭിക്കുന്ന അപേക്ഷകളിലും പരാതികളിലും അതത് വകുപ്പുകള് നടപടി സ്വീകരിച്ച് നവംബര് 15 നകം ജില്ലാതല പരാതി പരിഹാര സെല്ലില് വിവരമറിയിക്കും. ഏതു പരാതിക്കും മറുപടി നല്‍കിയിരിക്കണമെന്ന് നിര്‍ദേശിച്ച കളക്ടര് ഓരോ ഓഫീസിലും ഇതിനായി പ്രത്യേകം രജിസ്റ്റര് തുടങ്ങണമെന്നും ആവശ്യപ്പെട്ടു. ഇതേക്കുറിച്ചാലോചിക്കാന് കളക്ട്രേറ്റ് കോണ്‍ഫറന്‍സ് ഹാളില് ചേര്‍ന്ന ജില്ലാതല ഉദ്യോഗസ്ഥതല യോഗത്തിലാണ് കളക്ടര് ഇക്കാര്യമറിയിച്ചത്. അനുകൂലമായി തീര്‍ക്കാവുന്ന എല്ലാ പരാതികളും അത്തരത്തില് പരിഹരിക്കാന് കഴിയണം. വര്‍ഷങ്ങളായി കെട്ടിക്കിടക്കുന്ന ഫയലുകള് തീര്‍പ്പാക്കാനുളള ഒരു സുവര്‍ണാവസരമായി പൊതുജനസമ്പര്‍ക്ക പരിപാടിയെ ഉദ്യോഗസ്ഥര് കാണണമെന്നും ഷെയ്ക്ക് പരീത് പറഞ്ഞു. ഓണ് ലൈന് സംവിധാനത്തിലൂടെ പരാതികള് സംബന്ധിച്ച വിവരങ്ങള് അതത് വകുപ്പുകള് കളക്ട്രേറ്റിലെ പരാതി പരിഹാര സെല്ലിനു കൈമാറും. ഇതിനായി പ്രത്യേക സംവിധാനങ്ങളാണ് നാഷണല് ഇന്‍ഫര്‍മാറ്റിക്സ് സെന്റര് ഒരുക്കുന്നത്. വകുപ്പുകള് നല്‍കുന്ന മറുപടികള് അതത് ദിവസം തന്നെ ജില്ലയുടെ വെബ് വിലാസത്തില് കൈമാറും. ലഭിക്കുന്ന ഓരോ പരാതിക്കും കൈപ്പറ്റു രസീതും ടോക്കണും നല്‍കും. കൂടുതല് വിവരങ്ങള്‍ക്കായി ആരെ ബന്ധപ്പെടണമെന്ന കാര്യവും ടോക്കണില് സൂചിപ്പിക്കും. നവംബര് 16 ന് വീണ്ടും ഉദ്യോഗസ്ഥതല യോഗം ചേര്‍ന്നു പ്രവര്‍ത്തനം അവലോകനം ചെയ്യാനും യോഗം തീരുമാനിച്ചു. സിവില് സ്റ്റേഷന് മൈതാനിയിലാണ് ജനസമ്പര്‍ക്ക പരിപാടി നടത്താന് താല്‍ക്കാലികമായി തീരുമാനിച്ചിട്ടുളളത്. എഡിഎം ഇ.കെ.സുജാത, നാഷണല് ഇന്‍ഫര്‍മാറ്റിക്സ് ഓഫീസര് വി.ടി.സന്തോഷ്, ജില്ലാ ഇന്‍ഫര്‍മേഷന് ഓഫീസര് പി.വിനോദ്, വിവിധവകുപ്പുതല ഉദ്യോഗസ്ഥര് തുടങ്ങിയവര് യോഗത്തില് പങ്കെടുത്തു.


Virat Kohli Signsa100 Crore Deal With Puma and Made Another Record-110 കോടി കരാറൊപ്പിട്ട് അപൂർവ്വ നേട്ടവുമായി വിരാട് കോഹ്‌ലി\nSports Cricket Virat Kohli Signs Rs 100 Crore Deal With Puma Its Rare Record In India\n100 കോടി കരാറൊപ്പിടുന്ന ആദ്യ ഇന്ത്യൻ കായിക താരം; അപൂർവ നേട്ടവുമായി കോഹ്‌ലി\nഒരൊറ്റ ബ്രാൻഡുമായി മാത്രം ഒരു ഇന്ത്യൻ കായിക താരം നൂറ് കോടി കരാറൊപ്പിടുന്നത് ഇതാദ്യമായാണ്.\nFebruary 20, 2017 05:51:05 pm\nക്രിക്കറ്റിലെ റെക്കോർഡുകൾ ഓരോന്നായി സ്വന്തം പേരിൽ കുറിക്കുകയാണ് വിരാട് കോഹ്‌ലി. മൈതാനത്ത് മാത്രമല്ല, പുറത്തും പുതിയൊരു റെക്കോർഡ് കുറിച്ചിരിക്കയാണ് ഇന്ത്യൻ ക്യാപ്റ്റൻ. ഒരു പ്രമുഖ ബ്രാൻഡുമായി 100 കോടിയുടെ കരാറൊപ്പിടുന്ന ആദ്യ ഇന്ത്യൻ കായിക താരമെന്ന അപൂർവ റെക്കോർഡാണ് ഇത്തവണ കോഹ്‌ലി സ്വന്തം പേരിലാക്കിയിരിക്കുന്നത്.\n110 കോടിക്കാണ് കോഹ്‌ലി പ്യൂമ എന്ന സ്‌പോർട്‌സ് ബ്രാൻഡുമായി കരാറുണ്ടാക്കിയിരിക്കുന്നത്. എട്ട് വർഷത്തേക്കാണ് കരാർ. പ്യൂമയുടെ ആഗോള അംബാസിഡറായാണ് കോഹ്‌ലി നൂറ് കോടി ക്ളബിലെത്തിയത്.\nഇതിന് മുൻപ് ഒന്നിലധികം ബ്രാൻഡുകളുമായി കരാറൊപ്പിട്ട് മഹേന്ദ്ര സിങ് ധോണിയും സച്ചിൻ തെഡുൽക്കറും നൂറ് കോടി ക്ളബിലെത്തിയിരുന്നു. എന്നാൽ ഒരൊറ്റ ബ്രാൻഡുമായി മാത്രം ഒരു കായിക താരം നൂറ് കോടി കരാറൊപ്പിടുന്നത് ഇതാദ്യമായാണ്.\nക്രിക്കറ്റ് പ്രധാന വിനോദങ്ങളായ ഇംഗ്ളണ്ട്, ദക്ഷിണാഫ്രിക്ക, ഓസ്ട്രേലിയ തുടങ്ങിയ രാജ്യങ്ങളിലായിരിക്കും കോഹ്‌ലിയെന്ന ബ്രാൻഡിനെ പ്യൂമ ഇറക്കുക. ഇതിന് മുൻപ് അഡിഡാസിന്റെ പരസ്യങ്ങളിൽ അഭിനയിച്ചിരുന്നു. എന്നാൽ അഡിഡാസുമായുളള കരാർ കഴിഞ്ഞ വർഷം അവസാനിച്ചിരുന്നു.\nതിയറി ഹെൻറി, ഉസൈൻ ബോൾട്ട് എന്നിവരാണ് പ്യൂമയുടെ മറ്റ് ആഗോള അംബാസിഡർമാർ.\nഗുജറാത്ത് കഴുതകള്‍ക്ക് വേണ്ടി പരസ്യം അഭിനയിക്കുന്നത് അമിതാഭ് ബച്ചന് നിര്‍ത്തണം: അഖിലേഷ് യാദവ്


ശ്വേത മേനോന്റെ മൊഴിയെടുത്തു | Life Glint | The Clarity Portal\nHome » വിശേഷം » ദേശം » ശ്വേത മേനോന്റെ മൊഴിയെടുത്തു\nശ്വേത മേനോന്റെ മൊഴിയെടുത്തു\nSun, 03-11-2013 04:51:00 PM ;\nകൊല്ലത്ത് പൊതുപരിപാടിക്കിടെ നടി ശ്വേത മേനോനെ അപമാനിച്ചതായ ആരോപണത്തില് കൊല്ലം പോലീസ് ശ്വേതയുടെ മൊഴിയെടുത്തു. കൊച്ചിയില് ശ്വേതയുടെ ഫ്ലാറ്റിലെത്തിയാണ് കൊല്ലം ഈസ്റ്റ് പോലീസ് സംഘം മൊഴിയെടുത്തത്. ഡി.വൈ.എഫ്.ഐ പ്രവര്‍ത്തകര് കൊല്ലം സിറ്റി പൊലീസ് കമ്മിഷണര് ദേബേഷ് കുമാര് മെഹ്റക്ക് നല്‍കിയ പരാതിയുടെ അടിസ്ഥാനത്തിലാണ് മൊഴി രേഖപ്പെടുത്തിയത്.\nപീതാംബരക്കുറുപ്പും കണ്ടാലറിയാവുന്ന മറ്റൊരാളും വേദിയില് വച്ച് തന്നെ അപമാനിച്ചുവെന്ന് ശ്വേത മൊഴി നല്‍കിയെന്നാണ് റിപ്പോര്‍ട്ടുകള്. ഞായറാഴ്ച രാവിലെയാണ് കൊല്ലം ഈസ്റ്റ് സി.ഐ സിസിലിയുടെ നേതൃത്വത്തിലുള്ള സംഘം കൊച്ചിയില് എത്തിയത്.\nചൊവാഴ്ച മുഖ്യമന്ത്രിയെ നേരില്‍ക്കണ്ട് പരാതി കൊടുക്കുമെന്ന് ശ്വേത മേനോനും ഭര്‍ത്താവ് ശ്രീവത്സന് മേനോനും അറിയിച്ചു. കൊല്ലത്ത് പ്രസിഡന്റ്‌സ് ട്രോഫി ജലമേള ഉദ്ഘാടനത്തിനെത്തിയ തന്നെ കൊല്ലം എം.പി എന്. പീതാംബര കുറുപ്പ് കടന്നുപിടിച്ച് അപമാനിക്കാന് ശ്രമിച്ചതായി ശ്വേത കഴിഞ്ഞ ദിവസം മാധ്യമങ്ങളോട് വെളിപ്പെടുത്തിയിരുന്നു.


4malayalees - 'പണ്ട് ബോര്‍ഡ് എക്സാമിനുള്ള ഹാള്‍ടിക്കറ്റ് വാങ്ങാന് മുന്നൂറ് രൂപ പോലും എന്റെ കൈയിലില്ലാത്ത സമയമുണ്ടായിരുന്നു; ഒരു വീട്ടില് വേലക്കാരിയായി ജോലി ചെയ്താണ് പണം സ്വരൂപിച്ചത്'; ജീവിതം തുറന്നു പറഞ്ഞ് നേഹ സക്‌സേന\nതെന്നിന്ത്യന് സിനിമാലോകത്ത് തിളങ്ങി നില്‍ക്കുന്ന് നടിയാണ് നേഹ സക്സേന. മമ്മൂട്ടി ചിത്രം കസബയിലൂടെയാണ് നേഹ സക്സേന മലയാളികള്‍ക്ക് സുപരിചിതയായത്. പിന്നീട് മോഹന്‍ലാല് നായകനായ മുന്തിരിവള്ളികള് തളിര്‍ക്കുമ്പോള് എന്ന ചിത്രത്തിലും നേഹ ഒരു പ്രധാന കഥാപാത്രത്തെ അവതരിപ്പിച്ചു. ഇപ്പോഴിതാ സിനിമയിലെത്തുന്നതിന് മുമ്പുള്ള കാലത്തെ കുറിച്ച് പറഞ്ഞിരിക്കുകയാണ് നടി.\nഒരു മിഡില് ക്‌ളാസ് കുടുംബത്തിലാണ് ഞാന് ജനിച്ചത്. അച്ഛനെ കാണാനുള്ള ഭാഗ്യം എനിക്കുണ്ടായിട്ടില്ല. അമ്മ കമ്പിളിക്കുപ്പായങ്ങളും ജാക്കറ്റുമൊക്കെ തുന്നുന്നതില് എക്‌സ്പര്‍ട്ടായിരുന്നു. എന്റെ പഠനത്തിനും ഭക്ഷണത്തിനുമൊക്കെ വേണ്ടി അമ്മ ഒരുപാട് കഷ്ടപ്പാടുകള് സഹിച്ചിട്ടുണ്ട്\nപണ്ട് ബോര്‍ഡ് എക്സാമിനുള്ള ഹാള്‍ടിക്കറ്റ് വാങ്ങാന് മുന്നൂറ് രൂപ പോലും എന്റെ കൈയിലില്ലാത്ത സമയമുണ്ടായിരുന്നു. ബോര്‍ഡ് എക്‌സാം എഴുതിയിെല്ലങ്കില് എന്റെ ഒരു വര്‍ഷം പോകും. ഞാനൊരു വീട്ടില് വേലക്കാരിയായി ജോലി ചെയ്താണ് പണം സ്വരൂപിച്ചത് കൗമുദിയുമായുള്ള അഭിമുഖത്തില് നേഹ പറഞ്ഞു.\nഅജിത് കാണാന് വന്നോ, വിളിച്ചോ, അനുശോചനങ്ങള് അറിയിച്ചോ എന്നാണ് ചോദ്യങ്ങള് ; ഞങ്ങള്‍ക്ക് അച്ഛനെ നഷ്ടമായി ; ഇത്തരം വിവാദങ്ങള് ഒഴിവാക്കണം ; അപേക്ഷയുമായി എസ്പിബിയുടെ മകന്\nപരിചയപ്പെടാന് വന്ന ആരാധികയുടെ പ്രകടനം കുറച്ചു കടന്നുപോയി ; രാത്രി മുഴുവന് ഉറങ്ങിയിട്ടില്ല ; സായ് കിരണ്\nസുശാന്തിന്റെ മരണം ; എയിംസിലെ ഡോക്ടര്‍മാരുടെ റിപ്പോര്‍ട്ട് കൈമാറി ; കൊലപാതക സാധ്യതയുള്‍പ്പെടെ പരിശോധിക്കുമെന്ന് സിബിഐ\nസീരിയല് നടി ലക്ഷ്മി പ്രമോദിന് മുന്‍കൂര് ജാമ്യം\nരേവതി ഫീല്‍ഡ് ഔട്ട് ആയെന്ന വൃത്തികെട്ട പരാമര്‍ശങ്ങള് ഇവിടെ ഏല്‍ക്കില്ല ; നിലപാടുകളില് മാറ്റമില്ലെന്ന് താരം\nയു ട്യൂബില് അശ്ലീല വീഡിയോ നിര്‍മ്മിച്ച വ്യക്തിക്കെതിരെ ജാമ്യം കിട്ടാവുന്ന ദുര്‍ബലമായ വകുപ്പുകള് ചുമത്തുമ്പോള് അതിനെതിരെ പ്രതികരിച്ച ഭാഗ്യലക്ഷ്മിക്കും ദിയാ സനക്കും ശ്രീലക്ഷ്മിക്കും എതിരെ ജാമ്യം കിട്ടാത്ത വകുപ്പ് സ്വീകാര്യമല്ല ; ഡബ്ലുസിസി\nഇഷ്ടപ്പെട്ട വസ്ത്രം ധരിച്ചാല് പോലും ലൈംഗിക വസ്തുവായി കാണുന്ന സംസ്‌കാരത്തിലേക്കാണ് നമ്മള് നീങ്ങുന്നത് ; അനശ്വര


ഈ മാന്യന്മാരെ സൂക്ഷിക്കുക ! | garbage| Waste Management| Kochi\nക്യാമറയില് പതിയുന്നവരുടെ ചിത്രമെടുത്ത് വലിയ ഫ്‌ളക്‌സടിച്ച് 'ഈ മാന്യന്മാരെ ശ്രദ്ധിക്കുക' എന്ന തലക്കെട്ടോടെ റോഡില് പരസ്യപ്പെടുത്തും. കലൂരിലെ എ.സി.എസ്. സ്‌കൂള് റോഡ് റസിഡന്റ്‌സ് അസോസിയേഷനാണ് മാലിന്യം റോഡില് തള്ളി മുങ്ങുന്നവര്‍ക്ക് 'പണി കൊടുക്കാന്' പുതിയ ആശയം നടപ്പാക്കിയിരിക്കുന്നത്.\nPublished: Jan 18, 2017, 06:25 AM IST\nറോഡില് മാലിന്യം തള്ളുന്നവരുടെ ഫോട്ടോ എ.സി.എസ്. റോഡ് റസിഡന്റ്‌സ് അസോസിയേഷന് ഫ്‌ലക്‌സില് പ്രദര്‍ശിപ്പിച്ചപ്പോള്\nകൊച്ചി: രാത്രിയുടെ മറവില് മാലിന്യം റോഡില് തള്ളുന്നവര്‍ക്ക് പുതിയ 'പണി'. നിങ്ങള് ക്യാമറാ നിരീക്ഷണത്തിലാണ്, പിടിച്ചാല് പോലീസിലേല്പിക്കും തുടങ്ങിയ പതിവ് ഭീഷണികളല്ല. ക്യാമറയില് പതിയുന്നവരുടെ ചിത്രമെടുത്ത് വലിയ ഫ്‌ളക്‌സടിച്ച് 'ഈ മാന്യന്മാരെ ശ്രദ്ധിക്കുക' എന്ന തലക്കെട്ടോടെ റോഡില് പരസ്യപ്പെടുത്തും. കലൂരിലെ എ.സി.എസ്. സ്‌കൂള് റോഡ് റസിഡന്റ്‌സ് അസോസിയേഷനാണ് മാലിന്യം റോഡില് തള്ളി മുങ്ങുന്നവര്‍ക്ക് 'പണി കൊടുക്കാന്' പുതിയ ആശയം നടപ്പാക്കിയിരിക്കുന്നത്.\nനഗരത്തിലെ റോഡുകളില് രാത്രിയില് മാലിന്യം തള്ളി മുങ്ങുന്നത് പതിവ് പരിപാടിയാണ്. നഗരസഭ നടപടിയെടുക്കുമെന്നെല്ലാം പ്രഖ്യാപിച്ചിട്ടുണ്ടെങ്കിലും ആളെ പിടിക്കാന് മാര്‍ഗമൊന്നുമില്ല. വല്ലപ്പോഴും ഹെല്‍ത്ത് സര്‍ക്കിളിന്റെ നേതൃത്വത്തില് സ്‌ക്വാഡ് ഇറങ്ങും, അത്ര മാത്രം. രാത്രിയില് മാലിന്യം നിക്ഷേപിക്കുന്നവരെക്കൊണ്ട് സഹികെട്ട് പലയിടത്തും റസിഡന്റ്‌സ് അസോസിയേഷനുകള് സ്വന്തം നിലയില് പ്രതിരോധം തീര്‍ക്കുകയാണ്.നിങ്ങള് ക്യാമറാ നിരീക്ഷണത്തിലാണെന്ന് എഴുതിവച്ച് പേടിപ്പിച്ചു നോക്കും. എന്നാല് അതൊന്നും കൂസാതെ ആളുകള് മാലിന്യം എറിഞ്ഞുകൊണ്ടേയിരിക്കും.\nരാത്രിയില് ഊഴം വെച്ച് കാവല് ഏര്‍പ്പെടുത്തിയിട്ടുള്ള റസിഡന്റ്‌സ് അസോസിയേഷനുകളുമുണ്ട്. മാലിന്യം എറിയുന്ന ആളെ തിരിച്ചറിഞ്ഞാലും എന്തു നടപടി സ്വീകരിക്കണമെന്നതും പ്രശ്‌നമാണ്. അവിടെയാണ് എ.സി.എസുകാര് പുതുവഴി വെട്ടിയത്. റസിഡന്റ്‌സ് അസോസിയേഷന് അതിര്‍ത്തിയില് ആറ് നിരീക്ഷണ ക്യാമറകള് വെച്ചു. ക്യാമറ വെച്ചിട്ടുണ്ടെന്ന് എഴുതിയും വെച്ചു. ഒരു പ്രയോജനവുമുണ്ടായില്ല. ക്യാമറയൊന്നും ഉണ്ടാവില്ലെന്ന ഉറപ്പില് മാലിന്യം തള്ളല് തുടര്‍ന്നു.മാലിന്യം തള്ളുന്നവരെ നിലയ്ക്കുനിര്‍ത്താന് ഒടുവില് അവരെ പൊതുജനങ്ങള്‍ക്കു മുന്നില് തുറന്നുകാട്ടാന് തീരുമാനിക്കുകയായിരുന്നുവെന്ന് അസോസിയേഷന് സെക്രട്ടറി ശ്രീനിവാസന് പറഞ്ഞു.\nനാല് ചാക്കുകളിലായി സ്‌കുളിനടുത്ത് റോഡരികില് മാലിന്യം തള്ളിയവര് ക്യാമറയില് പെട്ടു. നഗരസഭാ അധികൃതരെ വിളിച്ച് മാലിന്യം രാവിലെ തന്നെ നീക്കി. ക്യാമറയില് പതിഞ്ഞവരുടെ ചിത്രം ഫ്‌ലക്‌സടിച്ച് റോഡില് പലയിടത്തായി സ്ഥാപിച്ചു. ഇതോടെ മാലിന്യം തള്ളിയവര്‍ക്ക് ആ വഴിതന്നെ ഉപേക്ഷിക്കേണ്ടി വന്നിരിക്കുകയാണ്. റോഡില് മാലിന്യം തള്ളിയാല് നാടുതന്നെ വിട്ടുപോകേണ്ട സ്ഥിതി. കേസുമില്ല, പൊല്ലാപ്പുകളുമില്ല...സംഗതി ഏറ്റു, റോഡില് മാലിന്യം വീഴാതായി...\nഎവിടെ നോക്കിയാലും കാഴ്ച ഇതൊക്കെത്തന്നെ...


ബി.ജെ.പിക്ക് തിരിച്ചടി: രാജസ്ഥാനില് എം.പി ഹരീഷ് മീണ രാജിവെച്ച് കോണ്‍ഗ്രസില് ചേര്‍ന്നു – Chandrika Daily\nBy chandrika Wednesday November 14, 2018 16:06 pm\nബി.ജെ.പിക്ക് തിരിച്ചടി: രാജസ്ഥാനില് എം.പി ഹരീഷ് മീണ രാജിവെച്ച് കോണ്‍ഗ്രസില് ചേര്‍ന്നു\nജയ്പൂര്: തെരഞ്ഞെടുപ്പിന് ആഴ്ച്ചകള്‍ക്ക് മുമ്പ് രാജസ്ഥാനില് ബി.ജെ.പിക്ക് കനത്ത തിരിച്ചടി. പാര്‍ലമെന്റംഗവും മുന് ഡി.ജി.പിയുമായ ഹരീഷ് മീണ രാജിവച്ച് കോണ്‍ഗ്രസില് ചേര്‍ന്നു. കോണ്‍ഗ്രസ് അധ്യക്ഷന് രാഹുല്‍ഗാന്ധി ഹരീഷ്…\nജയ്പൂര്: തെരഞ്ഞെടുപ്പിന് ആഴ്ച്ചകള്‍ക്ക് മുമ്പ് രാജസ്ഥാനില് ബി.ജെ.പിക്ക് കനത്ത തിരിച്ചടി. പാര്‍ലമെന്റംഗവും മുന് ഡി.ജി.പിയുമായ ഹരീഷ് മീണ രാജിവച്ച് കോണ്‍ഗ്രസില് ചേര്‍ന്നു. കോണ്‍ഗ്രസ് അധ്യക്ഷന് രാഹുല്‍ഗാന്ധി ഹരീഷ് മീണക്ക് അംഗത്വം നല്‍കി. ഡല്‍ഹി എ.ഐ.സി.സി ആസ്ഥാനത്താണ് ചടങ്ങ് നടന്നത്.\nമുന് മുഖ്യമന്ത്രി അശോക് ഗെഹ് ലോട്ട്്, പിസിസി അധ്യക്ഷന് സച്ചിന് പൈലറ്റ് എന്നിവര് ചടങ്ങില് പങ്കെടുത്തു. ഹരീഷ് മീണയെ അശോക് ഗെഹ്‌ലോട് സ്വാഗതം ചെയ്തു. നിയമസഭ തെരഞ്ഞെടുപ്പിന് നാമനിര്‍ദ്ദേശ പത്രിക സമര്‍പ്പിക്കാനുളള രണ്ടാം ദിവസത്തിലാണ് രാജസ്ഥാനില് ഹരീഷ് മീണയുടെ ചുവടുമാറ്റം. ശക്തമായ ഭരണ വിരുദ്ധ വികാരമാണ് രാജസ്ഥാനില് നിലവിലുള്ളത്. ഇവിടെ കോണ്‍ഗ്രസ് വിജയിപ്പിക്കുമെന്നാണ് അഭിപ്രായ സര്‍വ്വേ ഫലം.\nരാജസ്ഥാനിലെ സംസ്ഥാന പൊലീസ് മേധാവിയായിരുന്നു ഹരീഷ് മീണ. 2014 ലാണ് ഇദ്ദേഹം ബിജെപിയില് ചേര്‍ന്നത്. പിന്നാലെ വന്ന പാര്‍ലമെന്റ് തെരഞ്ഞെടുപ്പില് മത്സരിച്ച് വിജയിക്കുകയും ചെയ്തു.\nരാജസ്ഥാന്, മധ്യപ്രദേശ്, മിസോറാം, ഛത്തീസ്ഗഡ്, തെലങ്കാന സംസ്ഥാനങ്ങളിലേക്ക് നവംബര്, ഡിസംബര് മാസങ്ങളിലാണ് തെരഞ്ഞെടുപ്പ് നടക്കുന്നത്. ഛത്തീസ്ഗഡിലെ ആദ്യ ഘട്ട തിരഞ്ഞെടുപ്പ് നടന്നു. മധ്യപ്രദേശിലും ഛത്തീസ്ഗഡിലും ഭരണ വിരുദ്ധ വികാരം ഉണ്ടെങ്കിലും ബിജെപിക്ക് കനത്ത ക്ഷീണം ഉണ്ടാകില്ലെന്നാണ് അഭിപ്രായ സര്‍വ്വേ. എന്നാല് രാജസ്ഥാനില് കോണ്‍ഗ്രസിന് പിന്തുണ ഏറെയാണ്. മിസോറാമില് ആര്‍ക്കും ഭൂരിപക്ഷമുണ്ടാവില്ലെന്നാണ് പ്രവചനം. തെലങ്കാന ടിഡിപി-കോണ്‍ഗ്രസ് ചേരിക്ക് ഒപ്പം ചേരുമെന്നും സര്‍വ്വേ ഫലങ്ങള് പറയുന്നു.\nCategories: Culture, More, News, Views Tags: election in five states, rahul gandhi, rajastan election


അപകടത്തില് അംഗഭംഗം വന്നില്ലെങ്കിലും ഉയര്‍ന്ന നഷ്ടപരിഹാരത്തിന് അര്‍ഹത: ഹൈക്കോടതി | Leading Online News Websites In America | nerkazhcha.com\nHomeNewsKeralaഅപകടത്തില് അംഗഭംഗം വന്നില്ലെങ്കിലും ഉയര്‍ന്ന നഷ്ടപരിഹാരത്തിന് അര്‍ഹത: ഹൈക്കോടതി\nഅപകടത്തില് അംഗഭംഗം വന്നില്ലെങ്കിലും ഉയര്‍ന്ന നഷ്ടപരിഹാരത്തിന് അര്‍ഹത: ഹൈക്കോടതി\nബംഗളൂരു: അപകടത്തില് അംഗഭംഗമൊന്നും സംഭവിക്കാത്ത പരിക്കു മാത്രമാണു പറ്റിയതെങ്കിലും ഇരയ്ക്ക് ഉയര്‍ന്ന നഷ്ടപരിഹാരത്തിന് അര്‍ഹതയുണ്ടെന്ന് കര്‍ണാടക ഹൈക്കോടതി.\nഭാവിയില് ഉണ്ടാവാനിടയുള്ള നഷ്ടത്തിനു കണക്കാക്കി നഷ്ടപരിഹാരം നല്‍കണമെന്ന് കോടതി നിര്‍ദേശിച്ചു.\nഅപകടത്തില് പരിക്കേറ്റ ഹുബ്ലി സ്വദേശി അബ്ദുല് മെഹബൂബ് തഹസില്‍ദാരുടെ നഷ്ടപരിഹാരം ഉയര്‍ത്തിക്കൊണ്ടാണ് ഹൈക്കോടതി വിധി. നേരത്തെ 5.23 ലക്ഷമായി കണക്കാക്കിയിരുന്ന നഷ്ടപരിഹാരത്തുക ഹൈക്കോടതി 6.11 ലക്ഷമായി ഉയര്‍ത്തി.\nഅപകടത്തില് പെടുന്നയാള്‍ക്കു ഭാവിയില് ഉണ്ടാവാനിടയുള്ള നഷ്ടം കൂടി നഷ്ടപരിഹാരം കണക്കാക്കുമ്ബോള് വിലയിരുത്തണമെന്ന് കോടതി ചൂണ്ടിക്കാട്ടി. ഭാവിയില് വരുമാനത്തില് ഉണ്ടാവാനിടയുള്ള നഷ്ടം പ്രധാനമാണെന്ന് ജസ്റ്റിസുമാരായ കൃഷ്ണ ദീക്ഷിത്, പി കൃഷ്ണ ഭട്ട് എന്നിവര് പറഞ്ഞു.\nഅപകടത്തില്‍പ്പെട്ട അബ്ദുല് മെഹബൂബിന് നല്‍പ്പതു വയസു മാത്രമാണ് പ്രായമെന്നത് കോടതി കണക്കിലെടുത്തു. ദീര്‍ഘമായ കാലമാണ് പരിക്കേറ്റയാള്‍ക്കു മുന്നിലുള്ളത്. ഈ കാലയളവില് അദ്ദേഹത്തിന്റെ വരുമാനത്തില് അപകടം മൂലം ഉണ്ടാവാനിടയുള്ള നഷ്ടം വിലയിരുത്തേണ്ടതുണ്ടെന്ന് കോടതി പറഞ്ഞു.\nതയ്യല് ജോലി ചെയ്യുന്ന അബ്ദുല് മെഹബൂബ് 2009 ഡിസംബര് 31ന് കര്‍ണാടക ട്രാന്‍സ്‌പോര്‍ട്ട് ബസില് സഞ്ചരിക്കുമ്ബോഴാണ് അപകടത്തില് പെട്ടത്. മെഹബൂബ് സഞ്ചരിച്ച ബസ് ലോറിയുമായി കൂട്ടിയിടിക്കുകയായിരുന്നു.\nമെഹബൂബിന് നഷ്ടപരിഹാരം നല്‍കാന് മോട്ടോര് ആക്‌സിഡന്റ് ക്ലെയിംസ് ട്രൈബ്യൂണല് വിധിച്ചു. ഇതിനെതിരെ ന്യൂ ഇന്ത്യ അഷുറന്‍സ് കമ്ബനി ഹൈക്കോടതിയെ സമീപിക്കുകയായിരുന്നു. തുക ഉയര്‍ത്തണമെന്ന് ആവശ്യപ്പെട്ട് മെഹബൂബും കോടതിയെ സമീപിച്ചു\nPrevious articleകൊവിഡ് നെഗറ്റീവാണെന്ന വാര്‍ത്ത തള്ളി ആരോഗ്യമന്ത്രി\nNext articleനോര്‍വെ ചെസ് ചാംപ്യന്‍ഷിപ്പ്: കാള്‍സന് കീഴടങ്ങി, ആനന്ദിന് ജയം


അനിശ്ചിതകാല private bus strike പിൻവലിച്ചു\nby Blive News February 20, 2018, 5:21 am\nതിരുവനന്തപുരം: ദിവസങ്ങളായി യാത്രക്കാരെ വലച്ച അനിശ്ചിതകാല സ്വകാര്യ ബസ് സമരം ( private bus strike ) പിൻവലിച്ചെന്ന് ബസുടമകൾ അറിയിച്ചു. ചൊവ്വാഴ്ച രാവിലെ മുഖ്യമന്ത്രിയുമായി നടത്തിയ ചർച്ചയിലാണ് സമരം അവസാനിപ്പിക്കാൻ ബസുടമകൾ തീരുമാനിച്ചത്.\nമിനിമം ചാർജ് 10 രൂപയാക്കണമെന്ന ആവശ്യത്തിൽ നിന്ന് പിന്നോട്ട് പോയെങ്കിലും വിദ്യാർത്ഥികളുടെ ടിക്കറ്റ് നിരക്ക് വർദ്ധിപ്പിക്കണമെന്നായിരുന്നു ബസുടമകളുടെ പ്രധാന ആവശ്യം.\nഎന്നാൽ വിദ്യാർത്ഥികളുടെ ടിക്കറ്റ് നിരക്ക് വർദ്ധിപ്പിക്കണമെന്ന ആവശ്യം ഇപ്പോൾ അംഗീകരിക്കാനാകില്ലെന്ന് മുഖ്യമന്ത്രി വ്യക്തമാക്കി. വിദ്യാർത്ഥികളുടെ നിരക്കു വർദ്ധന പിന്നീട് പരിഗണിക്കാമെന്നും അവശ്യമെങ്കിൽ ബസുടമകളുടെ പ്രശ്നങ്ങളെക്കുറിച്ച് പിന്നീട് ചർച്ച നടത്താമെന്ന് മുഖ്യമന്ത്രി അറിയിച്ചു.\nഈ ഉറപ്പിനെ തുടർന്നാണ് അഞ്ചാം ദിവസത്തിലേക്കു കടക്കുന്ന സമരം പിൻവലിക്കാൻ ബസുടമകൾ തീരുമാനിച്ചത്. മുഖ്യമന്ത്രിയുടെ ചേംബറിൽ നടന്ന ചർച്ചയിൽ ഗതാഗത മന്ത്രി എ.കെ. ശശീന്ദ്രനും പങ്കെടുത്തു.\nമുഖ്യമന്ത്രിയുടെ അഭ്യർത്ഥനയും ജനങ്ങളുടെ ബുദ്ധിമുട്ടും കണക്കിലെടുത്താണ് സമരം പിൻവലിച്ചതെന്ന് ബസുടമകൾ അറിയിച്ചു.\nസമരം നാലാം ദിവസത്തിലേക്ക് കടന്നപ്പോൾ തന്നെ സ്വകാര്യ ബസുടമകൾക്കിടയിൽ അഭിപ്രായഭിന്നത രൂക്ഷമായിരുന്നു. ഇതോടെ സമരം അവസാനിപ്പിക്കണമെന്ന് ബസുടമകൾക്കിടയിൽ നിന്ന് തന്നെ ആവശ്യമുയർന്നിരുന്നു.\nബസ് സമരത്തെ നേരിടാൻ കടുത്ത നടപടികളിലേക്ക് നീങ്ങുമെന്ന് സർക്കാർ വ്യക്തമാക്കിയതിന് പിന്നാലെ തിരുവനന്തപുരത്തും തൊടുപുഴയിലും ഇന്നലെ ചില സ്വകാര്യ ബസുകൾ സർവ്വീസ് പുനരാരംഭിച്ചിരുന്നു. തൃശൂരിൽ നൂറോളം ടൂറിസ്‌റ്റ് ബസ്സുകളാണ് ഇന്നലെ സർവീസ് നടത്തിയത്.\nസമരത്തിൽ പങ്കെടുക്കുന്ന ബസുകൾക്ക് കാരണം കാണിക്കൽ നോട്ടീസ് നൽകുമെന്നാണ് സർക്കാർ ഇന്നലെ പ്രഖ്യാപിച്ചത്. കൂടാതെ സര്‍വീസ് നടത്താന് തയ്യാറാകുന്ന സ്വകാര്യ ബസുകള്‍ക്ക് സര്‍ക്കാര് സംരക്ഷണം നല്‍കുമെന്ന് ഇന്നലെ ഗതാഗത മന്ത്രി അറിയിച്ചിരുന്നു.\nനിലവിലെ സ്വകാര്യ ബസ് സമരം പെര്‍മിറ്റ് വ്യവസ്ഥകളുടെ ലംഘനമാണെന്നും കാരണം കാണിക്കല് നോട്ടീസിനുള്ള മറുപടി തൃപ്തികരമല്ലെങ്കില് പെര്‍മിറ്റുകള് തിരികെ വാങ്ങി ഒാടാന് താല്‍പര്യമുള്ള മറ്റ് സ്വകാര്യ ഒാപ്പറേറ്റര്‍മാര്‍ക്ക് നല്‍കുമെന്നും ട്രാന്‍സ്പോര്‍ട്ട് കമ്മീഷണര് കെ പത്മകുമാര് കഴിഞ്ഞ ദിവസം അറിയിച്ചിരുന്നു.\nബസ് നിരക്കില് വര്‍ദ്ധന വരുത്താനും കുറഞ്ഞ നിരക്ക് എട്ടു രൂപയാക്കാനും നേരത്തെ സര്‍ക്കാര് തീരുമാനിച്ചിരുന്നു.\nഎന്നാൽ നിരക്ക് വർദ്ധനവിനെ തുടർന്നുള്ള ജനരോഷം തണുപ്പിക്കുവാനായി സ്വകാര്യ ബസ്സുടമകളും സർക്കാരും ഒത്തുകളിച്ചതാണെന്നും അതിന്റെ ഭാഗമായാണ് വിദ്യാർത്ഥികളുടെ ടിക്കറ്റ് നിരക്ക് വർദ്ധിപ്പിക്കണമെന്ന ആവശ്യവുമായി സ്വകാര്യ ബസ് ഉടമകൾ സമരം തുടർന്നതെന്നും ആക്ഷേപമുണ്ട്.\nbus ownerscalled offChief MinisterGovtindefinite bus strikeKeralaKSRTCmeetingPinarayiprivate bus operatorsstudentsticketTransport Minister A.K Saseendrantuesday\nPrevious article വാഴയുടെ മൂല്യവർധിത സാധ്യതകൾ പരമാവധി പ്രയോജനപ്പെടുത്തണം: കൃഷി മന്ത്രി\nNext article മുറികൾ സുന്ദരമാക്കാൻ ഇതാ ചില കിടിലൻ ഐഡിയകൾ


മുണ്ടക്കയത്ത് അമ്മയും മകനും വീടിനുള്ളില് മരിച്ച നിലയിൽ.. - The Kerala Online\nPosted on April 16, 2019 April 16, 2019 Author Chief Editor\tComments Off on മുണ്ടക്കയത്ത് അമ്മയും മകനും വീടിനുള്ളില് മരിച്ച നിലയിൽ..\nഇടുക്കി ജില്ലയിലെ മുണ്ടക്കയം കരിനിലത്ത് അമ്മയെയും മകനെയും വീടിനുള്ളില് മരിച്ച നിലയില് കണ്ടെത്തി . കരിനിലം പ്ലാക്കപ്പടി ഇളയ ശേരിയില് അമ്മുക്കുട്ടി (70)മകന് മധു (38) എന്നിവരെയാണ് മരിച്ച നിലയില് കണ്ടെത്തിയത് .\nഅമ്മ കട്ടിലില് മരിച്ചു കിടക്കുന്ന നിലയിലും മകന് തൂങ്ങി മരിച്ച് നില്‍ക്കുന്ന നിലയിലുമാണ് മൃതദേഹം കണ്ടെത്തിയത് . അമ്മയെ കൊലപ്പെടുത്തിയ ശേഷം മകന് തൂങ്ങി മരിച്ചതാവാമെന്ന് കരുതുന്നു കൂടുതല് വിവരങ്ങള് ലഭ്യമല്ല .\nസംഭവത്തിൽ നാട്ടുകാർ ദുരൂഹത ആരോപിക്കുന്നു , കൊലപാതകമാണൊ , കർഷക ആത്മഹത്യ ആണൊ തുടങ്ങിയ സംശയങ്ങൾ ആണ് നാട്ടുകാർ ഉന്നയിക്കുന്നത് .\nനാട്ടുകാർ ഇടപെട്ടതോടെ പോലീസ് കേസ് അന്വേഷണം ഊർജ്ജിതമാക്കുമെന്ന് ഉറപ്പു കൊടുത്തു .


ഫിലിപ്പ് ജോണിന്റെ എണ്‍പതാം ജന്മദിനാഘോഷവും, പ്രവര്‍ത്തന മികവിനുള്ള ആദരവും മാപ്പില് കൊണ്ടാടി\t- രാജു ശങ്കരത്തില്\nഫിലാഡല്‍ഫിയാ: മലയാളീ അസോസിയേഷന് ഓഫ് ഗ്രെയ്റ്റര് ഫിലാഡല്‍ഫിയായുടെ (മാപ്പ്) സീനിയര് മെമ്പറും, വര്‍ഷങ്ങളായി മാപ്പ് ഇന്ത്യന് കമ്മ്യൂണിറ്റി സെന്ററിന്റെ ചുമതലക്കാരനുമായി പ്രവര്‍ത്തിക്കുന്ന ഫിലിപ്പ് ജോണിന്റെ (കുഞ്ഞച്ചന്) എണ്‍പതാം ജന്മദിനാഘോഷവും, അദ്ദേഹത്തിന്റെ പ്രവര്‍ത്തന മികവിനുള്ള മാപ്പ് കുടുംബത്തിന്റെ ആദരവും നവംബര്2ന് ശനിയാഴ്ച വൈകിട്ട് ആറരമണിയ്ക്ക് മാപ്പ് ഇന്ത്യന് കമ്മ്യൂണിറ്റി സെന്ററില് വച്ച് വിപുലമായി കൊണ്ടാടി.\nമാപ്പ് കുടുംബാഗങ്ങളും, ബന്ധുക്കളും സുഹൃത്തുക്കളും പങ്കെടുത്ത ആഘോഷ ചടങ്ങ് ബ്രദര് സണ്ണി എബ്രഹാമിന്റെ പ്രാര്‍ത്ഥനയോടെയാണ് ആരംഭിച്ചത്. തുടര്‍ന്ന്, അസോസിയേഷന് സെക്രട്ടറി തോമസ് ചാണ്ടി സ്വാഗതം അരുളുകയും, ഫിലിപ്പ് ജോണിനെയും, അദ്ദേഹത്തിന്റെ സഹധര്‍മ്മിണി ആലീസിനെയും വേദിയിലേക്ക് ക്ഷണിയ്ക്കുകയും ചെയ്തു.\nഈ എണ്‍പതാം വയസ്സിലും യുവത്വത്തിന്റെ ചുറുചുറുക്കോടും പ്രസരിപ്പോടും കൂടി മാപ്പിനെ സ്വന്തം കുടുംബം പോലെ സ്‌നേഹിക്കുകയും, സേവിക്കുകയും ചെയ്യുന്നതിന്റെ നന്ദി സൂചകമായി മാപ്പ് പ്രസിഡന്റ് ശ്രീ. ചെറിയാന് കോശിയുടെ നേതൃത്വത്തില് മാപ്പ് കുടുംബാഗങ്ങള് ഒന്ന് ചേര്‍ന്ന് മാപ്പ് എക്‌സലന്‍സ് അവാര്‍ഡ് കുഞ്ഞച്ചായന് സമ്മാനിക്കുകയും, അദ്ദേഹത്തെ പൊന്നാട അണിയിക്കുകയും, ഉപഹാരങ്ങള് കൈമാറുകയും ചെയ്തു.\nതുടര്‍ന്ന് നടന്ന അനുമോദന യോഗത്തില്, മൂത്ത മകന് ജോണ് ഫിലിപ്പ് (ബിജു), മാപ്പ് പ്രസിഡന്റ് ശ്രീ. ചെറിയാന് കോശി, മാപ്പ് മുന് പ്രസിഡന്റുമാരായിരുന്ന ഡാനിയേല് പി. തോമസ്, വര്‍ഗീസ് ഫിലിപ്പ്, ജോര്‍ജ്ജ് എം. മാത്യു, യോഹന്നാന് ശങ്കരത്തില്, അനു സ്കറിയാ, ട്രഷറാര് ശ്രീജിത്ത് കോമാത്ത്, പി.ആര്.ഓ. രാജു ശങ്കരത്തില്, സ്‌പോര്‍ട്ട്‌സ് ചെയര്‍മാന് ശാലൂ പുന്നൂസ്, ആര്‍ട്ട്‌സ് ചെയര്‍മാന് ലിജോ ജോര്‍ജ്ജ്, ഷാജി ജോസഫ്, ബാബു തോമസ് സ്റ്റാന്‍ലി ജോണ്, ജെയിംസ് പീറ്റര് എന്നിവര് ആശംസകര്‍പ്പിച്ചു സംസാരിച്ചു.\nആല്‍വിന്, ഐറിന്, നൈനാ എന്നീ കൊച്ചുമക്കള് ചേര്‍ന്ന് കുടുംബവകയായുള്ള ഉപഹാരവും തദവസരത്തില് സമ്മാനിച്ചു. തോമസ് കുട്ടി വര്‍ഗീസ്, അലന് വര്‍ഗീസ് എന്നിവരുടെ ഗാനങ്ങളും ഹൃദ്യമായി. വന്നുചേര്‍ന്ന ഏവര്‍ക്കും ഫിലിപ്പ് ജോണും , ഇളയ മകന് ബിനോയിയും ചേര്‍ന്ന് നന്ദി പറഞ്ഞു .\n1939 നവംബര് ഒന്നിന് കവുങ്ങുംപ്രയാര്, പുറമറ്റം കുരീക്കുട്ടുപാറയില് പരേതരായ ഫിലിപ്പിന്റെയും ഏലിയാമ്മയുടെയും നാലുമക്കളില് ഏറ്റവും ഇളയവനായ ജനിച്ച ഇദ്ദേഹം 1991 ല് ഫിലാഡല്‍ഫിയായില് എത്തുകയും, ആ വര്‍ഷം മുതല് മാപ്പില് വിവിധ സ്ഥാനങ്ങളില് ആത്മാര്‍ത്ഥമായി പ്രവര്‍ത്തിക്കുകയും ചെയ്തു വരുന്നു. സൗഹൃദങ്ങള്‍ക്ക് ഏറ്റവും അധികം പ്രാധാന്യം കൊടുക്കുന്ന കുഞ്ഞച്ചന് ഒരു വലിയ സൗഹൃദ വലയത്തിന് ഉടമകൂടിയാണ്. കാര്‍ഡോണ് ഇന്‍ഡസ്ട്രീസ് സി.ഡി.സി സൂപ്പര്‍വൈസര് ജോണ് ഫിലിപ്പ് (ബിജു), ജെ.എന്.എസ് ഓട്ടോ ഷോപ്പ് ഉടമയും കാര് ഡീലറുമായ ജോണ് ചെറിയാന് (ബിനോയ്) എന്നിവരാണ് മക്കള്. ജൂലിയറ്റ്, സോണിയാ എന്നീ രണ്ടു മരുമക്കളും , ആറ് കൊച്ചുമക്കളുമുണ്ട് അദ്ദേഹത്തിന്.\nരാജു ശങ്കരത്തില് എം.സി യായി നിന്നുകൊണ്ട് ക്രമീകരിച്ച ആഘോഷ പരിപാടികള് , ബ്രദര്. തോമസ് ഡാനിയേലിന്റെ സമാപന പ്രാര്‍ത്ഥനയ്ക്കുശേഷം നടന്ന വിഭവ സമര്‍ത്ഥമായ ഡിന്നറോടുകൂടി അപര്യവസാനിച്ചു.\nവാര്‍ത്ത തയ്യാറാക്കി അറിയിച്ചത്: രാജു ശങ്കരത്തില്, (മാപ്പ് പിആര്‍ഒ)


ഇത്രയ്ക്ക് ചീപ്പാണോ 'ഇരട്ട ചങ്കന്'... മുഖ്യമന്ത്രി പോലീസിന് കൊടുത്ത ഉപദേശം കേട്ടാല് ഞെട്ടും | Chief Minister Pinarayi Vijayan's video conference to police - Malayalam Oneindia\n59 min ago ഹരിയാണയിൽ ബിജെപി ഇറക്കിയ ഗുസ്തി താരങ്ങൾ പരാജയപ്പെട്ടേക്കും, പരാജയ ഭീതിയിൽ കോൺഗ്രസ് പ്രമുഖനും\nഇത്രയ്ക്ക് ചീപ്പാണോ 'ഇരട്ട ചങ്കന്'... മുഖ്യമന്ത്രി പോലീസിന് കൊടുത്ത ഉപദേശം കേട്ടാല് ഞെട്ടും\nPublished: February62017, 16:51 [IST]\nതിരുവനന്തപുരം: പല സമരങ്ങളിലൂടെയും പോരാട്ടങ്ങളിലൂടെയും ജനഹൃദയങ്ങില് സ്ഥാനം പിടിച്ച പ്രസ്ഥാനമാണ് സിപിഎം. നിരവധി പ്രക്ഷോഭങ്ങള്‍ക്ക് നേതൃത്വം കൊടുത്ത പ്രസ്ഥാനത്തിന്റെ അമരകാരനായിരുന്ന മുഖ്യമന്ത്രി പിണറായി വിജയന്. നിരവധി പോലീസ് മര്‍ദനങ്ങള് ഏറ്റുവാങ്ങിയിട്ടുള്ള വ്യക്തി.\nഅത്തരം അനുഭവങ്ങളുടെ മുഖ്യമന്ത്രി പോലീസിന് കൊടുത്ത നിര്‍ദേശങ്ങളാണ് അതിശയിപ്പിക്കുന്നത്. വഴിമുടക്കി റോഡ് ഉപരോധിക്കുന്നവരുടെ കാല് പിടിക്കരുത്. അവരെ അറസ്റ്റ് ചെയ്ത് നീക്കണമെന്ന് ജില്ലാ പോലീസ് മേധാവികളോട് മുഖ്യമന്ത്രി പിണറായി വിജയന് വ്യക്തമാക്കി. സംസ്ഥാനത്തെ ജില്ലാ പോലീസ് മേധാവികളുമായി നടത്തിയ വീഡിയോ കോണ്‍ഫറന്‍സിലാണ് മുഖ്യമന്ത്രി സംസ്ഥാനത്തെ പോലീസിന് പുതിയ നിര്‍ദേശം നല്‍കിയത്.\nരാഷ്ട്രീയം നോക്കി നടപടി വേണ്ട. പോലീസ് സ്‌റ്റേഷനുകളില് തുല്യനീതി ഉറപ്പാക്കണം. മുഖ്യമന്ത്രിയുടെ പാര്‍ട്ടിക്കാരോട് പ്രത്യേക മമത പാടില്ലെന്നും അദ്ദേഹം നിര്‍ദേശം നല്‍കി. പോലീസ് സ്‌റ്റേഷനുകളില് മധ്യസ്ഥ ശ്രമങ്ങള് നടത്തേണ്ട ആവശ്യമില്ല. നിയമലംഘനം കണ്ടാല് കേസെടുക്കുകയാണ് വേണ്ടത്. യുഎപിഎ, കാപ്പ നിയമങ്ങള് ദുരുപയോഗം ചെയ്യരുതെന്നും ലോക്കപ്പ് മര്‍ദ്ദനം ഉണ്ടാകരുതെന്നും അദ്ദേഹം പറഞ്ഞു.\npinarayi vijayan chief minister government police പിണറായി വിജയന് മുഖ്യമന്ത്രി സര്‍ക്കാര് പോലീസ്\nChief Minister Pinarayi Vijayan's video conference to police\nStory first published: Monday, February 6, 2017, 16:51 [IST]


17 Feb, 2019 at 01:57 PM\nമലയാള സിനിമയിൽ മറ്റൊരു ക്ലാസിക്കിന് വഴിയൊരുക്കി സന്തോഷ് ശിവൻ - മോഹൻലാൽ കൂട്ടുകെട്ടിൽ ചിത്രം ഒരുങ്ങുന്നു. ഇന്ത്യൻ സിനിമയിലെ തന്നെ മികച്ച ഛായാഗ്രാഹകരിൽ ഒരാളായ സന്തോഷ് ശിവൻ ഒരുക്കുന്ന ‘കലിയുഗം’ എന്ന് പേരിട്ടിരിക്കുന്ന ചിത്രത്തിൽ മോഹൻലാൽ നായകനായി എത്തുമെന്ന് സ്ഥിരീകരിച്ചു. പൃഥ്വിരാജിനെ നായകനാക്കി ചെയ്ത ‘ഉറുമി’ ആണ് സന്തോഷ് ശിവൻ അവസാനമായി സംവിധാനം ചെയ്ത മലയാള ചിത്രം.\nമോഹൻലാലിന്റെ അഭിനയജീവിതത്തിലെ പ്രധാന ഭാഗങ്ങളിലെല്ലാം കെെയ്യൊപ്പ് ചാർത്തിയ വ്യക്തിയാണ് സന്തോഷ് ശിവൻ. ലാലിന്റെ വാനപ്രസ്ഥം, കാലാപാനി, ഇരുവർ, യോദ്ധ എന്നീ ചിത്രങ്ങൾക്ക് ഛായാഗ്രാഹണം നിർവഹിച്ചിട്ടുള്ള സന്തോഷ് ശിവൻ, ലാലിനെ വെച്ചെടുക്കുന്ന കലിയുഗം മികച്ച അനുഭവമായിരിക്കും നല്‍കുന്നതെന്ന പ്രതീക്ഷയിലാണ് ആരാധകർ.\nമഞ്ജു വാരിയർ, കാളിദാസ് ജയറാം എന്നിവരെ കേന്ദ്രകഥാപാത്രങ്ങളാക്കി കൊണ്ടുള്ള ‘ജാക്ക് ആൻഡ് ജിൽ’ ആണ് അടുത്തതായി പുറത്തിറങ്ങാനിരിക്കുന്ന സന്തോഷ് ശിവൻ ചിത്രം. ഏഴ് വർഷത്തെ ഇടവേളക്ക് ശേഷം സംവിധാനത്തിലേക്കുള്ള സന്തോഷ് ശിവന്റെ മടങ്ങി വരവാണ് ജാക്ക് ആൻഡ് ജിൽ ചിത്രം.\nസമകാലീന സംഭവങ്ങളിലേക്ക് ഒരു ചൂണ്ടുവിരലായി മൃഗം\n‘’മോഷണത്തിന്റെ നെറികേടുകൾ സ്വാഭാവികമായി മാത്രം കാണുന്ന സിനിമയിൽ മിഥുൻ മാനുവൽ തോമസ് എന്ന ചെറുപ്പക്കാരൻ ഒരപവാദമാണ്’’; ദീദി ദാമോദരന്\nഉടൻ തന്നെ താനും പൃഥ്വിയും ബിഗ് സ്‌ക്രീനിൽ ഒന്നിക്കുമെന്ന് മോഹന്‍ലാല്


Sushant singh family and bollywood statrs welcome supreme court action സുശാന്ത് സിംഗിന്റെ മരണം; സിബിഐയ്ക്ക് വിട്ട സുപ്രിംകോടതി നടപടി സ്വാഗതം ചെയ്ത് കുടുംബവും ബോളിവുഡ് താരങ്ങളും\nസുശാന്ത് സിംഗ് രജ്പുത്തിന്റെ മരണം സംബന്ധിച്ച കേസ് സിബിഐക്ക് വിട്ട സുപ്രിംകോടതി നടപടി സ്വാഗതം ചെയ്ത് കുടുംബവും ബോളിവുഡ് താരങ്ങളും ആരാധകരും. വിധിയുടെ പകർപ്പ് കിട്ടിയ ശേഷം അടുത്ത നടപടി തീരുമാനിക്കുമെന്ന് മുംബൈ പൊലീസ് കമ്മീഷണർ പരംബീർ സിംഗ് പറഞ്ഞു.\nഒടുവിൽ അത് സംഭവിച്ചു. ഒപ്പം നിന്ന എല്ലാവർക്കും നന്ദി- സിബിഐക്ക് വിട്ട സുപ്രിംകോടതി നടപടിയോടുള്ള സുശാന്ത് സിംഗ് രജ്പുത്തിന്റെ സഹോദരി മീട്ടു സിംഗിന്റെ ആദ്യപ്രതികരണം ഇങ്ങനെയായിരുന്നു. സുശാന്തിന്റെ കുടുംബത്തിന്റെ വിജയമെന്ന് കുടുംബവക്കീൽ വികാസ് സിംഗ് പ്രതികരിച്ചു. നീതി ലഭിക്കുമെന്നാണ് പ്രതീക്ഷ. ബിഹാർ ഡിജിപി ഗുപ്‌തേശ്വർ പാണ്ഡെ വിധിയെ സ്വാഗതം ചെയ്തു. ബിഹാർ പൊലീസ് ശരിയായിരുന്നുവെന്ന് വിധിയിലൂടെ തെളിഞ്ഞുവെന്നും, മുംബൈ പൊലീസിന്റെ പ്രവർത്തികൾ നിയമവിരുദ്ധമായിരുന്നുവെന്നും ഗുപ്‌തേശ്വർ പാണ്ഡെ പറഞ്ഞു.\nവിധിയുടെ പകർപ്പ് കിട്ടിയ ശേഷം അടുത്ത നടപടി തീരുമാനിക്കുമെന്നായിരുന്നു മുംബൈ പൊലീസ് കമ്മീഷണർ പരംബീർ സിംഗിന്റെ പ്രതികരണം. ബോളിവുഡ് താരങ്ങളായ അക്ഷയ് കുമാർ, കങ്കണ റണൗത്, നാനാ പട്ടേക്കർ, അനുപം ഖേർ, മുൻ പെൺ സുഹൃത്തും നടിയുമായ അങ്കിത ലൊഖാണ്ഡേ തുടങ്ങിയവർ സ്വാഗതം ചെയ്തു.\nStory Highlights -Sushant singh family and bollywood stars welcome supreme court action


നല്ല ഫിറ്റ് ആണാകണോ? | Tips Men Should Follow To Keep Themselves Fit - Malayalam BoldSky\n» നല്ല ഫിറ്റ് ആണാകണോ?\nനല്ല ഫിറ്റ് ആണാകണോ?\nPublished: Sunday, March 27, 2016, 9:30 [IST]\nവീടിന് വേണ്ടി അധ്വാനിക്കുന്ന ഏക വ്യക്തി നിങ്ങള് മാത്രമാണോ? അനാരോഗ്യകരമായ ജീവിതശൈലി പിന്തുടരുന്നതിന് ഇത് ഒരു കാരണമാക്കേണ്ടതില്ല. ദിവസം 10-12 മണിക്കൂര് ജോലിക്കായും ശേഷിക്കുന്ന സമയം വീട്ടുകാര്യങ്ങള്‍ക്കായും നിങ്ങള്‍ക്ക് ചെലവഴിക്കേണ്ടി വരുന്നുണ്ടാവാം. ഇതോടൊപ്പവും ആരോഗ്യകരമായ ജീവിതശൈലി നിങ്ങള്‍ക്ക് പിന്തുടരാം.\nഇതിനായി നിങ്ങളുടെ ടൈംടേബിള് മാറ്റേണ്ടതില്ല. ഇതില് നിന്നു കൊണ്ട് തന്നെ ആരോഗ്യകരവും രോഗ രഹിതവുമായ ജീവിതം നയിക്കാന് കഴിയും. എങ്ങനെയെന്നല്ലേ ? അതിന് ശ്രദ്ധിക്കേണ്ട കാര്യങ്ങളാണ് താഴെ പറയുന്നത്.\nശരിയായ രീതിയിലുള്ള ഉറക്കം ആവശ്യത്തിന് ലഭിക്കണം. അതിനായി നേരത്തെ കിടന്ന് നേരത്തെ എഴുന്നേല്‍ക്കുന്നത് ശീലമാക്കുക. ശരിയായ ഉറക്കം ലഭിക്കാത്തത് മാനസികവും ശാരീരികവുമായ ആരോഗ്യത്തെ ദോഷകരമായി ബാധിക്കും.\nശരീരം ആരോഗ്യപൂര്‍ണ്ണമായിരിക്കുന്നതിന് കാര്‍ബോഹൈഡ്രേറ്റ്, പ്രോട്ടീന്, പഴങ്ങള്, പച്ചക്കറികള് എന്നിവ ശരിയായ അനുപാതത്തില് ഭക്ഷണത്തില് ഉള്‍പ്പെടുത്തണം. സമീകൃത ആഹാരം നിങ്ങളെ ആരോഗ്യം ഉള്ളവരായി നിലനിര്‍ത്തും. സമയത്തിന് ആഹാരം കഴിച്ച് ശീലിക്കുക. ജങ്ക് ഫുഡ് ഒഴിവാക്കുക.\nഎല്ലായ്‌പ്പോഴും ശരീരത്തില് ജലാംശം നിലനിര്‍ത്തേണ്ടത് വളരെ അത്യാവശ്യമാണ്. ദഹന സംവിധാനത്തെ സ്വാഭാവികമായി ശുദ്ധീകരിക്കുന്നതിനും വിയര്‍പ്പിലൂടെയും മൂത്രത്തിലൂടെയും ശരീരത്തിലെ മാലിന്യങ്ങള് പുറന്തള്ളുന്നതിനും ഇത് ആവശ്യമാണ്. വിവിധ പഴങ്ങളുടെ ജ്യൂസിനൊപ്പം ദിവസം 8-10 ഗ്ലാസ്സ് വെള്ളം കുടിച്ച് ശീലിക്കുക.\nപതിവായി ചെയ്യേണ്ട കാര്യങ്ങളില് ഒന്നല്ല ഇത്. അതേസമയം വര്‍ഷത്തില് ഒന്നോ രണ്ടോ തവണ സമ്പൂര്‍ണ്ണ വൈദ്യപരിശോധന നടത്തേണ്ടത് ആവശ്യമാണ്. ആരോഗ്യകരമായ പ്രശ്‌നങ്ങള് ഒന്നുമില്ല എന്ന് ഉറപ്പ് വരുത്തുന്നതിന് ശാരീരിക പരിശോധന നടത്തേണ്ടത് നിര്‍ബന്ധമാണ്.\nവ്യായാമം ശീലമാക്കുക. ഇത് ഏറെ പ്രധാനം\nHere are some of the tips men should follow to keep themselves fit. Read more to know about,\nStory first published: Sunday, March 27, 2016, 9:30 [IST]\nMar 27, 2016 ലെ വാര്‍ത്തകള്


വിജയ് ബാബു ഒളിവിൽ കഴിയുന്നത് ഉന്നതൻ്റെ സംരക്ഷണത്തിൽ, താരം നടിയുടെ അമ്മയെ ഭീഷണിപ്പെടുത്തി; ഹൈക്കോടതിയിൽ സർക്കാർ - Boolokam News\n"തൊടാനും പിടിക്കാനും നിന്നുകൊടുത്തു വിജയം നേടിയവൾ", ബിഗ്‌ബോസ് വിന്നറെ കുറിച്ചുള്ള ജോമോൾ ജോസഫിന്റെ പോസ്റ്റ് വിവാദമാകുന്നു\nനടിയെ ബലാത്സംഗം ചെയ്ത കേസിൽ സിൽ പ്രതിയായ വിജയ് ബാബു കേസ് രജിസ്റ്റർ ചെയ്യുന്നതിനുമുമ്പ് നടിയുടെ അമ്മയെ ഭീഷണിപ്പെടുത്തി എന്ന് സർക്കാർ ഹൈക്കോടതിയിൽ\nനടിയെ ബലാത്സംഗം ചെയ്ത കേസിൽ സിൽ പ്രതിയായ വിജയ് ബാബു കേസ് രജിസ്റ്റർ ചെയ്യുന്നതിനുമുമ്പ് നടിയുടെ അമ്മയെ ഭീഷണിപ്പെടുത്തി എന്ന് സർക്കാർ ഹൈക്കോടതിയിൽ. ഫോണിൽ വിളിച്ചാണ് വിജയ് ബാബു നടിയുടെ അമ്മയെ ഭീഷണിപ്പെടുത്തിയത് എന്ന് സർക്കാർ ഹൈക്കോടതിയെ അറിയിച്ചു.\nഅതുകൊണ്ടുതന്നെ വിജയ് ബാബുവിൻ്റെ മുൻകൂർ ജാമ്യപേക്ഷ നിലനിൽക്കില്ലെന്നും സർക്കാർ ഹൈക്കോടതിയിൽ വിശദീകരിച്ചു. തുടർന്ന് ഹർജി തിങ്കളാഴ്ചത്തേക്ക് മാറ്റി. നടി പോലീസിൽ പരാതിപ്പെട്ടത് അറിഞ്ഞ വിജയ് ബാബു കേസെടുക്കുമെന്ന് അറിഞ്ഞതുകൊണ്ടാണ് പെട്ടെന്ന് വിദേശത്തേക്ക് കടന്നുകളഞ്ഞത്.\nവിദേശത്തുള്ള ആളുടെ മുൻകൂർ ജാമ്യാപേക്ഷ നിയമപരമായി നിലനിൽക്കില്ലെന്നും സർക്കാരിനു വേണ്ടി ഹാജരായ അഡീഷണൽ പ്രോസിക്യൂഷൻ ഡയറക്ടർ ജനറൽ ഗ്രേഷ്യസ് കുര്യാക്കോസ് ഹൈക്കോടതിയെ അറിയിച്ചു. ഏപ്രിൽ 19നാണ് ഫോണിൽ വിളിച്ച് വിജയ് ബാബു നടിയുടെ അമ്മയെ ഭീഷണിപ്പെടുത്തിയത്.\nസിനിമയിൽ അവസരം വാഗ്ദാനം ചെയ്ത് പലവട്ടം തന്നെ ബലാത്സംഗം ചെയ്തിട്ടുണ്ട് എന്ന് പറഞ്ഞു ഏപ്രിൽ 22-നാണ് നടി പോലീസിൽ പരാതി നൽകിയത്. എന്നാൽ ഉഭയസമ്മതപ്രകാരം ആണ് ലൈംഗികബന്ധത്തിലേർപ്പെട്ടത് എന്നാണ് വിജയ് ബാബുവിൻ്റെ വാദം. വിദേശത്തുള്ള നടൻ ഈ മാസം 30ന് നാട്ടിലെത്തും എന്ന് ഹൈക്കോടതി അറിയിച്ചിരുന്നു.\nധർമൂസ് ഫിഷ് ഹബിൽ നിന്നും പഴകിയ മീൻ പിടിച്ച സംഭവം; അത് ഞങ്ങളുടെ മീനല്ല എന്ന് ധർമ്മജൻ.\nഅതിജീവിതയെയോ കുടുംബത്തെയോ അപമാനിക്കരുത്, വിജയ് ബാബുവിന് ജാമ്യം


മലാപ്പറമ്പ് സ്കൂള് ജൂൺ എട്ടിന് മുമ്പ് അടച്ചുപൂട്ടണം: ഹൈകോടതി | Madhyamam\ndate_range 27 May 2016 2:57 PM GMT\nമലാപ്പറമ്പ് സ്കൂള് ജൂൺ എട്ടിന് മുമ്പ് അടച്ചുപൂട്ടണം: ഹൈകോടതി\nകൊച്ചി: കോഴിക്കോട്ടെ മലാപ്പറമ്പ് എ.യു.പി സ്കൂള് അടച്ചുപൂട്ടാൻ സംസ്ഥാന സർക്കാറിന് ജൂൺ എട്ടു വരെ ഹൈകോടതി സമയം അനുവദിച്ചു. ഉത്തരവ് നടപ്പാക്കാൻ കോഴിക്കോട് എ.ഇ.ഒക്ക് എല്ലാവിധ സഹായവും സർക്കാർ ഉറപ്പാക്കണം. ആവശ്യമെങ്കിൽ പ്രതിഷേധക്കാരെ അറസ്റ്റ് ചെയ്തു നീക്കണമെന്നും ഹൈകോടതി ഉത്തരവിട്ടു. കൂടാതെ കേസിൽ ആഭ്യന്തര സെക്രട്ടറി, ഡി.ജി.പി, കോഴിക്കോട് ജില്ലാ കലക്ടർ, കമീഷണർ എന്നിവരെ കോടതി കക്ഷി ചേർത്തു. സ്കൂൾ അടച്ചു പൂട്ടണമെന്ന ഉത്തരവ് നടപ്പാക്കിയില്ലെന്ന് ചൂണ്ടിക്കാട്ടി മാനേജ്െമന്‍റ് നൽകിയ കോടതിയലക്ഷ്യ ഹരജിയാണ് ഹൈകോടതി നടപടി.\nസ്കൂള് പൂട്ടാനുള്ള ഉത്തരവ് നടപ്പാക്കാത്ത സർക്കാർ നടപടി രാവിലെ കേസ് പരിഗണിച്ചപ്പോൾ ഹൈകോടതി രൂക്ഷമായി വിമർശിച്ചിരുന്നു. ഉത്തരവ് നടപ്പാക്കുന്ന കാര്യത്തിൽ സർക്കാറിന് വീഴ്ചപറ്റിയെന്ന് കോടതി കുറ്റപ്പെടുത്തി. മാര്‍ച്ച് 31നകം സ്കൂള് അടച്ചുപൂട്ടണമെന്ന് പൊതുവിദ്യാഭ്യാസ ഡയറക്ടർ ഉത്തരവിട്ടതാണ്. എന്തു കൊണ്ട് സർക്കാർ നടപടി സ്വീകരിച്ചില്ലെന്ന് ചോദിച്ച കോടതി ഉത്തരവ് നടപ്പാക്കാത്ത സാഹചര്യത്തിൽ കോടതിയലക്ഷ്യ നടപടി സ്വീകരിക്കുമെന്നും പറഞ്ഞിരുന്നു.\nഅതേസമയം, ഹൈകോടതി ഉത്തരവ് നടപ്പാക്കാൻ രണ്ടാഴ്ച കൂടി സമയം അനുവദിക്കണമെന്നും മറ്റ് നിയമനടപടികളെ കുറിച്ച് ആലോചിക്കുകയാണെന്നും സർക്കാർ അഭിഭാഷകൻ കോടതിയെ അറിയിച്ചു. നിരവധി പോംവഴികൾ സർക്കാറിന്‍റെ മുമ്പിലുണ്ടെന്നും അഭിഭാഷകൻ വ്യക്തമാക്കി.\nസ്കൂള് പൂട്ടണമെന്ന ഹൈകോടതി ഉത്തരവ് സ്കൂള് സംരക്ഷണസമിതി, ഡി.വൈ.എഫ്.ഐ പ്രവര്‍ത്തകരുടെ കടുത്ത പ്രതിഷേധത്തെ തുടർന്ന് എ.ഇ.ഒക്ക് വ്യാഴാഴ്ച നടപ്പാക്കാൻ കഴിഞ്ഞിരുന്നില്ല. എതിർപ്പിനെ തുടർന്ന് കോഴിക്കോട് സിറ്റി എ.ഇ.ഒ കെ.എസ് കുസുമത്തിന് രണ്ടുതവണ മടങ്ങിപ്പോകേണ്ടി വന്നു. മലാപ്പറമ്പ് സ്കൂൾ പൂട്ടില്ലെന്നും നിയമനടപടിയെ കുറിച്ച് അഭിഭാഷകരുമായി ആലോചിക്കുമെന്നും വിദ്യാഭ്യാസ മന്ത്രി പ്രഫ. സി. രവീന്ദ്രനാഥ് വ്യാഴാഴ്ച മാധ്യമങ്ങളെ അറിയിച്ചിരുന്നു.\nമാനേജര് പി.കെ. പത്മരാജന്‍റെ ഹരജിയില് മാര്‍ച്ച് 31നകം മലാപ്പറമ്പ് എ.യു.പി സ്കൂള് അടച്ചുപൂട്ടാനാണ് ഹൈകോടതി ഉത്തരവിട്ടത്. ഇതിന്‍റെ അടിസ്ഥാനത്തില് സ്കൂള് അടച്ചുപൂട്ടാൻ പൊതുവിദ്യാഭ്യാസ ഡയറക്ടർ നിർദേശം നൽകുകയായിരുന്നു.


വില്‍പത്രം എന്ന അത്യാവശ്യപത്രം\nനമ്മുടെ ജന്മനാടിന്റെ നിയമ വ്യവസ്തകളേക്കാള് തികച്ചും വ്യത്യസ്തവും എന്നാല് യുകെ ജീവിതത്തില് ഒഴിച്ചുകൂടാനാവാത്ത ഒരു ലീഡല് ഡോക്യുമെന്റ് ആണ് വില്‍പത്രം .ഇതിനേപ്പറ്റി യുകെയിലെ College of will writingല് പഠിച്ച് licence t\_Sn-bXpw Society of will writersUKയിലെ affiliated members-Dw J&J will writers എന്ന Registered legal firmന്റെ ഡയറക്ടറും ആയ Jacob Abraham M.Com LLB ചില വിവരങ്ങള് പങ്കുവയ്ക്കുന്നു.\nയുകെയില് ദിനംപ്രതി മരണവാര്‍ത്തകള് കേള്‍ക്കാനിടയാകുകയും എന്നാല് പലരും ഒരു Licenced Professional will writer-ന്റെ സഹായത്തോടെ ഒരു will prepare ചെയ്ത് സൂക്ഷിക്കാത്തതിന്റെ അപകടം ബോധ്യപ്പെടുത്തുവാന് ഈ ലേഖനം ഇടയാകട്ടെ എന്ന് ആശിക്കുന്നു.\nയുകെയില് ഒരു legally valid will ഇല്ലാത്ത അവസ്ഥ ഉണ്ടായാല് ‘Rule of Intestacy”യാണ് ചെയ്യുന്നത് എന്ന് പറഞ്ഞാല് ഒരാള് will എഴുതാതെ മരിച്ചാല് court-ആണ് അദ്ദേഹത്തിന്റെ സ്വത്തുക്കള് എങ്ങനെ ആര്‍ക്ക് കൊടുക്കണം എന്ന് തീരുമാനിയ്ക്കുന്നത്. ഇതിനായി അവകാശികള് നിയമ നടപടികള് നടത്തുകയും വളരെയധികം documents submit ചെയ്യുകയും വളരെയധികം പണം മുടക്കുകയും ചെയ്യണം. എന്നിരുന്നാലും തീരുമാനം കോടതിയുടെ അധികാരം ഉപയോഗിച്ചായിരിയ്ക്കും.\nഎന്നാല് നാം ജീവിച്ചിരിയ്ക്കുമ്പോള് ഒരു will prepare ചെയ്താല് നമ്മുടെ പൂര്‍ണ്ണ ആഗ്രഹപ്രകാരം നമ്മുടെ സ്വത്തുക്കള് വീതിയ്ക്കുവാന് നമുക്ക് പൂര്‍ണ്ണ സ്വാതന്ത്ര്യമുണ്ട്. ഇന്‍ഡ്യയിലെ നിയമത്തില് നിന്നും തികച്ചും വ്യത്യസ്തമാണ് യുകെ നിയമം, അതിനാല് യുകെയില് മക്കളുള്ളവര് ഏതെങ്കിലും തരത്തില് സ്ഥാവരജംഗമവസ്തുക്കളായി വീട്, bank balance, insurance, pension, share’s തുടങ്ങിയ ആസ്തികള് ഉള്ളവര് ഒരു will എഴുതി വയ്‌ക്കേണ്ടത് അത്യാവശ്യമാണ്.\nWill എന്നത് ഒരു legal document ആയതിനാല് 18 വയസ് പൂര്‍ത്തിയായ mentally fit ആയ ആര്‍ക്കും ഒരു will എഴുതാവുന്നതാണ്.\nഭാര്യയും ഭര്‍ത്താവും ചേര്‍ന്ന് വാങ്ങിയ വീടുകളില് ഒരാളുടെ കാലശേഷം വീടിന്റെ ഉടമസ്ഥാവകാശം ജീവിച്ചിരിയ്ക്കുന്ന വ്യക്തിയിലേയ്ക്ക് മാറ്റുവാന് ഒരു valid wilആവശ്യമാണ്. ഒരു profession മഹന്റെ സഹായത്തോടെ Register ചെയ്ത വില്‍പത്രം probate registry-യില് നിന്നും Reject-ചെയ്യുമെന്ന് ഭയപ്പെടേണ്ട ആവശ്യം ഇല്ല.\nIndiaþയില് ആസ്തിയുള്ളവര് ചില പ്രത്യേക clause— ഉപയോഗിക്കണം.\nMarried couples inheritance tax allowance transferഎന്ന വകുപ്പ് പ്രകാരം tax ഇനത്തില് വലിയ തുക ലാഭിയ്ക്കുവാന് ഒരു qualified & registered will writer-ന് സാധിയ്ക്കും.\nപലപ്പോഴും പല situations changeആയിട്ടും നമ്മുടെ willþÂ change ചെയ്യാത്തത് നമ്മുടെ willþs\_ outdated ആക്കിമാറ്റും. നമ്മുടെ സാഹചര്യങ്ങള് മാറുമ്പോള് willþല്\namendments വരുത്തണം. അല്ലാത്തപക്ഷം will– reject ചെയ്യാനിടയാകും.\nപ്രായപൂര്‍ത്തിയായ മക്കള് ഉണ്ടെങ്കില് അവരെ Executorsആക്കുന്നതാണ് അഭികാമ്യം.\nമക്കള് പ്രായപൂര്‍ത്തിയാകുമ്പോള് will amend ചെയ്യാം.\nഒരു Registered willന്റെ ഏറ്റവും വലിയ Advantage എന്നത് Amendments വരുത്തുവാന് സാധിയ്ക്കും എന്നതാണ്.\nചിലര് വര്‍ഷങ്ങള്‍ക്ക് മുമ്പേ will എഴുതി വച്ചിട്ടുണ്ടാകും എന്നാല് 6th April 2017-ല് വന്ന നിയമ മാറ്റത്തിലൂടെ നിങ്ങളുടെ will out dated ആയി. എന്നാല് will update ചെയ്യുകയാണെങ്കില് 40000 pounds inheritence tax ഇനത്തില് ലാഭിയ്ക്കുവാന് സാധിയ്ക്കും. ഈ അവസരം പാഴാക്കരുത്.\nQualified ആയതും licenceed & registered ആയ ഒരു will writer- സഹായത്താല് ഒരു ചെറിയ തുക മുടക്കി will register ചെയ്താല് നിങ്ങള്‍ക്ക് inheritence tax- ഇളവുകള് നേടുവാന് സാധിയ്ക്കും.\nഏതെങ്കിലും സാഹചര്യത്തില് നമ്മുടെ അവകാശികള്‍ക്ക് നമ്മുടെ സ്വത്തുക്കള് inherit ചെയ്യാന് പറ്റാത്ത തരത്തിലുള്ള ഒരു ദുരന്തം ഉണ്ടായാല് നമ്മുടെ ബന്ധുക്കളുടെയോ charity orgnizations-ന്റെയോ പേരുകള് will-ല് എഴുതിയാല് നമ്മുടെ സ്വത്തുക്കള് അന്യാധീനപ്പെട്ടു പോകുന്നത് ഒഴിവാക്കാം. ഇത്തരം സാഹചര്യങ്ങളില് Register ചെയ്യുക എത് വളരെ പ്രസക്തമാണ്. കോടതി ഉത്തരവിലൂടെ നമ്മുടെ വില്ലുകള് Trace ചെയ്ത് court appoint ചെയ്യു administrater മുഖേന അന്യാധീനപ്പെട്ടു പോകുന്ന അവസ്ഥ ഒഴിവാക്കാം.\nഈ വിഷയത്തേക്കുറിച്ച് കൂടുതല് വിവരങ്ങള് അറിയുവാന് ഈ ലേഖകനെ ബന്ധപ്പെടാവുതാണ്.\nJacob Abraham M.Com LLB\nJ8J Will Writers\nശിശുദിനാഘോഷം അവിസ്മരണീയമാക്കി; എം.എം.സി.എയുടെ ക്രിസ്തുമസ് പുതുവത്സര ആഘോഷം ഡിസംബർ 30 ശനിയാഴ്ച


യു എസില് വെടിവയ്പ്; മൂന്നു മരണം – TruevisionNews\nലോറെൻസ്: യുഎസ് സംസ്ഥാനമായ കൻസസിൽ വെടിവയ്പ് . മൂന്നു പേർ മരിച്ചു. എലിസബേത്ത് ബ്രൗൺ(22), ലിൻ ഹെൻഡേഴ്സൺ(20), ദുപ്രീ ഡീൻ(24) എന്നിവരാണ് കൊല്ലപ്പെട്ടത്. രണ്ടു പേർക്ക് ഗുരുതരമായി പരിക്കേറ്റു. ലോറെൻസിലെ മസാച്യുസെറ്റ്സ് തെരുവിലാണ് സംഭവം.\nനഗരത്തിലെ പോലീസ് ആസ്ഥാനത്തിന് സമീപമുള്ള തിരക്കേറിയ റെസ്റ്ററന്‍റ് മേഖലയിലാണ് അക്രമസംഭവം നടന്നത്. ഇരുപതോളം വെടിയൊച്ച കേട്ടതായി പോലീസ് ഉദ്യോഗസ്ഥൻ പറഞ്ഞു.\nഒരുകൂട്ടം ആളുകള് തമ്മിലുണ്ടായ വാക്കേറ്റമാണ് അക്രമത്തിനു വഴിയൊരുക്കിയത്\nപോലീസ് അന്വേഷണം ആരംഭിച്ചിട്ടുണ്ട്. സംഭവവുമായി ബന്ധപ്പെട്ട് ഇതുവരെ ആരും പിടികൂടാനായില്ല. പ്രദേശിക സമയം ഞായറാഴ്ച പുലർച്ചെ 1.45നാണ് വെടിവയ്പുണ്ടായത്.


സിനിമയില് ഹൃത്വിക് റോഷനെ അല്ലാതെ മറ്റാരെയും ചുംബിക്കില്ല: തമന്ന - ഇ വാർത്ത | evartha\nസിനിമയില് ഹൃത്വിക് റോഷനെ അല്ലാതെ മറ്റാരെയും ചുംബിക്കില്ല: തമന്ന\n”ചുംബനരംഗങ്ങളില്, പ്രത്യേകിച്ച് ലിപ് ലോക്ക് സീനുകളില് അഭിനയിക്കാന് മടിയുണ്ട്. സിനിമക്കായി കരാര് ഒപ്പുവെക്കുമ്പോള് ഇക്കാര്യം വ്യക്തമാക്കാറുണ്ട്. ബിക്കിനി, ലിപ് ലോക്ക് ഇവ ഒഴിവാക്കണമെന്ന് ആദ്യമെ പറയാറുണ്ട്. എത്ര പണം ഓഫര് ചെയ്തിട്ടും കാര്യമില്ല. എന്നാല് ഹൃത്വിക് റോഷനെ ആണ് ചുംബിക്കേണ്ടത് എങ്കില് വിട്ടുവീഴ്ചക്ക് തയ്യാറാണ്”നടി തമന്നയുടെ വാക്കുകളാണിത്.\nഒരു തമിഴ് ടി വി ഷോയിലായിരുന്നു തമന്നയുടെ തുറന്നുപറച്ചില്. ”സ്‌ക്രീനില് ഞാന് ചുംബിക്കാറില്ല. എന്റെ കരാറിന്റെ ഭാഗമാണത്. പക്ഷേ സുഹൃത്തുക്കളോട് ഞാന് പറയാറുണ്ട്, ഹൃത്വിക് റോഷനാണെങ്കില് ഞാന് തീര്‍ച്ചയായും ചെയ്യും” തമന്ന പറഞ്ഞു.\nഹൃത്വിക് റോഷനെ ഒരിക്കല് കാണാന് ഇടയായപ്പോള് താര പ്രഭയെല്ലാം മറന്ന് ഒരു ആരാധിക മാത്രമായി മാറിയെന്നും തമന്ന പറഞ്ഞു. ‘അടുത്തിടെയാണ് ഞാന് അദ്ദേഹത്തെ കണ്ടത്. ആദ്യം ഞാന് അദ്ദേഹത്തോട് ഹായ് പറഞ്ഞ് കണ്ടതില് സന്തോഷമുണ്ടെന്ന് പറഞ്ഞു.\nഅദ്ദേഹം ശരിയെന്ന് പറഞ്ഞ് പോവാന് ഒരുങ്ങി. എനിക്കൊന്നും പറയാന് കഴിഞ്ഞില്ല. അപ്പോഴാണ് ചിത്രം എടുക്കണോ എന്ന് ഹൃത്വിക് ചോദിച്ചത്. വേണമെന്ന് പറഞ്ഞപ്പോള് ഒരു ചിത്രം എടുത്തു,’ തമന്ന പറഞ്ഞു. ‘എന്റെ സിനിമാ കരിയറിന്റെ തുടക്കം മുതലേ ഞാന് ഏറെ ആരാധനയോടെ നോക്കുന്ന താരമാണ് അദ്ദേഹം. ഹൃത്വികിന്റെ ആത്മാര്‍ത്ഥയും കഠിനാധ്വാനവും മറ്റുള്ളവര്‍ക്ക് പ്രചോദനം നല്‍കുന്നതാണ്,’ തമന്ന പറഞ്ഞു.


തിങ്കള്, 13 ഓഗസ്റ്റ് 2018 (16:31 IST)\nമലയാളിയുടെ ഉത്സവമാണ് ഓണം. ലോകത്തിന്റെ ഏതു കോണിലായാലും മലയാളികളെ മനസു കൊണ്ട് ഒന്നിപ്പിക്കുന്ന ആഘോഷം കൂടിയാണ് ഓണം. ജന്മനാട്ടില് നിന്നും, ഉറ്റവരേയും, ഉടയവരേയും വിട്ട് അകലങ്ങളില് കഴിയുമ്പോളും ഓണം ആഘോഷ സമൃദ്ധമാക്കാന് ശ്രദ്ധിക്കുന്നവരാണ് ഒരോ മലയാളിയും. ജീവിതമെന്ന യാഥാര്‍ഥ്യത്തിന് മുന്നില് പ്രവാസമെന്ന വേവ് അനുഭവിക്കുമ്പോള് പോലും ഒരു തുള്ളി ദാഹജലത്തിന്റെ നനവാണ് സ്വന്തം നാടിന്റെ ആഘോഷങ്ങളുടെ ഓര്‍മ്മ ഓരോ പ്രവാസിയ്ക്കും നല്‍കുന്നത്.\nമാവേലി മന്നനോടൊപ്പം മലയാള നാട്ടില് മഴയെത്തിയെങ്കിലും മഴയും, വെയിലുമേല്‍ക്കാതെ ഓണം ആഘോഷമാക്കുകയാണ് ഓരോ പ്രവാസി മലയാളികളും ചെയ്യാറുള്ളത്. ഗൃഹാതുരത്വത്തിന്‍റെ പൊന്നോണ ഓര്‍മ്മകളാണ് ഫ്ലാറ്റുകളിലും, ഓഫീസുകളിലും ഓണക്കോടി ഉടുത്തെത്തുന്നവര് പങ്കിടുന്നത്. നാട്ടിലുള്ളവരുടെ ഓണ വിശേഷങ്ങള് ഇന്‍റര്‍നെറ്റിലൂടെയും ടെലിവിഷന് ചാനലുകളിലൂടെയും അറിയുന്ന ഇവര് ഗൃഹാതുരത്വമുണര്‍ത്തുന്ന ഓര്‍മ്മകളാണ് ആഘോഷിക്കുന്നത്.\nകേരളീയ സമാജങ്ങളും അസോസിയേഷനുകളും ഇതിന് ചുക്കാന് പിടിക്കുമ്പോള് പ്രവാസികളുടെ ആഘോഷങ്ങള്‍ക്ക് നാട്ടിലേതിനെക്കാള് മാറ്റ് കൂടുന്നു. അത്തത്തിന് കളമിട്ട് തുടങ്ങിയതും, അത്തം പത്തിന് പൊന്നോണത്തില് സദ്യവട്ടങ്ങളൊരുക്കി മാര്‍ക്കറ്റില് നിന്ന് വാങ്ങിയ വാഴയിലയില് ചോറും, അവിയലും, തോരനും, കാളനും മറ്റു വിഭവങ്ങളും കൂട്ടി ഒരുപിടി ചോറു കഴിക്കുമ്പോള് പല പ്രവാസികളുടേയും കണ്ണു നിറയുന്നത് ഇവിടെ സ്ഥിരം കാഴ്ചയാണ്.\nപൂക്കളങ്ങളും ഓണപ്പാട്ടുകളും പായസങ്ങളുമൊക്കെയായി അന്യദേശക്കാര്‍ക്ക് മുമ്പില് വിളമ്പി മലയാള നാടിന്‍റെ മാറ്റ് ഉയര്‍ത്താനാണ് ഓരോ മലയാളിയും ശ്രമിക്കുന്നത്. ഒറ്റയ്ക്കു താമസിക്കുന്നവര്‍ക്കായി ഓണ സദ്യയൊരുക്കി കേരള റസ്‌റ്ററന്‍റുകളും മെസ്സുകളും സജീവമായി രംഗത്തുണ്ടാകും. കുടുംബമായി താമസിക്കുന്നവര് ഓണസദ്യ ഒരുക്കി കൂട്ടുകാര്‍ക്കും പ്രിയപ്പെട്ടവര്‍ക്കും വിളമ്പുന്ന സൌഹൃദക്കൂട്ടങ്ങളും ഇവിടെ സജീവമാണ്. എന്നാല്, ജീവിതതിരക്കിനിടയില് അന്യനാട്ടില് ഓണം ഉണ്ണാന് കഴിയാതെ പോയ വലിയൊരു സംഘം മലയാളികളുമുണ്ട്.\nആഘോഷങ്ങളുടെ അർത്ഥം തന്നെ നഷ്ടപെട്ട ഇക്കാലത്ത് പ്രവാസികളുടെ ഓണാഘോഷം വളരെ പ്രസക്തമാണ്. ജീവിത പ്രാരാബ്ദങ്ങള് മൂലം മറുനാടുകളിലേക്ക് പോകേണ്ടിവന്ന ഓരോ മലയാളിയ്ക്കും ഓണമെന്നത് പലപ്പോഴും ഒരു നഷ്ട സ്മൃതിയായി മാറിക്കൊണ്ടിരിക്കുകയാണ്. യാത്രയ്ക്ക് വേണ്ടിവരുന്ന ഭീമമായ ചെലവും യാത്രാ സൗകര്യക്കുറവുമാണ് പ്രവാസി മലയാളികള്‍ക്ക് ഓണം എന്നത് പ്രവാസത്തോളത്തോളം തന്നെ നീറ്റലാക്കി മാറ്റുന്നത്. എന്നിരുന്നാലും എത്രത്തോളം ജീവിത ദു:ഖങ്ങള്‍ക്കിടയിലും അതിനെ നെഞ്ചിലേറ്റി ലാളിക്കാന് പ്രവാസി മലയാളിക്ക് കഴിയുന്നു.\n‘ഒരു സ്ത്രീ മെയ്ക്കപ്പ് അണിഞ്ഞിട്ടുണ്ട് എന്ന കാരണത്താല് അവള്‍ക്ക് ബുദ്ധിയില്ലെന്ന് കരുതരുത്’: ഐശ്വര്യ റായി\nസ്വാധി സരസ്വതിയുടെ ഫെയ്സ്ബുക്കിൽ ‘ബീഫ്പൊങ്കാല’ നടത്തി മലയാളികൾ\nവര്‍ണക്കാഴ്ചകളുമായി തൃശൂര് പൂരം\nഅടുത്ത ലേഖനം നാട്ടിന് പുറങ്ങളിലെ പ്രത്യേക രുചികളും മലയാളിയുടെ പ്രിയ ഓണസദ്യയും


പൊതുവിദ്യാഭ്യാസ മേഖലയിൽ പൂഞ്ഞാർ നിയോജകമണ്ഡലം സമ്പൂർണ്ണ ഡിജിറ്റൽ\nHomePOONJAR പൊതുവിദ്യാഭ്യാസ മേഖലയിൽ പൂഞ്ഞാർ നിയോജകമണ്ഡലം സമ്പൂർണ്ണ ഡിജിറ്റൽ\nസ്കൂൾ മാനേജർ ഫാ. ചാണ്ടി കിഴക്കയിൽ CMI അധ്യക്ഷത വഹിച്ചു. ഈരാറ്റുപേട്ട ബ്ലോക്ക് പഞ്ചായത്ത് പ്രസിഡന്റ് പ്രേംജി ആർ., പഞ്ചായത്ത് വൈസ് പ്രസിഡന്റ് ടെസ്സി ബിജു, വിദ്യാഭ്യാസ സ്റ്റാൻ്റിംഗ് കമ്മിറ്റി ചെയർപേഴ്സൺ ബിന്ദു സുരേന്ദ്രൻ, പഞ്ചായത്ത് അംഗം അനിൽകുമാർ മഞ്ഞപ്ലാക്കൽ, ഉപജില്ലാ വിദ്യാഭ്യാസ ഓഫീസർ ജോർജ് തോമസ്,\nസ്കൂൾ പ്രിൻസിപ്പാൾ ബെന്നി തോമസ്, ഹെഡ്മാസ്റ്റർ ടോം കെ. എ., എൽ.പി. സ്കൂൾ ഹെഡ്മിസ്ട്രസ് ജെസ്സി അഗസ്റ്റിൻ, പി.റ്റി.എ. പ്രസിഡന്റ് എം.സി. വർക്കി, മീനച്ചിൽ ഈസ്റ്റ് അർബൻ ബാങ്ക് ചെയർമാൻ കെ എഫ് കുര്യൻ, എം.പി.റ്റി.എ. പ്രസിഡൻ്റ് ആഷാ ജോസ്,\nകൈറ്റ് പ്രതിനിധി ശ്രീകുമാർ പി.ആർ., ബി.ആർ.സി. പ്രതിനിധി ജോബി ജോസഫ്, സി.ആർ.സി. കോ-ഓർഡിനേറ്റർ എലിസബത്ത് പി. മാത്യു, അധ്യാപക പ്രതിനിധികളായ ബൈജു ജേക്കബ്ബ്, ജാൻസി തോമസ്, ജോബിൻ കുരുവിള, ടോണി തോമസ് എന്നിവർ പങ്കെടുത്തു.


'126 നു പകരം 36 റഫാല് വിമാനങ്ങള് വാങ്ങാനുള്ള കരാറിലൂടെ മോദി സര്‍ക്കാര് രാജ്യസുരക്ഷ അവതാളത്തിലാക്കി' • ഇ വാർത്ത | evartha\nevartha Desk September 18, 2018, 3:58 pm September 18, 2018\nറഫാല് ഇടപാടില് ചിലത് മറക്കാനുള്ളതു കൊണ്ടാണ് സംയുക്ത പാര്‍ലമെന്ററി സമിതി അന്വേഷണത്തിന് കേന്ദ്ര സര്‍ക്കാര് തയ്യാറാകാത്തതെന്ന് മുന് പ്രതിരോധമന്ത്രി എ.കെ ആന്റണി. യു.പി.എ സര്‍ക്കാര് കാലത്തെക്കാള് വില കുറച്ചാണ് വാങ്ങുന്നതെങ്കില് യുദ്ധ വിമാനങ്ങളുടെ എണ്ണം 126 ല് നിന്ന് 36 ആയി കുറച്ചതെന്തു കൊണ്ടാണെന്ന് ആന്റണി ചോദിച്ചു.\nഎണ്ണം കുറയ്ക്കാന് മോദിയെ അധികാരപ്പെടുത്തിയത് ആരാണെന്നും അറിയണം. റഫാലില് പ്രതിരോധ മന്ത്രി നിര്‍മല സീതാരാമന് അസത്യപ്രചാരണം നടത്തുകയാണ്. യുദ്ധവിമാനങ്ങള് നിര്‍മിക്കാന് എച്ച്.എ.എല്ലിന് അറിയില്ലെന്ന നിര്‍മല സീതാരാമന്റെ പ്രസ്താവന ആ സ്ഥാപനത്തിന്റെ യശസിന് കളങ്കമുണ്ടാക്കിയെന്നും ആന്റണി കുറ്റപ്പെടുത്തി.\nഅതിനിടെ, റഫാല് ഇടപാട് അന്വേഷിക്കണമെന്ന പൊതുതാല്‍പര്യഹര്‍ജി സുപ്രീംകോടതി അടുത്തമാസം പത്തിന് പരിഗണിക്കുന്നതിനായി മാറ്റി. സുഖമില്ലെന്ന ഹര്‍ജിക്കാരന്റെ വാദം കണക്കിലെടുത്താണ് ജസ്റ്റിസ് രഞ്ജന് ഗൊഗൊയ് അധ്യക്ഷനായ ബെഞ്ചിന്റെ നടപടി.\nകൂടുതല് രേഖകള് ഹാജരാക്കാന് സമയം വേണമെന്നും ഹര്‍ജിക്കാരനായ മനോഹര്‍ലാല് ശര്‍മ പറഞ്ഞു. പ്രധാനമന്ത്രി നരേന്ദ്രമോദിയെ ഒന്നാം എതിര്‍കക്ഷിയാക്കിയാണ് ഹര്‍ജി സമര്‍പ്പിച്ചത്. സുപ്രീംകോടതി മേല്‍നോട്ടത്തില് പ്രത്യേകസംഘം അന്വേഷിക്കണമെന്നും, അതുവരെ ഇടപാട് മരവിപ്പിക്കണമെന്നുമാണ് ആവശ്യം\nഅതേസമയം എ.കെ. ആന്റണിയുടെ ആരോപണങ്ങള്‍ക്ക് ഉടന് മറുപടി നല്‍കുമെന്ന് പ്രതിരോധമന്ത്രി നിര്‍മല സീതാരാമന് അറിയിച്ചിട്ടുണ്ട്. 2015 ല് ഫ്രാന്‍സ് സന്ദര്‍ശന സമയത്താണ് 36 റഫാല് വിമാനങ്ങള് വാങ്ങുന്നതായി പ്രധാനമന്ത്രി അറിയിച്ചത്. ഫ്രാന്‍സുമായി 58,000 കോടി രൂപയുടെ കരാറാണ് ഇതിനായി ഉണ്ടാക്കിയത്.


ഹോളണ്ടിലെ രൂപതയ്ക്ക്2മലയാളി ഡീക്കന്മാർ – Trivandrum Achdiocesian Media Portal\n31st October 20200170\nതിരുവനന്തപുരം ലത്തീൻ അതിരൂപതയിൽ നിന്നുള്ള2വൈദിക വിദ്യാർത്ഥികൾ യൂറോപ്യൻ രാജ്യമായ ഹോളണ്ടിൽ (നെതർലാൻഡ്‌സ്) ഇന്ന് ഡീക്കൻ പട്ടം സ്വീകരിക്കുന്നു\nഅതിരൂപതയിലെ പുല്ലുവിള ഫൊറോനയിൽ ഉൾപ്പെട്ട പൂവാർ വി. ബർത്തലോമിയ ഇടവക അംഗമായ ബ്ര. ഷൈജു സെലസ്റ്റിനും പുതിയതുറ വി. നിക്കോളാസ് ഇടവക അംഗമായ ഇടവകയിൽ ബ്ര. ജോൺ ആശീർവാദവും ഇന്ന് (31.10.2020) ഹോളണ്ടിലെ റോയർമോണ്ട് രൂപതയിലെ സെന്റ് ക്രിസ്റ്റഫർ കത്തീഡ്രൽ ദേവാലയത്തിൽ വച്ച് ഡീക്കൻ പട്ടം സ്വീകരിക്കും. ഹോളണ്ടിന്റെ തെക്കേയറ്റത്തെ രൂപതയാണ് റോയർമോണ്ട്.\nഇവരോടൊപ്പം മറ്റ് നാല് പേർ കൂടി റോയർമോണ്ട് രൂപതയ്ക്ക് വേണ്ടി ഈ വർഷം ഡീക്കന്മാരാകുന്നുണ്ട്. കോവിഡ് രോഗവ്യാപനം രൂക്ഷമായ സാഹചര്യത്തിൽ രാജ്യത്തെ നിലവിലുള്ള മാനദണ്ഡങ്ങൾ അനുസരിച്ച് വളരെ ചുരുക്കം അംഗങ്ങളെ പങ്കെടുപ്പിച്ചുള്ള ചടങ്ങുകൾ രൂപതയുടെ വെബ്സൈറ്റിൽ തൽസമയം ലഭ്യമാകും. ഇന്ത്യൻ സമയം വൈകുന്നേരം3മണിക്ക് ആയിരിക്കും ചടങ്ങുകൾ നടക്കുക.\nസംപ്രേഷണം കാണുവാൻ ലിങ്ക് ക്ലിക്ക് ചെയ്യുക


one terrorist killed in Kashmir | ജമ്മു കശ്മീരിലെ കുൽഗാമിൽ നടന്ന ഏറ്റുമുട്ടലിൽ ഒരു ഭീകരനെ സുരക്ഷാ സേന വധിച്ചു - Malayalivartha.com Widgets Magazine\n04 JULY 2020 04:30 PM IST\nജമ്മു കശ്മീരിലെ കുൽഗാമിൽ നടന്ന ഏറ്റുമുട്ടലിൽ ഒരു ഭീകരനെ സുരക്ഷാ സേന വധിച്ചു. കുൽഗാമിലെ ആരാ മേഖലയിൽ ഭീകരരുടെ സാന്നിദ്ധ്യമുണ്ടെന്ന രഹസ്യ വിവരത്തെ തുടർന്ന് സൈന്യം നടത്തിയ തിരച്ചിലിനിടെയാണ് ഏറ്റുമുട്ടൽ ഉണ്ടായതെന്ന് ജമ്മു കശ്മീർ പൊലീസ് അറിയിച്ചു.\nപ്രദേശത്ത് തിരച്ചിൽ നടത്തുകയായിരുന്ന സൈനികരുടെ നേർക്ക് പതിയിരുന്ന ഭീകരർ വെടിയുതിർക്കുകയായിരുന്നു. തുടർന്ന് സുരക്ഷാ സേന നടത്തിയ പ്രത്യാക്രമണത്തിലാണ് ഭീകരൻ കൊല്ലപ്പെട്ടത്. ഏറ്റുമുട്ടൽ ഇപ്പോഴും തുടരുകയാണെന്ന് വാർത്താ ഏജൻസി റിപ്പോർട്ട് ചെയ്യുന്നു.\nകൂടുതൽ ഭീകരർ ഉണ്ടെന്ന രഹസ്യവിവരത്തിന്റെ അടിസ്ഥാനത്തിൽ മേഖലയിൽ തെരച്ചിൽ തുടരുകയാണ്. കൂടാതെ കുൽഗാമിലെ അരേ ഗ്രാമത്തിൽ സേനാവലയം തീർത്തിട്ടുണ്ട്. ഗ്രാമത്തിൽ മൂന്ന് ഭീകരർ ഒളിച്ചിരിക്കുന്നതായാണ് രഹസ്യവിവരം\nവെടിനിർത്തൽ ലംഘിച്ച രണ്ട് പാക് സൈനികരെ കഴിഞ്ഞ ദിവസം സൈന്യം വധിച്ചിരുന്നു. നുഴഞ്ഞു കയറി ആക്രമണങ്ങൾ സംഘടിപ്പിക്കാൻ പദ്ധതിയിട്ട കൊടും ഭീകരൻ ഷഹീദ് ദാസിനെയും കഴിഞ്ഞ ദിവസം സൈന്യം വകവരുത്തിയിരുന്നു.\n2.74 കോടിയുടെ വഞ്ചിയൂർ സബ് ട്രഷറി തട്ടിപ്പ്; പ്രതിയെ മൂന്ന് ദിവസത്തെ ക്രൈംബ്രാഞ്ച് കസ്റ്റഡിയിൽ വിട്ടു നൽകി (7 minutes ago)\nഅവസാന നിമിഷവും ഒരു ആശങ്കയുമുണ്ടായിരുന്നില്ല! റണ്‍വെയില് അടുക്കുമ്ബോള് വരെ പൈലറ്റില് നിന്നുണ്ടാകാറുള്ള സാധാരണ ആശയവിനിമയം മാത്രം... പൈലറ്റിന്റെ ശബ്ദത്തില് സമ്മര്‍ദമോ സംശയമോ ഉണ്ടായിരുന്നില്ല.. ആ ല (13 minutes ago)\nബലാത്സംഗത്തിനിരയായ 14 കാരിയുടെ കുട്ടിയെ സംരക്ഷിക്കാനാകില്ലെന്ന് വീട്ടുകാ‍ര്... (17 minutes ago)\nലഹരിക്ക് അടിമയായ യുവാവിന് ഇഷ്ടം നാട്ടുകാരനായ മൂസക്കോയയുടെ വീടിന്റെ ചില്ലുകള് എറിഞ്ഞു തകര്‍ക്കാൻ... ജയിലിലായതോടെ പണി പാളി... കോവിഡ് ഇളവില് ജയിലില് നിന്നിറങ്ങിയ പ്രതി കാണിച്ച് കൂട്ടിയത് മറ്റൊന്ന്... (22 minutes ago)\nസംസ്ഥാനത്ത് 1417 പേര്‍ക്ക് കോവിഡ്; 1426 പേര് രോഗമുക്തി നേടി; 1242 പേര്‍ക്ക് രോഗബാധ; 105 പേരുടെ രോഗബാധയുടെ ഉറവിടം വ്യക്തമല്ല;5പേർ മരണമടഞ്ഞു (23 minutes ago)\nബിഗ് സല്യൂട്ട് ; രക്ഷാപ്രവര്‍ത്തനം നടത്തിയവരെ സല്യൂട്ട് നല്‍കി ആദരിച്ച പോലീസുകാരനെതിരേ വകുപ്പുതല നടപടിയില്ല (32 minutes ago)\nചിങ്ങം 1 മുതൽ ക്ഷേത്രങ്ങളിൽ ഭക്തർക്ക് പ്രവേശിക്കാം (50 minutes ago)\nഅപകടത്തിൽ റോഡിൽ വീണ യുവാവിന്റെ തല എതിർദിശയിൽ നിന്നും എത്തിയ വണ്ടിയിൽ ഇടിച്ചു;യുവാവിന് ഗുരുതര പരിക്ക് ; നടുക്കുന്ന സിസിടിവി ദൃശ്യങ്ങൾ പുറത്ത്; വെള്ളക്കെട്ടുകൾ അപകടകെണിയൊരുക്കുമ്പോൾ (53 minutes ago)


Former driver of State womens'commission complains against M.C.Josephine, chairperson | ജോലി വേറെ..പാർട്ടി വേറെ എന്ന നിലപാടെടുത്തപ്പോൾ തൊട്ടതിനും പിടിച്ചതിനുമെല്ലാം കുറ്റം; സിപിഎമ്മിന്റെ ഒരുകമ്മിറ്റി വനിതാ കമ്മീഷനിലെ ഡ്രൈവറുടെ കൊച്ചിയിലെ വീട്ടിൽ വച്ച് നടത്തണമെന്ന് ചെയർപേഴ്‌സൺ എം.സി.ജോസഫൈൻ; വിസമ്മതിച്ചതോടെ ശത്രുവിനെ പോലെ പെരുമാറ്റം; കമ്മീഷന് വേണ്ടി ഓടിയ വാഹനത്തിന്റെ വാടകയും ആനുകൂല്യങ്ങളും നൽകിയില്ലെന്നും പരാതി; ജോലിയിൽ നിന്നുപിരിച്ചുവിട്ട് രണ്ടുവർഷം കഴിഞ്ഞിട്ടും തുക തരാതെ ക്രൂരതയെന്ന് മുൻ ഡ്രൈവർ - MarunadanMalayalee.com\nJune 17, 202008:23 PM IST Permalink\nകൊച്ചി: വനിതാ കമ്മീഷനിലെ മുൻ ഡ്രൈവർക്ക് വണ്ടി വാടകയും ആനുകൂല്യങ്ങളും നൽകാത്തത് സിപിഎമ്മിന്റെ കമ്മിറ്റി വീട്ടിൽ വച്ച് നടത്താൻ വിസമ്മതിച്ചതിനാൽ. ഏറെ നാളുകൾക്ക് മുൻപ് ഒരു കമ്മറ്റി ഡ്രൈവറുടെ വീട്ടിൽ വച്ച് നടത്തണമെന്ന് ചെയർ പേഴ്സൺ എം.സി ജോസഫൈൻ ഡ്രൈവർ ആന്റണിയോട് ആവശ്യപ്പെട്ടിരുന്നു. എന്നാൽ ഡ്രൈവർ ഇത് വിസമ്മതിച്ചു. ജോലി വേറെ, പാർട്ടി വേറെ എന്ന നിലപാടെടുക്കുകയാണ് ഡ്രൈവർ എടുത്തത്. ഇത് എ.സി ജോസഫൈനെ ചൊടിപ്പിച്ചു. പിന്നീട് ഡ്രൈവറെ ഒരു ശത്രുവിനെ പോലെയാണ് കണ്ടിരുന്നതെന്നാണ് ആരോപണം. തൊട്ടതിനും പിടിച്ചതിനും കുറ്റം കണ്ടെത്തുകയും ശാസിക്കുകയും ചെയ്യുന്നത് പതിവായി. ഈ ശത്രുതയാണ് ഡ്രൈവറുടെ വണ്ടിയുടെ വാടകയും ആനുകൂല്യങ്ങളും നൽകാത്തതിന് പിന്നിലെന്നാണ് ആരോപണം. കൂടാതെ ജോലിയിൽ നിന്നും പിരിച്ചു വിടുകയും ചെയ്തുവെന്ന് ആന്റണി ടെലിഫോണിൽ പറഞ്ഞു.\nഡ്രൈവർക്ക് വണ്ടി വാടക ഇനത്തിൽ 42,000 രൂപയും 11 മാസത്തെ ടി.എ ഉൽപ്പെടെയുള്ള ആനുകൂല്യങ്ങളും ചേർത്ത് 65,000 രൂപയാണ് നൽകാനുള്ളത്. ഔദ്യോഗിക വാഹനം വർക്ക് ഷോപ്പിലായ സമയം ഒരു സുഹൃത്തിന്റെ കാർ 700 രൂപ ദിവസ വാടകയിനത്തിലാണ് ഇയാൾ കമ്മീഷന് വേണ്ടി ഉപയോഗിച്ചിരുന്നത്. ചെയർപേഴ്സൺ ബിൽ പാസാകാത്തതിനാൽ പണം ഇതുവരെ ലഭിച്ചിട്ടുമില്ല. അങ്ങനെയാണ് വീണ്ടും കമ്മീഷന് മുൻപാകെ പണം കിട്ടണമെന്ന് ആവിശ്യപ്പെട്ട് അപേക്ഷ നൽകുന്നത്. എന്നാൽ ഒരു പ്രാദേശിക നേതാവിനെ ഇറക്കി ഒത്തു തീർപ്പാക്കാൻ ചെയർപേഴ്സൺ ശ്രമം തുടരുകയാണ്. രണ്ട് വർഷം കഴിഞ്ഞിട്ടും തനിക്ക് പണം നൽകാത്തതിന് പിന്നിൽ രാഷ്ട്രീയ വൈരമാണെന്നാണ് ഇദ്ദേഹം പറയുന്നത്.\nഅതേ സമയം പാർട്ടി സെക്രട്ടേറിയേറ്റ് യോഗത്തിൽ എ.സി ജോസഫൈൻ തുടർച്ചയായി പങ്കെടുക്കുന്നില്ല എന്നാണ് വിവരം. പാർട്ടിക്ക് മുന്നിലെത്തിയ പരാതിയെ പറ്റി ചോദ്യമുണ്ടാകുമെന്ന് ഭയന്ന് മാറി നിൽക്കുകയാണെന്നാണ് സൂചന. എങ്ങനെയും ഡ്രൈവറെ ഒത്തു തീർപ്പാക്കി മുഖം രക്ഷിക്കാനുള്ള ഓട്ടത്തിലാണ് ചെയർപേഴ്സൺ. ഇതിനിടയിൽ വനിതാ കമ്മീഷൻ ചെയർപേഴ്സണ് നൽകിയ വാഹനം സ്വകാര്യ ആവശ്യങ്ങൾക്കായി ഉപയോഗിക്കുന്നു എന്ന ആരോപണം പുറത്ത് വരുന്നുണ്ട്. എറണാകുളം ജില്ലയുടെ ചുമതലയുള്ള കമ്മീഷൻ അംഗം അഡ്വ. ഷിജി ശിവജിയുടെ വാഹനത്തിലാണ് ഇപ്പോൾ ചെയർപേഴ്സൺ ഔദ്യോഗിക യാത്രകൾ നടത്തുന്നത്.\nസിപിഐഎം കോടതിയും പൊലീസുമാണെന്ന് ജോസഫൈൻ അടുത്തിടെ പറഞ്ഞത് ഏറെ വിവാദമുണ്ടാക്കിയിരുന്നു. പാർട്ടി നേതാക്കൾ പ്രതികളാവുന്ന കേസിൽ കമ്മീഷൻ പുലർത്തുന്ന നിസംഗതയെ കുറിച്ചുള്ള മാധ്യമപ്രവർത്തകരുടെ ചോദ്യത്തിനായിരുന്നു വനിതാ കമ്മീഷൻ അധ്യക്ഷ ഇങ്ങനെ പറഞ്ഞത്. 'ഞാൻ പാർട്ടിയിലൂടെ വളർന്നയാളാണ്. കമ്യൂണിസ്റ്റ് പാർട്ടി ഓഫ് ഇന്ത്യ മാർക്‌സിസ്റ്റ് ഇക്കാര്യങ്ങളിൽ കർശനമായി നടപടിയെടുക്കുന്നത് പോലെ മറ്റൊരു പാർട്ടിയും നടപടിയെടുക്കില്ല. സംഘടനാപരമായി തീരുമാനമെടുത്താൽ മതിയെന്ന് ആ കുടുംബം തന്നോട് പറഞ്ഞിരുന്നു. അവർ പാർട്ടിയിൽ വിശ്വസിക്കുന്നു. പാർട്ടി ഒരു കോടതിയും കൂടിയാണ്. പൊലീസ് സ്റ്റേഷനുമാണ്. ഒരു നേതാവിനോടും അക്കാര്യത്തിൽ ഞങ്ങൾ വിട്ടുവീഴ്ച ചെയ്യില്ല.'\nഅതേ സമയം കോടതിയും പൊലീസും സിപിഎം ആണെന്ന വിവാദ പരാമർശം നടത്തിയ വനിത കമ്മീഷൻ അധ്യക്ഷ എം.സി. ജോസഫൈനെ തള്ളി സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ രംഗത്ത് വന്നിരുന്നു. പാർട്ടി മെമ്പർമാരെ കുറിച്ചു പരിശോധിക്കാൻ പാർട്ടിക്ക് സംവിധാനമുണ്ട്, ഇതായിരിക്കും എം.സി. ജോസഫൈൻ ഉദ്ദേശിച്ചത്. പൊലീസിനോ കോടതിക്കോ സമാന്തരമല്ല പാർട്ടിയെന്നും പൊലീസും കോടതിയും പാർട്ടിക്കാർക്കും ബാധകമാണെന്നും കോടിയേരി പറഞ്ഞു. ഇതോടെ ജോസഫൈൻ ഏറെ വെട്ടിലായി. ഇതുവരെയും താൻ പറഞ്ഞ കാര്യങ്ങൾ തിരുത്താനോ മാപ്പു പറയാനോ ഇവർ തയ്യാറായിട്ടില്ല.\nവനിതാ കമ്മീഷൻ ചെയർപേഴ്സണിനെതിരെ നിരവധി ആരോപണങ്ങളാണ് ഉയർന്നു വരുന്നത്. കമ്മീഷൻ ഓഫീസിലുള്ള വനിതകളോട് പോലും യാതൊരു ദയാദാക്ഷിണ്യവുമില്ലാതെയാണ് സംസാരിക്കുന്നത്. അർബുദ രോഗിയായ കമ്മീഷന്റെ ഒരു പ്രധാന പോസ്റ്റിലിരിക്കുന്ന ഉദ്യോഗസ്ഥയ്ക്ക് രോഗമുണ്ടെന്ന പരിഗണനപോലും നൽകാതെ മാനസികമായി ഏറെ ആഘാതം ഏൽപ്പിച്ചിരുന്നതായും ജോലി നിർത്തി പൊയ്ക്കോണം എന്ന് പറഞ്ഞതായുമുള്ള സംഭവങ്ങൾ ഉണ്ടായിട്ടുണ്ട്. സ്വന്തം ഓഫീസിലുള്ളവരോടും പോലും ഇത്തരത്തിൽ പെരുമാറുന്ന കമ്മീഷൻ ചെയർപേഴ്സൺ എങ്ങനെയാണ് മറ്റുള്ളവർക്ക് നീതി നേടിക്കൊടുക്കുക എന്ന ചോദ്യമാണ് ഉയരുന്നത്.\nഅതേസമയം വനിതാ കമ്മീഷന്റെ അദ്ധ്യക്ഷ ആയിരിക്കെ തുടർച്ചയായുള്ള വിവാദ പരാമർശങ്ങളിൽ ജോസഫൈനെതിരെ പ്രതിഷേധം ശക്തമാവുകയാണ്. ഇരക്കൊപ്പം നിൽക്കാതെ പ്രതികൾക്കൊപ്പവും പാർട്ടിക്കൊപ്പവും നിൽക്കുന്ന അദ്ധ്യക്ഷയാണ് എം സി ജോസഫൈനെന്നാണ് ആക്ഷേപം ഉയരുന്നത്. അതേ സമയം പാർട്ടീ നേതൃത്വത്തിന് ചെയർപേഴ്സന്റെ ഇത്തരം പ്രവർത്തികളോട് കടുത്ത അമർഷമാണുള്ളത്. ഉയർന്നു വരുന്ന ആരോപണങ്ങളെ പറ്റി വിശദീകരണം നൽകാൻ ആവശ്യപ്പെടുമെന്നാണ് ലഭിക്കുന്ന വിവരം.


How to hide whatsapp images from gallary - Malayalam Gizbot\nUpdated: Wednesday, August 10, 2016, 12:36 [IST]\nവാട്ട്‌സാപ്പ് ഇപ്പോള് എല്ലാവരും ഉപയോഗിക്കുന്ന ഒരു മെസേജിങ്ങ് ആപ്സ്സായി മാറിയിരിക്കുകയാണ്. ഇതു വഴി നമ്മുടെ സുഹൃത്തുക്കളോട് ചാറ്റ് ചെയ്യാനും മെസേജുകള് വീഡിയോകള് ഫോട്ടോകള് എന്നിവ അയയ്ക്കാനും ഇപ്പോള് വാട്ട്‌സാപ്പാണ് മുന്നില്.\nവാട്ട്‌സാപ്പ് ഫോട്ടോകള് ഗാലറിയില് വരുന്നത് ഒഴിവാക്കാന് പലരും ആഗ്രഹിക്കുന്നുണ്ട്. എന്നാല് അത് ഒഴിവാക്കാന് ഒരു എളുപ്പ മാര്‍ഗ്ഗം ഉണ്ട്. ഒരു ആപ്ലിക്കേഷന്റേയും സഹായം ഇല്ലാതെ വാട്ട്‌സാപ്പ് ഫോട്ടോകള് ഗാലറിയില് വരുന്നത് ഒഴിവാക്കാം.\nക്രിയോ മാര്‍ക്ക് 1: നിശ്ചിത കാലയളവു വരെ വമ്പന് ഡിസ്‌ക്കൗണ്ട്!!!\nഇന്നത്തെ ഗിസ്‌ബോട്ട് ലേഖനത്തില് വാട്ട്‌സാപ്പ് ഫോട്ടോകള് ഗാലറിയില് വരുന്നത് എങ്ങനെ തടയാം എന്നതിന് ഒരു എളുപ്പ മാര്‍ഗ്ഗം പറഞ്ഞു തരാം.\nഫയല് മാനേജര് ഓപ്പണ് ചെയ്യുക\nആദ്യം നിങ്ങള് ഫയല് മാനേജര് ഓപ്പണ് ചെയ്ത് Media എന്ന ഫോള്‍ഡര് ഓപ്പണ് ചെയ്യുക.\nFilemanager> whatsapp> Media\nഇതില് Whatsapp Images എന്ന ഫോള്‍ഡറിന്റെ നെയിം ഒന്ന് Rename ചെയ്യുക. അങ്ങനെ ചെയ്താല് തന്നെ ഫോട്ടോകള് ഗാലറിയില് വരുന്നത് ഓഴിവാക്കാം.\nഡോട്ട് ഇടുക (.)\nവാട്ട്‌സാപ്പ് എന്ന പേരിനു മുന്നില് ഒരു ഡോട്ട് (.) ഇടുക.\nCkange> Whatsapp images> '.Whatsapp images'\nRename ചെയ്യാനുളള ഓപ്ഷന് ഫോള്‍ഡറില് Longpress ചെയ്താല് കിട്ടുന്നതായിരിക്കും.\nഇനി നിങ്ങളുടെ ഫോള്‍ഡര് തുറന്നു നോക്കൂ. Whatsapp Images എന്ന ഫോള്‍ഡര് അതില് ഉണ്ടാകില്ല.\nപഴയതു പോലെ ആകണമെങ്കില്\nഇനി പഴയതു പോലെ ആകണമെങ്കില് പേരിനു മുന്നിലുളള ഡോട്ട് (.) ഒഴിവാക്കിയാല് മതി.\nഫയല് മാനേജറില് കാണാന് സാധിക്കില്ല\nപേരിനു മുന്‍പില് ഡോട്ട് ഇട്ടു കഴിഞ്ഞാല് ചിലപ്പോള്, ആ ഫോള്‍ഡര് File manager ല് കാണാന് സാധിക്കില്ല. അതിനായി ഫയല് മാനേജറില് 'Show Hidden Files' എന്ന ഓപ്ഷന് സെലക്ട് ചെയ്താല് മതിയാകും.\nഏതു ഫോള്‍ഡറും ഹൈഡ് ചെയ്യാം\nവാട്ട്‌സാപ്പ് മാത്രമല്ല , നിങ്ങള്‍ക്ക് ഹൈഡ് ചെയ്യേണ്ട ഏതു ഫോള്‍ഡറിന്റെ മുന്നിലും ഡോട്ട് ഇടുകയാണെങ്കില് ആ ഫോള്‍ഡര് ഗാലറില് കാണാന് സാധിക്കില്ല.\nനിങ്ങളുടെ ഫോണിലെ File manager ഉപയോഗിച്ച് റീനെയിം ചെയ്യാന് സാധിക്കുന്നില്ലെ ങ്കില് ഒരു ഫയല് മാനേജര് ഡൗണ്‍ലോഡ് ചെയ്താല് മതിയാകും. ES File Explorer ഉപയോഗിക്കുന്നതായിരിക്കും ഏറ്റവും നല്ലത്.\nNow, for many of us,Whatsapp is more thanamessaging app.Its personal and we dont want others to invade our privacy.


'ദേ നിന്റെ ടീം 97 ന് പുറത്ത്' ; റെയ്‌നയെ ട്രോളുന്ന യുവിയുടെ ദൃശ്യം വൈറല് | Yuvraj Singh Trolls Suresh Raina Over CSK's Poor Batting Performance vs MI\n'ദേ നിന്റെ ടീം 97 ന് പുറത്ത്' ; റെയ്‌നയെ ട്രോളുന്ന യുവിയുടെ ദൃശ്യം വൈറല്\nചെന്നൈ-മുംബൈ പോരാട്ടം നടക്കുന്നതിനിടെയാണ് വീഡിയോ എടുത്തിരിക്കുന്നത്.\n13 May 2022 3:51 PM GMT\nചെന്നൈ സൂപ്പര് കിങ്ങ്സും മുംബൈയും തമ്മിലുള്ള മത്സരത്തെ ട്രോളി യുവരാജിന്റെ സെല്‍ഫി വീഡിയോ. വീഡിയോ സോഷ്യല് മീഡിയയില് വൈറലായി. കഴിഞ്ഞ ദിവസം ചെന്നൈ-മുംബൈ പോരാട്ടം നടക്കുന്നതിനിടെയാണ് വീഡിയോ എടുത്തിരിക്കുന്നത്.\nഐപിഎല്ലില് ഏറ്റവും കൂടുതല് ആരാധകരുള്ള ടീമുകളാണ് ചെന്നൈ സൂപ്പര് കിങ്ങ്സും മുംബൈ ഇന്ത്യന്‍സും. ഇരുടീമുകളും തമ്മിലുള്ള കളി ഐപിഎല്ലിലെ ഏറ്റവും വാശിയേറിയ പോരാട്ടമാണ്. പക്ഷെ ഇത്തവണ രണ്ടു ടീമികളുടേയും പ്രകടനം പ്രതീക്ഷക്കൊത്ത് ഉയര്‍ന്നില്ല. അവസാന സ്ഥാനത്തായ ഇരു ടീമുകളും കഴിഞ്ഞ ദിവസം ഏറ്റുമുട്ടിയപ്പോള് മുംബൈക്കായിരുന്നു ജയം. ചെന്നൈക്കെതിരെ അഞ്ച് വിക്കറ്റിനാണ് മുംബൈ ജയിച്ചത്. പ്ലേ ഓഫില് നിന്ന് പുറത്തായെങ്കിലും ഇരു ടീമിന്റേയും ആരാധകര് മത്സരത്തെ ഏറ്റെടുത്തിരുന്നു. ഇതിന് പിന്നാലെയാണ് ചെന്നൈയെ ട്രോളുന്ന യുവിയുടെ വീഡിയോ പുറത്തു വന്നത്. ചെന്നൈ മുന് താരം കൂടിയായ റെയ്നയുമായുള്ള വീഡിയോ ആണ് പുറത്ത് വന്നിരിക്കുന്നത്.\n'ഇന്ന് നിന്റെ ടീം 97ന് പുറത്തായി. എന്താണ് പറയാനുള്ളത്? ' എന്ന റെയ്നയോട് വീഡിയോയില് യുവി ചോദിക്കുന്നു. ' ഞാന് മത്സരത്തിന്റെ ഭാഗമായിരുന്നില്ല' എന്ന് റെയ്ന മറുപടിയും പറയുന്നുണ്ട്. തുടര്‍ന്ന് യുവി പൊട്ടിച്ചിരിക്കുന്നു. ഒരു ഇന്‍ഡോര് ഫുഡ്ബോള് മത്സരത്തിനിടെയാണ് യുവി വീഡിയോ എടുത്തിരിക്കുന്നത്.\nഐപിഎല്ലില് ചെന്നൈ ടീമിന്റെ ഭാഗമായിരുന്നു റെയ്ന. 2019 ല് മുംബൈക്ക് വേണ്ടിയായിരുന്നു യുവരാജ് അവസാനമായി ഐപിഎല്ലില് കളിച്ചത്.\nWhen Yuvraj Singh made fun of CSK in front of Raina!😅🤜🤛#CSK #MI #fun #IPL2022 #IPL @YUVSTRONG12 @ImRaina pic.twitter.com/vzVWbnKHDp\n— VivekThakur (@thakur_vivek00) May 12, 2022\nstory highlights : Yuvraj Singh Trolls Suresh Raina Over CSK's Poor Batting Performance vs MI


MANOJ'S WORLD: വെള്ളപ്പാണ്ടിനെ തുരത്താന് ആയുര്‍വേദം\nചര്‍മത്തിന്റെ സ്വാഭാവിക നിറം മാറി വെളുത്തപാടുകള് ഉണ്ടാവുന്ന അവസ്ഥയാണ് വെള്ളപ്പാണ്ട്. ചര്‍മ്മത്തിന് നിറം കൊടുക്കുന്ന മെലാനില് നശിക്കുന്നതാണ് ഈ രോഗാവസ്ഥയ്ക്ക് കാരണം എന്നാല് ചില പാരമ്പര്യഘടകങ്ങളും ഇതിന് കാരണമായി വരാറുണ്ട്. ചെറിയ വെള്ളപ്പൊട്ടുകളായി തുടങ്ങി വലിയ പാടുകളായി മാറുന്ന രോഗാവസ്ഥയാണിത്.\nവെള്ളപ്പാണ്ട് രോഗമെന്നതിനേക്കാള് സൗന്ദര്യ പ്രശ്‌നമാണ്. ആയുര്‍വേദത്തില് ഈ രോഗത്തിന് ഫലപ്രദമായ ചികിത്സയുണ്ട്. കൃത്യമായ ജീവിതരീതിയും ആഹാരക്രമവും ഔഷധസേവയുമുണ്ടെങ്കില് വെള്ളപ്പാണ്ട് പൂര്‍ണമായും ചികിത്സിച്ചു മാറ്റാം. സംസ്‌കൃതത്തില് ശ്വിത്രം (വെളുത്ത നിറമുള്ളത്), കിലാസം, ദാരുണം, അപരിസ്രാവി, ചാരുണ, അരുണ എന്നിങ്ങനെ അറിയപ്പെടുന്ന വെള്ളപ്പാണ്ട് അപൂര്‍വമായി കണ്ടുവരുന്ന ഒരു ത്വക്ക് രോഗമാണ്.\nആയുര്‍വേദശാസ്ത്രം അനുസരിച്ച് വെള്ളപ്പാണ്ടിന്റെ കാരണങ്ങള്\n* വിരുദ്ധാഹാര സേവനം (പാലുല്‍പന്നങ്ങള്‍ക്കൊപ്പം മത്ത്സ്യം ഭക്ഷിക്കുക, തേന്, നെയ്യ് ഇവ തുല്യ അളവില് ഭക്ഷിക്കുക)\n* ശോധന ക്രിയയിലെ അപാകത (വമനം, വിരേചനം, രക്തമോക്ഷണം എന്നീ ക്രിയകളിലുണ്ടാകുന്ന പിഴവുകള്)\n* വെയിലത്തുനിന്നും വന്നയുടനെ തണുത്ത ഭക്ഷണം കഴിക്കുക, തണുത്ത വെള്ളത്തില് കുളിക്കുക എന്നിവ.\n* കഴിച്ച ആഹാരം ദഹിക്കുന്നതിനു മുന്‍പു തന്നെ കൊഴുപ്പും എരിവും നിറഞ്ഞ ഭക്ഷണം കൂടുതലായി ഉപയോഗിക്കുക.\n* കൃത്രിമ ആഹാരങ്ങള്, പാനീയങ്ങള് എന്നിവയുടെ അമിതോപയോഗം.\n* കീടനാശിനികള്, കെമിക്കല്‍സ് എന്നിവയുമായുള്ള നിരന്തരസമ്പര്‍ക്കം.\n* ഫിരംഗരോഗം കൊണ്ട് ഉണ്ടാകുന്നത്.\nആധുനിക ശാസ്ത്രദൃഷ്ട്യാ ഈ രോഗത്തിന് പ്രധാനകാരണം. ത്വക്കിന് നിറം കൊടുക്കുന്ന മെലാനിന് എന്ന വര്‍ണവസ്തുവിന്റെ അഭാവമാണ്. മെലാനിന് സൂര്യപ്രകാശത്തില് നിന്നും ലഭിക്കുകയും ശരീരത്തില് സ്വമേധയാ ഉല്‍പാദിപ്പിക്കപ്പെടുകയും ചെയ്യുന്നു. ത്വക്കില് സ്ഥിതി ചെയ്യുന്ന മെലാനോസൈറ്റ് എന്ന പ്രത്യേകതരം കോശങ്ങളാണ് മെലാനിന് എന്ന വര്‍ണ വസ്തു നിര്‍മിക്കുന്നത്.\nനമ്മുടെ ശരീരത്തിലെ പ്രതിരോധ കോശങ്ങള് (ശ്വേത രക്താണുക്കള്) മെലാനോസൈറ്റ്‌സിനെ സംരക്ഷിക്കേണ്ടതിനു പകരം അവയെ നശിപ്പിക്കുന്നു. അങ്ങനെ മെലാനോസൈറ്റ്‌സ് ഭാഗികമായോ പരിപൂര്‍ണമായോ പ്രവര്‍ത്തനരഹിതമായി തീരുന്നു. ചുരുക്കത്തില് ശരിയായ രീതിയില് സൂര്യപ്രകാശം ഏല്‍ക്കാതെ വരുമ്പോഴും മെലാനോസൈറ്റ്‌സ് എന്ന കോശങ്ങളുടെ പ്രവര്‍ത്തനരാഹിത്യവും മൂലമാണ് വെള്ളപ്പാണ്ട് ഉണ്ടാകുന്നത്.\nനീഗ്രോകള്, ഇന്ത്യാക്കാര് തുടങ്ങിയ ചില വര്‍ഗങ്ങളില് മെലാനിന് തരികളുടെ എണ്ണം, വലിപ്പം ഇവ കൂടുതല് കാണപ്പെടുന്നു. ഇക്കാരണത്താല് അവര് നല്ല കറുപ്പ് നിറത്തോട് കൂടിയവരായിരിക്കും. വെള്ളക്കാരില് ഇവ കുറവായതിനാല് അവര് വെള്ളനിറമുള്ളവരായി തീര്‍ന്നിരിക്കുന്നു.\nപാരമ്പര്യമായി ഈ രോഗം ഉണ്ടാവാനുള്ള സാധ്യത വിരളമാണെങ്കിലും ഉണ്ടായികൂടെന്നില്ല. ജന്മനാതന്നെ ചിലര്‍ക്ക് ത്വക്കിലും രോമങ്ങളിലും കണ്ണിലും വെളുപ്പു നിറം ഉണ്ടാവാറുണ്ട്. ഇതിനെ ആല്‍ബിനിഡം എന്നു പറയുന്നു. ചിലയിനം റബര്‍ചെരുപ്പുകള്, പൊള്ളല്, മുറിവുകള് എന്നിവ വെള്ളപ്പാണ്ട് ഉണ്ടാക്കും. ജീവകങ്ങളുടെ അഭാവം മൂലവും ഒരുതരം വെളുപ്പ് ശരീരത്തില് പ്രത്യക്ഷപ്പെടാറുണ്ട്. സിഫിലിസ് എന്ന രതിജന്യരോഗത്തിന്റെ രണ്ട്, മൂന്ന് ഘട്ടങ്ങളില് സിഫിലിറ്റിക് ലൂക്കോഡേര്‍മ എന്ന രോഗം കണ്ടുവരുന്നു.\nചെറിയ വെള്ളപ്പൊട്ടുകളായി തുടങ്ങി വലിയ പാടുകളായി മാറുന്ന രോഗാവസ്ഥയാണിത്. രോഗാവ്യാപ്തിയെ അടിസ്ഥാനമാക്കി ശരീരത്തിന്റെ ചില ഭാഗങ്ങളിലുണ്ടാകുന്നവ, ശരീരത്തിന്റെ മിക്ക ഭാഗങ്ങളിലും ഉണ്ടാകുന്നവ, ശരീരമാസകലം വ്യാപിക്കുന്നവ എന്നിങ്ങനെ മൂന്നായി തരം തിരിക്കാം.\nമുഖം (കണ്ണിനും ചുണ്ടുകള്‍ക്കും സമീപം), കൈപ്പത്തി, കാല്‍പാദം, കക്ഷം, ഗുഹ്യഭാഗം എന്നിവിടങ്ങളിലാണ് ഈ രോഗം കൂടുതലായി കാണപ്പെടുന്നത്. ചിലത് വേഗത്തില് പടരും. ചിലത് വളരെ സാവകാശത്തിലെ പടരുകയുള്ളൂ.\nപ്രകടമായ വര്‍ണ്ണ ഭേദത്തെ ഉണ്ടാക്കുന്നതു കൊണ്ട് വെള്ളപ്പാണ്ട് കുഷ്ഠത്തേക്കാള് ബീഭത്സമായി കണക്കാക്കുന്നു. എന്നു മാത്രമല്ല രോഗം തുടങ്ങിയാല് വേഗം തന്നെ അത് ചികിത്സിച്ചു മാറ്റാന് പറ്റാത്ത അവസ്ഥയില് എത്തിച്ചേരുന്നു . അതിനാല് ആരംഭദിശയില് തന്നെ വെള്ളപ്പാണ്ടിന് ചികിത്സ തുടങ്ങേണ്ടത് വളരെ പ്രാധാന്യം അര്‍ഹിക്കുന്നു.\nവെള്ളപ്പാണ്ടിന്റെ പ്രധാന ചികിത്സ ശോധന കര്‍മ്മമാണ് (വിരേചനം). ഇത് രോഗത്തിന്റെ പ്രാരംഭ കാലത്ത് ചെയ്യുകയും വേണം. കാട്ടത്തിവേര് ഉണ്ടശര്‍ക്കര ചേര്‍ത്ത് കുടിക്കുക.\nഅതിനുശേഷം ദേഹത്ത് എണ്ണപുരട്ടി വെയില് കൊള്ളുക. വിരേചനമുണ്ടായി കഴിഞ്ഞ് മൂന്നു ദിവസത്തേക്ക് പൊടിയരിക്കഞ്ഞി ആഹാരമായി ഉപയോഗിക്കുക.\nവെള്ളപ്പാണ്ട് ഉള്ള രോഗി ധാരാളം വെള്ളം കുടിക്കേണ്ടതാണ്. താഴെ പറയുന്ന ഔഷധങ്ങളിട്ടു തിളപ്പിച്ച വെള്ളം കുടിക്കാനുപയോഗിക്കുക.\n* പ്ലാശിന്റെ ഭസ്മം കലക്കിയ വെള്ളം ശര്‍ക്കരചേര്‍ത്ത് കുടിക്കുക.\n* കാട്ടത്തിപ്പട്ടയും താന്നിപ്പട്ടയും ഇട്ടുവച്ച കഷായത്തില് കാര്‍കോകിലരി അരച്ചു കലക്കി കുടിക്കുക.\n* കരിങ്ങാലി തൊലിയുടെ നീര് എല്ലാ ദിവസവും രാവിലെ കുടിക്കുക.\n* ഒരു രാത്രിമുഴുവന് ചെമ്പ് പാത്രത്തില് വച്ച വെള്ളം കുടിക്കുക.\n* പാടക്കിഴങ്ങ് പൊടിച്ച് നെയ്യില് ചേര്‍ത്ത് കഴിക്കുക.\n* വരട്ടുമഞ്ഞള് അരച്ച് തുളസി നീരില് ചാലിച്ച് കഴിക്കുക.\n* കാര്‍കോകിലരി പൊടിച്ച് ശര്‍ക്കര ചേര്‍ത്ത് ദിവസേന ഒരു നെല്ലിക്കാ വലിപ്പത്തില് കഴിക്കുക.\nഔഷധങ്ങള് യുക്തമായ ദ്രവ്യത്തിലരച്ച് പുരട്ടുന്നതിനാണ് ലേപനം എന്നു പറയുന്നത്. പൗരാണിക കാലം മുതല് തന്നെ വെള്ളപ്പാണ്ടിന് ഉപയോഗിച്ചു വരുന്ന ഔഷധമാണ് കാര്‍കോകിലരി.\n* കാര്‍കോകിലരി ചൂര്‍ണ്ണം വെളിച്ചെണ്ണയില് ചാലിച്ച് പുരുട്ടുക.\n* മുള്ളങ്കി വിത്ത് വിനാഗിരിയില് അരച്ച് പുരുട്ടുക.\n* തുളസിനീരും നാരങ്ങാനീരും ചേര്‍ത്ത് പാണ്ടുള്ള സ്ഥലത്ത് പുരട്ടുക.\n* അഞ്ച് ടീസ്പൂണ് മഞ്ഞളും 200 മില്ലി കടുകെണ്ണയും നന്നായി യോജിപ്പിക്കുക. ഇത് പാണ്ടുള്ള ഭാഗത്ത് തേച്ചു പിടിപ്പിക്കുക.\n* വരട്ടുമഞ്ഞള് അരച്ച് തുളസിനീര് ചേര്‍ത്ത് പുരട്ടുക.\n* 600 ഗ്രാം വെള്ളരിയും വെറ്റിലയും അരച്ച് 40 ദിവസം വെള്ളപ്പാണ്ടില് ലേപനം ചെയ്യുക. ഇതിനൊപ്പം പാവയ്ക്ക കഴിക്കുകയും വേണം.\n* പിച്ചകമൊട്ട് ചുട്ടെടുത്ത ഭസ്മം ആനമൂത്രത്തില് ചാലിച്ച് പുരട്ടുക.\n* മുള്ളങ്കിക്കുരു, കാര്‍കോകിലരി ഇവ ഗോമൂത്രത്തിലരച്ച് പുരട്ടുക.\n* അഞ്ജന കല്ല് വെള്ളത്തില് അരച്ച് പുരട്ടുക.\nഇതിനു പുറമെ ഖദിരാരിഷ്ടം, അവല് ഗുജബിജാദി ചൂര്‍ണം, അമൃത ഭല്ലാതക രസായനം, കാകോദും ബരി കഷായം, അമൃത ഭല്ലാതക കഷായം, ശ്വിത്രാദി വര്‍ത്തി, സോമരാജി തൈലം, ഗോമൂത്രാരിഷ്ടം എന്നിവയും വെള്ളപ്പാണ്ടിന് പ്രയോജനം ചെയ്യുന്ന ആന്തരിക ഔഷധയോഗങ്ങളാണ്.\nരോമങ്ങള് വെളുക്കാത്തതും അധികം ചരപ്പില്ലാത്തതും, പല ഭാഗങ്ങളില് നിന്നുത്ഭവിച്ച് പരസ്പരം തൊടാത്തതും പുതിയതും, തീകൊണ്ട് പൊള്ളിയ സ്ഥലത്തുണ്ടായതും അല്ലാത്തതും ത്വക്കിന് കാഠിന്യം കുറഞ്ഞതും മധ്യപ്രായത്തിനു മുന്‍പ് ഉണ്ടാകുന്നതുമായ വെള്ളപ്പാണ്ട് വേഗത്തില് ചികിത്സിച്ച് ഭേദപ്പെടുത്താവുന്നതാണ്.\nപാരമ്പര്യമായി ഈ രോഗമുള്ളവര് ചെറുപ്പത്തില് തന്നെ ചില കാര്യങ്ങള് ശ്രദ്ധിക്കേണ്ടതുണ്ട്.\n* ധാരാളം വെള്ളം കുടിക്കുക (കരിങ്ങാലി, ത്രിഫല, രാമച്ചം എന്നിവയിട്ട് തിളപ്പിച്ച വെള്ളം)\n* തൈര്, അയില ഇവ ഒരുമിച്ച് കഴിക്കരുത്.\n* ത്വക്ക് രോഗങ്ങള് ഉണ്ടാകുന്നതരം വസ്ത്രങ്ങളും സൗന്ദര്യ വര്‍ധക ഉല്‍പന്നങ്ങളും ഒഴിവാക്കുക.\n* അധികസമയം വെയിലത്ത് കളിക്കാതിരിക്കുക, വെയിലത്തുനിന്നും വന്നയുടനെ ഫ്രിഡ്ജില് വച്ചിരിക്കുന്ന വെള്ളം കുടിക്കാതിരിക്കുക.\n* പാവയ്ക്ക, മുള്ളങ്കി, കാരറ്റ്, മുളപ്പിച്ച ധാന്യങ്ങള്, വെള്ളരിക്ക, നെല്ലിക്ക, പാല് എന്നിവ ആഹാരത്തില് ഉള്‍പ്പെടുത്തുക.\n* ജീവക അഭാവജന്യ വെളുപ്പ് ഒഴിവാക്കുന്നതിനായി ജീവകങ്ങള് ഉപയോഗിക്കുക.\nവെള്ളപ്പാണ്ട് ഒരു മാറാരോഗമല്ല. ആരംഭത്തില് തന്നെ ഇത് കണ്ടെത്തിയാല് ചികിത്സിച്ച് മാറ്റാന് വളരെ എളുപ്പമാണ്. ആരംഭത്തില് തന്നെ ചികിത്സ തേടിയാല് ഈ അസുഖത്തെ പേടിക്കേണ്ടതേയില്ല.


ദീപാവലിക്ക് 'മാസ്റ്റർ' ടീസർ എത്തുന്നു -\nHome Cinema ദീപാവലിക്ക് ‘മാസ്റ്റർ’ ടീസർ എത്തുന്നു\nദീപാവലിക്ക് ‘മാസ്റ്റർ’ ടീസർ എത്തുന്നു\nവിജയ് നായകനാകുന്ന മാസ്റ്റർ തമിഴ് സിനിമാലോകത്തിന് ഏറെ പ്രതീക്ഷ നൽകുന്ന ചിത്രമാണ്. ലോകേഷ് കനകരാജ് സംവിധാനം ചെയ്യുന്ന ചിത്രത്തിന്റെ റിലീസ് കൊവിഡ് പ്രതിസന്ധി കാരണം നീളുകയാണ്. ഇപ്പോഴിതാ, നവംബർ 14 ന് മാസ്റ്റർ ടീസർ പുറത്തുവിടുമെന്ന് അറിയിച്ചിരിക്കുകയാണ് അണിയറപ്രവർത്തകർ.\n‘ക്ഷമയ്ക്കും പിന്തുണയ്ക്കും എല്ലാവർക്കും നന്ദി!’ ടീസർ പുറത്തുവിടുന്നതായി വിജയും വിജയ് സേതുപതിയും ഒരേ ഫ്രെയിമിലുള്ള പുതിയ പോസ്റ്ററിനൊപ്പം ലോകേഷ് ട്വീറ്റ് ചെയ്തു. മാളവിക മോഹനൻ, ആൻഡ്രിയ ജെർമിയ, അർജുൻ ദാസ്,ശന്തനു എന്നിവരും വേഷമിടുന്ന ചിത്രത്തിന് അനിരുദ്ധ് രവിചന്ദറാണ് സംഗീതം നൽകുന്നത്.\nആരാധകർ ഏറെ പ്രതീക്ഷയോടെ കാത്തിരിക്കുന്ന ചിത്രത്തിൽ ഒരു കോളേജ് പ്രൊഫസറുടെ വേഷത്തിലാണ് വിജയ് അഭിനയിക്കുന്നത്. കൊവിഡ് പ്രതിസന്ധി കാരണം നേരിടുന്ന റീലീസ് കാലതാമസത്തെക്കുറിച്ച് ആരാധകർ നിരാശരാണെങ്കിലും, തിയേറ്ററുകളിൽ ചിത്രം കാണാൻ സാധിക്കുമെന്ന പ്രതീക്ഷയിലുമാണ്. ‘മാസ്റ്റർ’ തിയേറ്റർ റിലീസ് തന്നെയാണെന്ന് സംവിധായകൻ ലോകേഷ് കനകരാജ് മുൻപ് തന്നെ വ്യക്തമാക്കിയിരുന്നു.\nRead More: ‘ജോലിക്ക് പോകുന്നതും കോളേജിൽ പോകുന്നതുപോലെ’- രസകരമായ ചിത്രവുമായി കുഞ്ചാക്കോ ബോബൻ\n‘മാസ്റ്റർ’ ഒരു ഗ്യാങ്‌സ്റ്റർ ചിത്രമായാണ് എത്തുന്നത്. ചിത്രം മുൻപ് നേരിട്ട് ഓടിടിയിൽ റിലീസ് ചെയ്യുമെന്ന് അഭ്യൂഹമുണ്ടായിരുന്നുവെങ്കിലും നിർമാതാക്കൾ ചിത്രം ആദ്യം തിയേറ്ററുകളിൽ റിലീസ് ചെയ്യുമെന്ന് അറിയിക്കുകയും ചെയ്തിരുന്നു. അതേസമയം, കമൽ ഹാസനെ നായകനാക്കി സംവിധായകൻ ലോകേഷ് കനകരാജ് പുതിയ ചിത്രം പ്രഖ്യാപിച്ചിരിക്കുകയാണ്.\nStory highlights- master movie teaser release date


ചാമ്പ്യൻസ് ലീഗിൽ ഇന്ന് റയൽ മാഡ്രിഡ് പി.എസ്.ജിയെയും യുവന്‍റസ് അത്ലറ്റികോ മാഡ്രിഡിനെയും നേരിടും – Jaihind TV\nചാമ്പ്യൻസ് ലീഗിൽ ഇന്ന് റയൽ മാഡ്രിഡ് പി.എസ്.ജിയെയും യുവന്‍റസ് അത്ലറ്റികോ മാഡ്രിഡിനെയും നേരിടും\nചാമ്പ്യൻസ് ലീഗിൽ ഇന്ന് വമ്പന്മാരുടെ പോരാട്ടം. 13 തവണ ചാമ്പ്യൻമാരായ റയൽ മാഡ്രിഡ് ഫ്രഞ്ച് ചാമ്പ്യൻമാരായ പി.എസ്.ജിയെയും ക്രിസ്റ്റിയാനോ റൊണാൾഡോയുടെ യുവന്‍റസ് അത്ലറ്റികോ മാഡ്രിഡിനെയും നേരിടും. മാഞ്ചസ്റ്റർ സിറ്റിക്ക് ഷാക്തറും ബയേൺ മ്യൂണിക്കിന് ക്രെവ്ന സ്വെസ്ദയുമാണ് എതിരാളി.\nചാമ്പ്യൻസ് ലീഗിലെ എക്കാലത്തെയും മികച്ച ടീമായ റയലിന് ഇത്തവണ കാര്യങ്ങൾ എളുപ്പമാവില്ല. പഴയ വീര്യവും കരുത്തും ഒട്ടുമില്ലാതെയാണ് മുൻ ചാമ്പ്യൻമാരുടെ വരവ്. കഴിഞ്ഞ സീസണിൽ മങ്ങിയ ടീം ഇത്തവണയും മികച്ച കളി പുറത്തെടുത്തിട്ടില്ല. ലീഗിൽ റയലിന് ഹാട്രിക് കിരീടം നേടിക്കൊടുത്ത പരിശീലകൻ സിനദിൻ സിദാന്‍റെ മടങ്ങിവരവിലാണ് റയലിൽ പ്രതീക്ഷ. ക്യാപ്റ്റൻ സെർജിയോ റാമോസും നാച്ചോയും സസ്പെൻഷനിലാണ്. പ്രതിരോധത്തിൽ ബ്രസീലുകാരൻ മാഴ്സെലോയും മധ്യനിരയിൽ ലൂക്കാ മോഡ്രിച്ചും പരിക്കിന്‍റെ പിടിയിലാണ്. ഏദെൻ ഹസാർഡും ഹാമേഷ് റോഡ്രിഗസുമടങ്ങുന്ന റയലിന് വിജയ പ്രതീക്ഷയാണുള്ളത്.\nഅവസാന മൂന്നു സീസണിലും പ്രീ ക്വാർട്ടറിൽ പുറത്തായ പി.എസ്.ജി ഇത്തവണയും കച്ചമുറുക്കിയാണ് എത്തുന്നത്. മുന്നേറ്റനിരയിൽ കിലിയൻ എംബാപ്പെയ്ക്കും എഡിൻസൺ കവാനിക്കും പരിക്കുകാരണം കളി നഷ്ടമാകുന്നത് അറ്റിക്കിങ്ങ് വേഗത കുറക്കും. നെയ്മറാകട്ടെ വിലക്കിലും. എങ്കിലും നിസ്സാരക്കാരല്ല പി.എസ്.ജി. സ്വന്തം തട്ടകത്തിൽ റയലിനെ മുട്ടുകുത്തിക്കാമെന്ന കണക്കുകൂട്ടലിലാണ് അവർ. റയലിൽനിന്ന് ഈ സീണിൽ ടീമിലെത്തിയ ഗോൾകീപ്പർ കെയ്ലർ നവാസ് പിഎസ്ജിയുടെ ഗോൾവല കാക്കും.\nചാമ്പ്യൻസ് ലീഗിൽ ഇരുടീമുകളും എട്ടു തവണയാണ് മുഖാമുഖമെത്തിയത്. നാലിലും ജയം റയലിനൊപ്പമായിരുന്നു. രണ്ടെണ്ണം പിഎസ്ജി ജയിച്ചു. മറ്റു രണ്ടെണ്ണം സമനിലയിലും. കഴിഞ്ഞ സീസണിലെ പ്രീ ക്വാർട്ടർ പോരിന്റെ തനിയാവർത്തനമാണ് ഗ്രൂപ്പ് ഡിയിലെ യുവന്റസ്-അത്ലറ്റികോ പോര്. അന്ന് റൊണാൾഡോയുടെ മികവിൽ യുവന്റസ് മുന്നേറി. അത്ലറ്റികോയുടെ തട്ടകത്തിൽ നടക്കുന്ന മത്സരത്തിൽ റൊണാൾഡോയിലാണ് യുവന്‍റസിന്‍റെ പ്രതീക്ഷ മുഴുവൻ. ചാമ്പ്യൻസ് ലീഗിലെ എക്കാലത്തെയും മികച്ച ഗോൾവേട്ടക്കാരനാണ് ഈ പോർച്ചുഗീസുകാരൻ. അത്ലറ്റികോയ്ക്കാകട്ടെ റൊണാൾഡോയ്ക്കുള്ള മറുമരുന്ന് മറ്റൊരു പോർച്ചുഗീസുകാരനാണ്. കൗമാരക്കാരൻ ജോവാവേ ഫെലിക്സ്. മുമ്പ് ഇരുടീമുകളും നാലുതവണ ഏറ്റുമുട്ടിയപ്പോൾ രണ്ടിലും ജയം അത്ലറ്റികോയ്ക്കായിരുന്നു. ഒരു കളി സമനിലയായപ്പോൾ ഒന്നിൽ യുവന്‍റസ് ജയിച്ചു.\nതാരതമ്യേന ദുർബലരായ എതിരാളികൾക്കു മുന്നിൽ മികച്ച ജയം കുറിച്ച് ഒരുക്കം ഗംഭീരമാക്കാനാണ് സിറ്റിയും ബയേണും ടോട്ടനവും ഇറങ്ങുന്നത്.


പാലായില് പുലര്‍ച്ചെ പരീക്ഷ എഴുതാന് പോയ യുവതിയെ തലയ്ക്ക് വെട്ടേറ്റനിലയില് വഴിയില് കണ്ടെത്തി\nപാലാ: പരീക്ഷയെഴുതുന്നതിന് പുലര്‍ച്ചെ വീട്ടില് നിന്നിറങ്ങിയ യുവതിയെ തലയ്ക്ക് വെട്ടേറ്റ് ചോര വാര്‍ന്ന നിലയില് വഴിയില് കണ്ടെത്തി. പാലാ വെള്ളിയേപ്പള്ളി വലിയമലയ്ക്കല് റ്റിന്റു മരിയ ജോണിനാണ്(26) വെട്ടേറ്റത്. ഗുരുതരമായി പരിക്കേറ്റ യുവതിയെ കോട്ടയം മെഡിക്കല് കോളേജ് ആശുപത്രിയില് പ്രവേശിപ്പിച്ചു. യുവതി അപകടനില തരണം ചെയ്തതായി പോലീസ് പറഞ്ഞു. സംഭവത്തില് ഒരു പ്രതി പോലീസ് കസ്റ്റഡിയിലായതായാണ് സൂചന.\nബുധനാഴ്ച പുലര്‍ച്ചെ അഞ്ചുമണിയോടെ വീട്ടില്‍നിന്ന് 150 മീറ്റര് അകലെയായിരുന്നു സംഭവം. എറണാകുളത്ത് പരീക്ഷയെഴുതുന്നതിനായി പോകുന്നതിനിടെ തന്നെ ആരോ അടിച്ചുവെന്നാണ് യുവതി പോലീസിന് നല്‍കിയ മൊഴി. അക്രമി മൂര്‍ച്ചയുള്ള ആയുധം കൊണ്ട് തലയ്ക്ക് വെട്ടുകയായിരുന്നുവെന്ന് പോലീസ് പറഞ്ഞു. പരിക്കേറ്റ് വഴിയില് കിടന്ന യുവതിയെ പുലര്‍ച്ചെ വ്യായാമത്തിനിറങ്ങിയവരാണ് കണ്ടത്. പാലാ പോലീസും ഡോഗ് സ്‌ക്വാഡും സംഭവസ്ഥലത്തെത്തി പരിശോധന നടത്തി.


സന്തോഷവാനായ മറ്റൊരു ഓർഫെക് അറ്റ്ലാന്റിക് ഉടമ • ഓർഫെക്\nനീ ഇവിടെയാണ്: Home / വാര്ത്ത / മറ്റൊരു സന്തോഷകരമായ ഓർഫക്ക് അറ്റ്ലാന്റിക് ഉടമ\nമറ്റൊരു സന്തോഷകരമായ ഓർഫക്ക് അറ്റ്ലാന്റിക് ഉടമ\nജോൺ തന്റെ പുതിയ അറ്റ്ലാന്റിക് LED പെൻഡന്റിൽ തന്റെ വികാരങ്ങൾ പങ്കുവെച്ചു. ജോൺസ് ടാങ്ക് ഇപ്പോൾ വികസന ഘട്ടത്തിലാണ്. തന്റെ ടാങ്ക് വികസിപ്പിച്ചതോടെ ജോൺ നമ്മോടൊപ്പം കൂടുതൽ ചിത്രങ്ങൾ പങ്കുവയ്ക്കുമെന്ന് പ്രതീക്ഷിക്കുന്നു.\nവൈദ്യുതി, ചൂട്, ലൈറ്റ് ബൾബ് ചെലവുകൾക്കായി രണ്ട് വർഷങ്ങൾക്ക് മുൻപ് ഞാൻ എം.എ.എസിലും ട്വൻഎൽഎക്സ് ലൈറ്റിംഗിലും മാറ്റം വരുത്തി. ഞാൻ ഒരു നാനോ വേണ്ടി എന്റെ സ്വന്തം എൽ.ഇ. പണിത ആൻഡ് LED കൾ എന്റെ പുതിയ ടാങ്ക് മികച്ച ഓപ്ഷൻ തീരുമാനിച്ചു.\nഓർഫക്ക് അറ്റ്ലാന്റിക് എന്റെ റെഫ് ടാങ്കുകൾക്ക് മികച്ച വെളിച്ചം വാഗ്ദാനം ചെയ്തു, ആകർഷണീയവും, വൃത്തിയുള്ളതും, നന്നായി നിർമിച്ചതുമായ വെളിച്ചത്തിൽ. പ്രോഗ്രാമിങ് ശേഷികൾ എന്നെ ആകർഷിക്കുകയും വെളിച്ചത്തിന്റെ വ്യാപനം എന്റെ ടാങ്കിന് അനുയോജ്യമായിരുന്നു.\nവെളിച്ചെണ്ണന്റെ ലൈറ്റ്, ലൈറ്റ് സ്പ്രെഡ് എന്നിവ വളരെ ഫലപ്രദവും ദൃശ്യപരവുമാണ് എനിക്ക് തോന്നുന്നത്.\nഞാൻ ഇപ്പോഴും പ്രകാശത്തിന്റെ തീവ്രതയോടെയാണ് കളിക്കുന്നത്, പക്ഷെ പ്രകാശത്തിന്റെ തീവ്രതയിൽ ഞാൻ വളരെ സന്തുഷ്ടനാണ്, അത് വളരെ ശോഭിതമായ ഒരു നിറവുമാണ്.\nഎനിക്ക് അതിൽ വളരെ സന്തോഷമുണ്ട്\nവിലകൂടിയ ഒരു വശത്ത് പ്രകാശം അല്പം കുറവുള്ളതാണ്, പക്ഷെ, നിങ്ങൾ എന്തു വില കൊടുക്കുന്നുവെന്നത് ഞാൻ പ്രതീക്ഷിക്കുന്നു J\nഎഡ്, മറ്റൊരു താല്പര്യം Orphek PR ഉപഭോക്താവ് നമ്മെ അവന്റെ റീഫ് അക്വേറിയം ചിത്രങ്ങൾ അയച്ചു.\n"ഞാൻ പുതിയ വെളിച്ചം കിട്ടി, ഇത് അത്ഭുതകരമാണ്, ഞാൻ ഈ ഇമെയിലിലെ ചിത്രങ്ങൾ ഇടും."


Priyanka Gandhi's Aide booked for assaulting journalist | പ്രിയങ്കയുടെ സഹായിക്കെതിരെ കേസ്... മാധ്യമ പ്രവര്‍ത്തകനോട് തട്ടിക്കയറി, ഭീഷണിപ്പെടുത്തി - Malayalam Oneindia\n8 min ago ടൗട്ടേ; സ്ഥിഗതികൾ വിലയിരുത്താൻ പ്രധാനമന്ത്രി നാളെ ഗുജറാത്ത് സന്ദർശിക്കും\n12 min ago വയനാടിന് ഇത്തവണയും മന്ത്രിയില്ല; കാസർഗോഡിനും മന്ത്രിസ്ഥാനം നഷ്ടമായി\n15 min ago 'കേരളത്തിന് വനിതാ മുഖ്യമന്ത്രി എന്ന സ്വപ്നം മുളയിലേ നുള്ളിക്കളഞ്ഞ് സിപിഎം', വിമർശിച്ച് ലതിക സുഭാഷ്\nPublished: August 15 2019, 13:40 [IST]\nലഖ്‌നൗ: കോണ്‍ഗ്രസ് ജനറല് സെക്രട്ടറി പ്രിയങ്ക ഗാന്ധിയുടെ പ്രൈവറ്റ് സെക്രട്ടറിയ്‌ക്കെതിരെ കേസ്. മാധ്യമ പ്രവര്‍ത്തകനെ ഭീഷണിപ്പെടുത്തി, കൈയ്യേറ്റം ചെയ്തു എന്നീ പരാതികളിലാണ് പോലീസ് എഫ്‌ഐആര് രജിസ്റ്റര് ചെയ്തിട്ടുള്ളത്. ഉത്തര് പ്രദേശ് ബിജെപി ഇതൊരു വിഷയമായി ഉയര്‍ത്തിക്കൊണ്ടുവരികയും ചെയ്തിട്ടുണ്ട്.\nഉത്തര് പ്രദേശിലെ സോന്‍ഭ്ര ജില്ലയില് പ്രിയങ്ക സന്ദര്‍ശനം നടത്തുന്നതിനിടെ ആയിരുന്നു സംഭവം. എബിപി ന്യൂസിലെ മാധ്യമ പ്രവര്‍ത്തകനായ നിതീഷ് പാണ്ടെ ആണ് പരാതിക്കാരന്. കശ്മീര് വിഷയത്തെ കുറിച്ചുള്ള പ്രിയങ്കയുടെ പ്രതികരണം തേടുകയായിരുന്നു നിതീഷ്.\nഅപ്പോഴാണ് പ്രിയങ്കയുടെ പേഴ്‌സണല് സെക്രട്ടറിയായ സന്ദീപ് സിങ് ഇടപെട്ടത്. ബിജെപിയുടെ പണം വാങ്ങിയാണ് മാധ്യമ പ്രവര്‍ത്തകന് ചോദ്യങ്ങള് ചോദിക്കുന്നത് എന്ന് പറഞ്ഞായിരുന്നു അതിക്രമം. ഇതിനിടെ മാധ്യമ പ്രവര്‍ത്തകന്റെ ക്യാമറ പിടിച്ചുവാങ്ങാനും ശ്രമിച്ചു. സന്ദീപ് സിങ്ങിനെതിരെ എഫ്‌ഐആര് രജിസ്റ്റര് ചെയ്തിട്ടുണ്ട് എന്ന് ഘോരാവാള് പോലീസ് വ്യക്തമാക്കിയിട്ടുണ്ട്.\nപ്രിയങ്ക ഗാന്ധി നോക്കി നില്‍ക്കുമ്പോള് ആണ് ഇതെല്ലാം സംഭവിച്ചത്. എന്നിട്ടും പ്രിയങ്ക ഇടപെട്ടില്ല എന്ന ആക്ഷേപം ഉണ്ട്. ഈ വിഷയം ഉത്തര് പ്രദേശിലെ ബിജെപിയുടെ മാധ്യമ വിഭാഗം തലവന് മൃത്യുജ്ഞയ് കുമാര് ട്വിറ്ററില് ഉന്നയിക്കുകയും ചെയ്തു. സംഭവത്തിന്റെ വീഡിയോ സഹിതം ആയിരുന്നു മൃത്യുജ്ഞയിന്റെ ട്വീറ്റ്. പാവങ്ങളുടെ കണ്ണീരൊപ്പുന്ന ഈ നാടകം ഒന്ന് അവസാനിപ്പിക്കൂ എന്നായിരുന്നു ട്വീറ്റില് മൃത്യുജ്ഞയ് പറഞ്ഞിരുന്നത്. മാധ്യമ സ്വാതന്ത്ര്യത്തിന്റെ കാര്യത്തില് കോണ്‍ഗ്രസിന്റെ നിലപാടും ചോദ്യം ചെയ്തു.\nമാധ്യമ പ്രവര്‍ത്തകന് നേര്‍ക്കുണ്ടായ അതിക്രമത്തെ മുംബൈ പ്രസ് ക്ലബ്ബ് അപലപിച്ചിട്ടുണ്ട്. വിഷയത്തില് കോണ്‍ഗ്രസ് മാപ്പ് പറയണം എന്നും പ്രസ് ക്ലബ്ബ് ഭാരവാഹികള് ആവശ്യപ്പെട്ടു.\npriyanka gandhi congress fir uttar pradesh journalist പ്രിയങ്ക ഗാന്ധി കോണ്‍ഗ്രസ് എഫ്ഐആര് ഉത്തര് പ്രദേശ് മാധ്യമ പ്രവര്‍ത്തകന്\nPriyanka Gandhi's Aide booked for assaulting journalist\nStory first published: Thursday, August 15, 2019, 13:40 [IST]